
Instalată comod în fotoliul confortabil, Zen Driscoll închise 
ochii. Nu era oare curios, se gândi, că familia Aristides, pe care 
nu dorea câtuși de puțin s-o vadă, îi oferea o călătorie cu clasa 
întâi? 

David, așezat alături, îi întrerupse visarea. 

— Eşti obosită, mătușă Zeno? 

— Nu, dragul meu, sunt pur și simplu ușurată că, în sfârșit, 
am plecat. 

De asemenea neliniștită, își spuse ea în șoaptă, de-a fi 
părăsit o muncă pe care o iubeam, pentru a încerca să mă 
confrunt iar cu ceva de care am fugit acum trei ani. 

Îndată ce obținuse încredințarea pentru supraveghere a lui 
David, Zen părăsise Statele Unite și familia Aristides pentru a 
lucra la Deirdre Cable, celebra casă de mode pentru tricotaje, 
din Dublin. De atunci, Irlanda devenise patria lor. 

— Ne vom întoarce la Dublin? întrebă David cu o voce 
nesigură. 

Fa îl privi cu tandrete. Bine făcut pentru cei şapte ani, cu 
ochii negri și părul ca smoala, era totul pentru ea. Bărbatul ce-i 
făcea curte, Seamus Dare, i-o reproșa deseori. 

— Mătușă Zena, crezi că Daniel își va aminti de mine? 

— Cu siguranță, răspunse Zen cu o voce intenționat 
încrezătoare. 

— Şi bunica Sophie și unchiul Damon? insistă el. 

— Bineînţeles. Le-am trimis deseori fotografii ale tale, așa 
cum am primit și eu cu Daniel. 

Dar, cu sprâncenele încruntate, el continuă: 

— Când i-am povestit lui Robbie că am un frate geamăn, mi-a 
spus că gemenii trebuie să trăiască mereu împreună. 

Zen simţi o lovitură în inimă. Robbie avea dreptate, se gândi. 

— Tocmai cu scopul de a-l putea regăsi pe Daniel mergem 
în Long Island, îi explică ea, încercând să-și ascundă emoția 
care o gâtuia. 

Chipul băieţelului se destinse. 

— Atunci, îl vom lua pe Daniel cu noi în Irlanda și se va 
putea juca împreună cu Robbie, exclamă el cu entuziasm. 

La aceste cuvinte, lui Zen îi apăru imaginea lui Damon 
Aristides. ÎL revăzu la tribunal, unde judecătorul tocmai îi 
acordase dreptul de a-l lua pe David cu ea în Irlanda; 
frumuseţea sa întunecată i se păruse atunci demonică. 

— Încă nu s-a spus totul, izbucnise el cu furie şi mai ales să 
nu crezi că-l vei putea avea vreodată pe Daniel. 

— Ai îndrăzneala să mă ameninţi după ce mai obligat să fac 
un proces? îi replicase ea. În calitate de tutore, aveam pe 
deplin dreptul să-l iau pe David cu mine în Irlanda. 

Mama lui Damon, Sophie Aristides, intervenise să-i 
calmeze. Dar Zen plecă fără să spună o vorbă, ştiind că nu se 
va mai putea controla. 

Fără altă tentativă de explicaţie, Zen și Damon se 
despărţiseră plini de amărăciune, renegând tot ceea ce 
fuseseră unul pentru celălalt. 

Tânăra femeie care se ducea acum la familia Aristides, era 
cu totul diferită de cea pe care o cunoscuseră ei. În lumea 
modei, căpătase eleganță și siguranță de sine. Să creeze 
țesături, îi satisfăcea înclinațiile artistice naturale. Numele 
începuse să-i fie cunoscut. În plus, nevoia de tandreţe era 
umplută de prezenţa lui David. 

— Îl vom lua pe Daniel cu noi în Irlanda, nu-i așa, mătușă 
Zeno? spuse din nou copilul. 

— Nu, dragul meu, nu cred. 

— Nici măcar pentru o vizită? spuse el bosumflându-se. 
Totuşi sunt sigur că va vrea să cunoască Dublinul și pe 
Robbie. 

— Vom vedea, se învoi ea zâmbind. 

Dar inima i se strânse în mod dureros. În venea greu să-și 
imagineze că îl va ruga pe Damon să i-l încredințeze pe 
Daniel. Îndepărtând această eventualitate, își întoarse 
privirea spre David. Era mândră de el, încântată de 
frumuseţea și energia sa. 

— Tata şi mama vă iubeau, pe tine şi pe unchiul Damon? 
întrebă David, privind-o în adâncul ochilor. 

— Bineînţeles. Emmi, mama ta, era sora mea mai mare și 
tata, David, era fratele mai mic al unchiului Damon. 

— De aia tu ai grijă de mine, iar bunica și unchiul Damon 
se ocupă de Daniel, spuse copilul cu mândrie. Este ceea ce 
i-am răspuns lui Robbie când mi-a spus că gemenii trebuie să 
trăiască împreună. 

Privirea îi era întrebătoare. Oare va deveni într-o zi 
acuzator? se întrebă tânăra femeie, străduindu-se să-și înăbușe 
un sentiment de vinovăţie. 

— Mătuşă Zeno, tu-l iubeşti pe unchiul Damon? insistă 
băieţelul. 

Să-l iubească! Vorba o făcu să tresară; descria atât de 
nepotrivit pasiunea incontrolabilă pe care o simţise pentru 
Damon Aristides. Zen de-abia avea douăzeci de ani când îl 
întâlnise pentru prima dată și cursul vieţii i se schimbase 
pentru totdeauna. 

Se întoarse spre Daniel şi spuse cu sinceritate. 

— Admir perspicacitatea unchiului tău. 

— Ce este aia pers... ci... cacitate? 

— Vreau să spun că unchiul tău este un remarcabil om de 
afaceri, un mare industriaș. Ştii că deţine o companie de 
aviaţie? 

Se plictisise să vorbească despre marele Damon Aristides, 
acel american născut din părinți greci, care după părerea ei, se 
distingea mai ales prin ideile sale retrograde în privința 
femeilor. 

l-ar fi plăcut să-l şteargă din gândurile sale, dar anumite 
imagini o obsedau. Cum ar fi, ziua nunţii, când Damon o luase 
de braţ, pentru a conduce cortegiul nuptial, în spatele lui 
Eleni și a lui Davos şi nu o mai lăsase toată ziua. 

A doua zi, ea trebuise să se întoarcă la colegiu, sigură că 
nu-l va mai vedea, dar incapabilă totuși să-l uite. 

Foarte apropiată de sora sa Eleni, Zen își petrecea toate 
vacantele la ea. La fiecare din vizitele sale, Damon își făcea 
apariţia şi o invita să iasă împreună. Zen și-ar fi dorit ca el să 
se arate mai întreprinzător, dar tânărul bărbat nu încercase 
niciodată s-o sărute. Până într-o zi, când, după ce-și terminase 
examenele, la puţin timp după ce împlinise douăzeci și unu 
de ani, se dusese cu el să practice sportul cu vele. 

Aruncaseră ancora în larg și sărind în apă de pe 
ambarcaţiune, înotaseră îndelung. La întoarcerea la bord, 
Damon se dezlănţuise pe neașteptate. 

Asemenea unui fluviu mult timp potolit, ieşind din albie și 
transformându-se în torent, Damon dăduse curs pasiunii sale. 
Într-o îmbrăţișare pătimașă, o acoperise cu sărutări, reproșuri 
și vorbe tandre. Apoi o iniţiase în plăcerile iubirii fizice. 
Copleșşită de intensitatea senzaţiilor noi ce o asaltaseră, 
pierduse noțiunea timpului. 

Mângăâierile sale pricepute o lăsaseră epuizată, dar cucerită 
pentru totdeauna. Astfel, el devenise centrul existenţei sale. 

Legătura lor nu fusese de toată încrederea. Ce de certuri! 
Câte frământări! Încercase să scape de el. Dar în zadar. Se 
întorcea pentru împăcări nebunești și pasionate. 

Cum știuse s-o consoleze atunci, la moartea surorii şi 
cumnatului la bordul vasului lor cu pânze! Strânși unul lângă 
celălalt, asistaseră la citirea testamentului ce le încredința 
împărțirea tutelei celor doi gemeni, în acea perioadă în vârstă 
numai de trei ani și jumătate. 

Durerea îi apropiase până într-o zi, când Zen aflase de la 
mătușa Dalia, că Damon avea o amantă la New York. 

Mai întâi tentată să râdă, tânăra fată i se adresase Sophiei 
Aristides, care asista la scenă. 

— Este adevărat, Sophie? Te rog să-mi spui adevărul, din 
consideraţie pentru memoria mamei, cu care erai prietenă, o 
imploră ea. 

Dar Sophie Aristides păstrase tăcerea. 

— De ce ar trebui să-ţi răspundă? strecurase cu răutate 
Dalia. La urma urmei, mama ta nu mai era de-a noastră, se 
căsătorise cu un artist... Un boem, care nu era nici măcar grec! 

Tulburată, Zen izbucnise: 

— Părinţii mei se iubeau! Viaţa cu ei era minunată. Tata era 
un artist talentat. Părinţii mei se duceau la Paris pentru o 
expoziţie când s-a prăbușit avionul. Au fost vândute toate 
pânzele tatei. Mulțumită acestui succes, Eleni și cu mine 
ne-am putut continua studiile. 

Se revedea în seara acelei scene îngrozitoare, cerând, cu 
candoarea celor douăzeci și unu de ani, o explicaţie lui 
Damon, despre amanta din New York. 

— Tu mă respingi deseori, Zen, în acele zile trebuie oare să 
rămân fără femeie? îi replicase cu indolență. Ceea ce fac atunci 
când nu ești prezentă, nu te priveşte! 

— Te crezi încă în Grecia antică! îi spuse ea, smulgându-se 
din îmbrăţișare. Începând din acea zi, nu-l mai primise la ea, 
nu-i mai răspunsese la telefoane. 

— Mă întreb ce face Seamus acum, mătușă Zen, întrebă 
David, scoţând-o din aceste amintiri neplăcute. 

— Îmi închipui că trebuie să se pregătească pentru cină. 

— Îmi place mult unchiul Seamus. El, cel putin, știe să 
joace fotbal... Și apoi, mi-a spus că i-ar plăcea să aibă un fiu 
ca mine. 

— Desigur, și-l înţeleg, exclamă tânăra femeie, strângând 
copilul lângă ea. 

Fl îi răspunse la îmbrăţișare şi Zen simţi cât de mult ţinea 
la afecțiunea nepotului său. 

— Crezi oare că Seamus l-ar iubi pe Daniel? întrebă David 
cu îngrijorare. 

— Sunt sigură de asta, răspunse ea liniștitor. 

— Dacă te căsătoreşti cu Seamus, Daniel ar putea locui cu 
noi, nu-i așa? Mi-ar plăcea mult să am un tovarăș de joacă în 
Casă. 

În ciuda distracţiilor pe care stewardesele i le oferiseră cu 
generozitate tânărului pasager, călătoria fusese pentru David 
lungă și obositoare. După aterizare și trecerea prin vamă, frânt 
de oboseală, nu încetase să se plângă. 

— Nu-mi place această ţară! declarase el. 

— Te vei simţi mai bine după o siestă bună, afirmase mătușa 
sa, îndepărtându-se spre sosirea bagajelor. 

— Nu vreau să-mi fac siesta, vreau să mă joc cu Robbie, 
bombăni David scăpându-i mătușii sale. 

Aceasta se aplecă pentru a-l prinde, dar băieţelul se eschivă 
atenţiei sale chiar în clipa în care le soseau valizele. 

— Ei bine! văd că nu te poţi face ascultată. 

Accentele energice ale vocii care-i era atât de familiară, 
ajunseră la ea în momentul în care-și apuca valiza. Cuprinsă 

de panică, lăsă bagajul greu să-i scape și acesta zbură peste 
banda rulantă, ajungând să-l lovească pe Damon Aristides în 
stomac. 

Lovitura îi tăie respiraţia și acesta rămase câteva clipe 
îndoit. 

Zen îl măsură cu dispreţ și dădu drumul mâniei mult timp 
reprimate. 

— Așa-ţi trebuie, asta te va învăța minte să mă mai sperii, 
izbucni ea cu aroganță. Nu este decât un accident. 

Damon se îndreptă cu o grimasă de durere. 

— Întotdeauna... este un accident... Eşti cea mai periculoasă 
femeie pe care o cunosc. Yanos, ia bagajele, îi ordonă 
şoferului. 

— Fl este unchiul Damon, cel pe care nu-l iubești? întrebă 
David cu teamă. 

Tânăra femeie roși, stânjenită. Nu-i vorbise niciodată lui 
David despre sentimentele sale pentru familia Aristides. Dar 
copiii, se gândi, sunt mult mai receptivi decât se crede. 

Când ridică ochii, văzu chipul lui Damon contractat și ochii 
strălucind de mânie. Cu ochii și părul negru, părea un 
monstru din legendele irlandeze. Înalt, lat în umeri, cu 
mușchii de oţel, îi apărea și mai amenințător decât în amintiri. 
Făcu un efort pentru a-și recăpăta curajul, foarte hotărâtă să 
nu se lase intimidată. 

— David voia să spună... începu ea. 

— Cred că am înţeles! Să mergem, Yanos va aduce restul, îi 
replică el tăios. 

— Mi-e teamă să nu-mi uite mingea de fotbal. 

Cu picioarele depărtate și cu un aer agresiv de cocoș tânăr, 
mâniat, copilul i se adresase unchiului care-l ignorase până 
atunci. 

Damon îl privi îndelung și fără să se preocupe de costumul din 
cașmir, de culoare gri ca perla, se ghemui în faţa micului băiat. 

— Joci fotbal? Să știi că și eu jucam... Nu te sinchisi de 
minge, îi spuse mângâindu-i obrazul. Yanos se va îngriji foarte 
bine de ea. 

Când fură în mașină, David, agitat, puse nenumărate 
întrebări care se amestecau cu frânturi de informaţii despre 
viața sa şi cea a mătușii, în Irlanda. 

Zen rămase tăcută, remarcă tâmplele încărunţite ale lui 
Damon și inima i se strânse. 

— Ce faci? o întrebă el brusc. 

Smulsă din gândurile sale, tânăra femeie tresări. 

— Mă gândeam la... mă gândeam la cineva... 

— Ah, da, probabil la iubitul tău, făcu Damon sarcastic. 

— Ar fi de preferat să nu discutăm despre subiecte prea 
intime, îi sugeră ea, cu o voce indiferentă. 

— Cum să rămân rece când îl ai în grijă pe nepotul meu? 

— Şi tu pe al meu? 

— Este adevărat. Dar pentru că am intenţia să mă căsătoresc 
în curând, mama crede că voi fi în măsură să le ofer un cămin 
mai sigur... 

— Dacă este suficientă doar căsătoria, atunci îl voi lua de soț 
pe Seamus, exclamă Zen revoltată. 

Tulburată de emoție, numele îi scăpase. 

— Seamus? Acesta este numele iubitului tău? Cuvântul 
explodă ca o bombă în urechile tinerei femei. 

— Seamus nu-mi este iubit, dar David îl place, ca și mine. 

— Te sfătuiesc să nu-ți impui iubiții în faţa nepotului meu, 
spuse Damon cu răutate. 

— Așadar, mă voi căsători cu Seamus, şopti Zen, pentru a 
închide discuţia. 

În timpul tăcerii nefireşti care urmă acestui penibil schimb 
de cuvinte, David continuă să-l întrebe pe șofer despre tabloul 
de bord al Mercedesului. Enervarea lui Zen ajunsese la culme 
când mașina pătrunse pe impozanta proprietate a familiei 
Aristides din Long Island. 

Sophie îi aștepta pe peronul din fața casei de piatră 
cenușie, cu mâna pe umărul lui Daniel, într-un gest posesiv. 

La coborârea din mașină, călătorii rămaseră o clipă ezitând, 
lângă scară. Zen fu imediat asaltată de un val de mândrie 
rănită, văzând-o pe Sophie Aristides care, asemenea unei 
regine, stătea nemișcată în capul scărilor. Îşi mușcă buzele de 
ciudă, dar trecându-și sub tăcere impresiile, alergă spre 
Daniel. 

— Eu sunt mătușa ta Xenobia, dar îmi poţi spune Zeno, ca 
David, spuse ea într-un puternic elan de afecţiune. 

ÎL privi îndelung pe copil; doar câteva amănunte, greu 
observabile, modificau uimitoarea asemănare a gemenilor. 

De exemplu, la David se puteau găsi pomeții proeminenţi 
ai familiei Aristides, în timp ce trăsăturile mai delicate și tenul 
mai deschis la culoare al lui Daniel, aminteau mai curând de 
mama Sa, Eleni. 

Chipul lui Daniel se lumină de un zâmbet irezistibil, la care 
fratele său fu imediat sensibil. 

— Îţi place fotbalul? întrebă el făcând să răsune puternic 
accentul irlandez. 

— Da, răspunse încet Daniel. l-am văzut jucând pe Yankees, 
la New York. 

— Oare ei s-au calificat pentru cupa mondială, mătușă 
Zeno? întrebă David. 

— Nu, dragul meu, știi că fotbalul american este complet 
diferit. Dar nu ti-ai salutat încă bunica. 

El luă mâna bătrânei doamne și, deloc intimidat, adăugă 
izbucnind în râs. 

— Vrei să mă săruţi acum, bunico? 

— Eşti foarte necuviincios, spuse ea aplecându-se pentru 
a-l săruta pe obraz. 

Zen urmări privirea lui David, care, întorcându-i spatele 
bunicii, aprecia întinderea peluzei. Aceasta se desfășura ca un 
covor verde până la plajă. 

— S-ar putea juca fotbal aici, este loc destul, concluzionă el. 

— Mai întâi trebuie să te schimbi și să te odihnești puţin, 
declară Zen. 

Tânăra femeie avusese răgazul s-o observe pe mama lui 
Damon. Părul de un gri metalic, ochii suspicioși, nu se 
schimbaseră. Doar câteva riduri noi îi apăruseră pe faţă. Dar 
părea mai dreaptă și mai sigură pe ea ca niciodată. 

— Bună ziua, doamnă Aristides, este foarte mult timp de 
când nu ne-am văzut, spuse ea, surprinsă de propria 
stânjeneală. 

— Bună ziua, Xenobia. Te-ai schimbat. Îti stă bine cu părul 
lung... Odinioară nu purtai tocuri atât de înalte. 

— Acum am douăzeci și opt de ani, îi răspunse, în 
defensivă. 

— Vântul de aprilie este încă rece. Să intrăm, propuse 
stăpâna locurilor. 

Zen o urmă. Orbită de întunericul din hol, se împiedică. 
Dar imediat, o mână o prinse de talie. Se încordă și căută să 
se elibereze. 

— Acum câţiva ani, nu mă respingeai astfel, murmură 
Damon, cu faţa crispată. 

— Marioneta îndrăgostită nebunește, din care puteai face 
orice, nu mai există decât în trecut, îi răspunse. 

Furia care modifică trăsăturile lui Damon o făcu să dea 
involuntar înapoi. 

— Tu... începu el, dar se opri brusc și, întorcându-i spatele, 
dădu ordin unui servitor să urce bagajele. 

Zen se îndreptă în mare grabă spre salonul de unde se 
auzeau vocile bucuroase ale copiilor. 

Ceaiul era servit, dar fără să-i acorde nici cea mai mică 
atenţie, băieţii jucau fotbal cu o brioșă, sub privirea impasibilă 
a bunicii. 

Uluită, Zen îl văzu pe David marcând cu capul în poartă. 
Dar când Daniel încercă să-l imite, rată lovitura, se clătină şi 
pierzându-și echilibrul, răsturnă o lampă de alabastru, așezată 
pe o masă din lemn scump. 

Pentru a evita catastrofa, tânăra femeie făcu un salt, dar 
elanul îi fu frânt de cel al lui Damon, mânat de același impuls. 

Șocul îi făcu să-şi piardă echilibrul. Ea căzu cât era de lungă 
peste trupul lui Damon, întins pe un divan, zgâriindu-i fața 
încercând să se ridice. 

Îi simţi braţul înconjurându-i talia. Această cădere 
spectaculoasă o atrase pe Sophie Aristides. Ea privi cu un aer 
dezaprobator acel amestec de braţe și picioare pe canapeaua 
sa elegantă, acoperită cu o mătase veche. 

— Damon, ridică-te te rog! Iar dumneata, Xenobia, acoperă-ţi 
picioarele, ordonă ea, în timp ce gemenii ricanau. 

— Mamă, ar fi trebuit să le dai o gustare copiilor, replică 
Damon, ofensat. 

— Nu cred că ceaiul sau ciocolata i-ar fi interesat atât de 
mult ca tumbele unchiului și mătuşii lor, declară ea. 

Apariţia guvernantei, o persoană plăcută, între cincizeci şi 
șaizeci de ani, puse capăt scenei. Ea se apropie de gemeni și îi 
luă cu familiaritate de mână. 

— Mă numesc Lona, spuse ea. Vă voi urca în camera voastră, 
apoi veţi putea veni s-o vedeţi pe bunica. 

— De acord, răspunse David, dar aș vrea să dorm lângă 
mătușa. Uneori are coşmaruri și am grijă de ea. 

O emotie tandră puse stăpânire pe Zen. Ghicise că David 
își ascundea neliniștea. Dar se temea de criticile pe care 
această fază va reuși să i le inspire lui Damon. 

După plecarea copiilor, Sophie Aristides iși drese vocea și 
întrebă: 

— Așadar, ai coşmaruri, Xenobia. 

— Da, uneori... replică ea sec. Nu ţin să vorbesc despre asta. 

— Cu siguranţă, din cauza morţii tragice a surorii tale, 
insistă bătrâna doamnă. 

Zen consimți, hotărâtă să nu mărturisească adevărata cauză 
a viselor neplăcute, nici eforturile pentru a scăpa de ele. 

— Vorbește-mi despre munca ta, Xenobia, continuă bătrâna 
doamnă. 

— Creez ţesături pentru Dierdre Cable și uneori desenez 
taioare sau rochii, dar cel mai des lucrez cu ţesătorii. Îmi place 
mult munca mea și câștig foarte bine pentru a trăi eu și David, 
îi explică ea. Mi-am putut lua un concediu de trei luni. 

— Nu ești căsătorită? 

— Nu. 

— Damon trebuie să se căsătorească în curând cu Melissa 
Harewell. 

— Nu este un nume grecesc, lăsă Zen să-i scape. 

— De ce te preocupă asta, atâta timp cât pe mine nu mă 
deranjează? Este de familie excelentă, preciză Damon. 
Strămoșii săi au sosit cu Mayflower cu primii imigranți. 

— Vrei să spui că descinde din golanii și proscrișii care 
fuseseră trimiși aici? 

— Nu te hazarda prea tare să deformezi realitatea, bombăni 
Damon. 

— Este curios, n-am văzut niciodată fotografia logodnicei 
tale în „New York Times“, pe care-l primesc cu regularitate la 
Dublin, făcu tânăra femeie cu ușurință afectată. 

— Logodna noastră n-a fost încă anunţată oficial. 

Zen lăsa ceașca goală de ceai şi se ridică. 

— Mă voi duce să văd ce face David, anunţă. 

— Nu te duci, declară Sophie cu autoritate. Vorbeşte-mi mai 
degrabă despre cel cu care ai intenţia să te căsătorești. 

— Mamă, Zen n-a spus niciodată că se va căsători. 

— Asta i-ar face bine. Este greu pentru o femeie singură să 
crească un băiat. Este adevărat că i-ai putea lua tu pe amândoi, 
când vei fi căsătorit. 

— Niciodată! Nu te voi lăsa niciodată să mi-l iei pe David, 
izbucni Zen, scoasă din fire. 

— Calmează-te, protestă Damon, n-am spus niciodată ceva 
asemănător. De ce îmi atribui acest gen de gânduri ascunse? 

— Pentru că te cunosc și am intenţia să te supraveghez 
îndeaproape. Seamus... 

— Inutil să-i amesteci numele în asta! 

Damon oftă și o privi în ochi pe tânăra femeie. 

— Ți-am cerut să vii pentru ca băieții să aibă ocazia de-a se 
cunoaşte mai bine, nu-i aşa, mamă? 

— Da, bineînţeles. Cred că Zen își va da seama că băieţii vor 
fi mai fericiţi împreună, în căminul pe care tu și Melissa li-l veţi 
putea oferi. 

— Nu-l vei avea niciodată pe David. Dacă mă gândeam că voi 
fi supusă acestui gen de presiuni, n-aș fi venit, exclamă Zen. 

— Presiuni! Atunci cum numești modul în care te-ai 
comportat la aeroport? 

— Ce vrei să spui? întrebă Sophie. 

— M-a lovit în plin în stomac, bombăni Damon, fără s-o 
piardă din ochi pe Zen. 

— Ceva mai jos de stomac, dacă amintirile mele sunt exacte, 
cred că era în bărbăţia ta, preciză tânăra femeie, privind-o pe 
Sophie. Dar n-a fost decât un accident, adăugă în direcţia lui 
Damon. 

— Un accident! Încercai să mă faci neputincios. 

— Numai în pat, ripostă tânăra femeie roșind. 

— Îţi vei atinge scopul când va face plopul mere și răchita 
micșunele, izbucni Damon furios. 

Ochii strălucitori îi pătrundeau până în adâncul inimii, 
redeșteptând în ea o ciudată emoție. 

— Oricum, nimănui nu-i pasă de ce faci... în pat! 

Se înfruntară din priviri. O pasiune nemărturisită, ascunsă 
de mânie, îi făcuse să uite de restul lumii. 

— Eşti invitata mea şi, în această calitate, vei fi tratată cu 
respect și politeţe, afirmă el în cele din urmă. 

Dar Zen era epuizată de oboseala călătoriei și de emoții. 

— lartă-mă, spuse ea cu maxilarele strânse. Voi urca în 
camera mea... Aceeași ca ultima dată, bănuiesc. 

Părăsi salonul în grabă, înainte ca Demon sau mama sa să 
aibă timp să deschidă gura. 


Capitolul 2 


Timp de câteva zile, atmosfera la familia Aristides, fără să 
fie cu totul ostilă, rămăsese în mod clar tensionată. Cu 
excepţia a ceea ce-i privea pe copii, deveniți de nedespărțit. 

David, care până atunci nu arătase înclinaţie decât pentru 
joacă, se străduia să înveţe limba greacă și Daniel, împotriva 
oricărei așteptări, dădea dovadă de talent înnăscut pentru 
fotbal. 

Yanos le aranjase un teren pe peluză și băieţii se jucau 
deseori acolo. Zen le servea de portar. Într-o după-amiază, 
încercând să intercepteze un balon lansat în faţă, alunecă pe 
iarba umedă, își pierdu echilibrul și se prăbuși lângă una din 
barele verticale ale plasei. 

Se ridică greu, frecându-și brațul care o durea. Brusc, fu 
smulsă de pe pământ de două brațe musculoase și dusă în 
afara terenului. Totul se învârtea în ea și în jurul său. Capul îi 
sălta pe umărul răpitorului. 


22 ANN CRISTY 


— Damon, Damon! Dă-mi drumul, nu sunt rănită, striga ea 
cu o voce răgușită. 

— Soseam cu mașina când te-am văzut căzând, spuse el, 
privind-o tandru. Sunt sigur că te doare. 

— Lasă-mă, prostule! Pot să merg, făcu ea arcuindu-se lângă 
pieptul de oțel, pentru a se elibera. 

Fără s-o scape din ochi, Damon o făcu să alunece ușor pe 
pământ, menţinând-o strâns lângă el. Dar, zărind-o pe Sophie 
care se apropia, tânăra femeie încercă să se elibereze din 
îmbrăţişare. 

— Nonna, mătușa Zeno a căzut, strigă Daniel în direcţia 
bunicii sale. 

— Ai reușit să-mi strici straturile de flori cele mai frumoase, 
spuse ea, arătând Ferrariul oprit în mijlocul trandafirilor. De 
obicei, fiule, tu ești cel atacat, dar astăzi au fost trandafirii 
mei! 

— Mama ta are un mod ciudat de-a prezenta adevărul, 
remarcă Zen, când bătrâna doamnă dispăruse cu băieţii. 

— Poate este lipsită de tact, îi răspunse Damon, dar este 
bună. 

— Bună de ce? Bună să umilească. Bună să facă observaţii 
lipsite de politeţe despre... 

— Neindemânarea ta? sugeră Damon. 

Zen îl măsură din cap până în picioare, jignită. 

— Acest gen de incident nu mi s-ar fi întâmplat niciodată în 
Irlanda, declară ea. 

— Mă întreb de ce a devenit atât de obișnuit aici, şopti 
Damon gânditor. 

O privea cu intensitate, cu nesaţ, ca și când căuta pe buzele 
sale traducerea unui limbaj necunoscut. De pe gură, ochii i se 
ațintiră asupra părului. 

— În soare, părul tău devine ca flacăra, murmură, 
mângâindu-l cu privirea. 

— Părul meu? Ea își duse mâna la el, parcă revenind la 
realitate. Cred că ar fi de preferat să mă duc să fac un duș și să 
mă pieptăn. 

— Te însoțesc, îi spuse el, strecurându-și un braț protector 
în jurul taliei. 

Intrară pe ușa de serviciu și trebuiră să traverseze bucătăria 
pentru a ajunge la scara ce ducea spre camerele lor. Zen 
percepea prezența lui Damon alături, cu o ciudată acuitate; 
respiraţia călduţă îi gâdila ceafa. Își aminti brusc, cu o 
uimitoare precizie de tânăra fată care fusese, însetată de 
mângâieri. Se revăzu, patru ani mai înainte, căutând ca o 
drogată contactul cu Damon. În acea perioadă, nu era fericită 
decât când el o atingea și când mâinile sale pricepute 
deșteptau în ea flăcările senzualității. 

Ajunseră în faţa ușii duble care despărțea apartamentele 
particulare ale lui Damon de restul familiei. Stând în fața 
însoțitorului său, Zen avea o faţă tulburată. 

— Ce te-a apucat acum? o întrebă el uluit. Eşti la fel de 
schimbătoare ca un cameleon. Este imposibil să ţi se 
bănuiască dispoziţia de la o clipă la alta. 

— Atunci nu te preocupa de asta, izbucni ea, îndepărtându-se 
pentru a-și ascunde tulburarea. 

Damon o prinse din nou cu energie și o reţinu lângă el. 
Mâinile fierbinţi îi cuprinseră sânii, în timp ce-i acoperea fața 
cu nenumărate sărutări scurte și înflăcărate. Apoi, eliberându-i 
pieptul, îi ridică bărbia. Îi simţi mâna dreaptă alunecând de-a 
lungul coloanei vertebrale, până la mijloc. 

Se aplecă încet asupra gurii sale; buzele întredeschise 
căutau să le mângâie îndelung pe ale sale. 

Îi dădu drumul la fel de brusc cum o prinsese, lăsând-o 
clătinându-se și dezorientată. Deschizând ușa apartamentului 
său, îi spuse peste umăr: 

— Melissa vine să cineze în această seară, pentru a-l 
cunoaște pe David. 

Trânti uşa cu asemenea violență încât zgomotul se 
răsfrânse mult timp în hol. 

O clipă, Zen rămase stupefiată. 

— Ce brută! lăsă să-i scape, frecându-și buzele, în același 
timp furioasă și emoţionată de valurile de emoţii care o 
cuprinseră. 

Se îndreptă spre camera sa în pas nesigur. Se dezbrăcă 
şi-şi alese o garnitură de lenjerie ușoară pentru a se schimba. 
Sub duș, în timp ce se săpunea, se gândi la nenumăratele 
moduri de a-și lua revanșa. 

— Să-l arunc în ciment și să-l cufund în mare, se gândi ea, 
va fi cu siguranţă mijlocul cel mai eficace de-a scăpa de el. 

— La ce te gândești, mătușă Zena, de te face să râzi? întrebă 
David, în picioare, alături de Daniel, lângă ușa întredeschisă. 

Încă înfășurată în prosopul plușat, tânăra femeie le zâmbi 
copiilor. Atât de asemănători la prima vedere, în ochii săi erau 
totuși atât de diferiţi... 

— La voi mă gândeam, dragii mei. Sunteţi superbi! Cum a 
reușit Lona această minune? 

— Ne-a promis un supliment de ecleruri la desert, diseară, 
mărturisi David, strâmbându-se la imaginea sa în oglindă. 

Zen izbucni în râs. David se apropie cu un aer îndurerat. 

— Ti-am făcut rău, jucându-ne, mătușă Zena? Unchiul 
Damon spune că nu trebuie să jucăm fotbal cu tine. 

La acest nume, Zen își simţi corpul încordându-se. Ce 
bărbat diabolic! O urmărea până în intimitatea sa! 

— Nu, scumpule! Ştii că-mi place la nebunie să mă joc cu 
voi. Acum, apropiaţi-vă, le spuse deschizând larg braţele. 

David se aruncă în ele alergând, dar Daniel, șovăitor, 
aşteptă cu zâmbetul său timid, ce-i trezea amintirea surorii ei. 
Îi strânse la piept și le permise să se joace pe pat, în timp ce 
ea termina să se îmbrace în baie. 

O clipă, îi observă în tăcere. Daniel scoase din buzunar un 
pachet de cărţi de joc, pe care-l amestecă și-l împărți. După 
puțin timp, cei doi copii erau complet absorbiți de joc. 

Zen îmbrăcă rapid o fustă lungă, dreaptă, de culoare crem 
și un pulover uşor, verde ca apa. O brățară, o pereche de 
cercei și de asemenea un inel moștenit de la mama sa, fură în 
măsură să-i completeze toaleta. 

— Sunt aproape gata, strigă ea în direcţia gemenilor, 
împingând ușa camerei. 

Se opri brusc. În locul copiilor, Damon, în şosete, era 
lungit pe canapea și scotocea în cutia sa cu bijuterii. 

— Unde-ţi sunt pantofii? Unde au plecat copiii? Ce faci cu 
bijuteriile mele? 

— Pantofii sunt acolo, răspunse el calm, arătându-i lângă 
ușă. Copiii sunt în salon și voiam să văd dacă ai bijuteriile lui 
Eleni. 

— leși din camera mea! 

— La drept vorbind, mi te imaginam mergând desculță pe 
acest covor gros... Frumos... Foarte frumos. 

Cu braţul întins, Zen arăta ușa cu un gest pe care l-ar fi vrut 
plin de autoritate, dar care n-avu nici un efect. 

— Ai safirele roz ale lui Eleni? o întrebă el grav. 

— N-am nici una dintre bijuteriile sale, îi spuse întoarsă cu 
spatele, aşezând cufărașul pe comodă. ÎL simţi că se ridicase și 
se apropie de ea. 

— De ce nu? Eleni n-a avut o fiică, toate bijuteriile sale îti 
revin. Nu le-ai primit? 

— Nu, nu le-am avut niciodată. 

— Îi voi vorbi mamei despre asta. 

— Bijuteriile lui Eleni veneau de la familia Aristides și, cu 
siguranță, mama ta preferă să rămână în familie. 

Sprâncenele lui Damon se apropiară și expresia îi deveni 
dură. 

— Sunt executorul testamentar și eu decid asta. 

Zen se abţinu să răspundă; nu voia să înceapă o discuţie 
înainte de cină și să apară acolo ca o furie. 

— Vino, îi șopti încet Damon. Vom merge să-i întâlnim pe 
ceilalți în salon. 

O luă de braţ, prinzându-i mâna în a sa; orice tentativă a lui 
Zen de-a se elibera din strânsoarea sa fu inutilă. 

— Cine vine la cină, în afară de logodnica ta, Melissa? 

— Pytagoras Telos, un prieten vechi al mamei. Thag, cum îi 
place să i se spună, va fi oaspetele nostru timp de câteva zile. 
Se spune că ar fi fost pretedentul mamei tale. Este un bărbat 
foarte bogat, care are bunuri și interese în California, la New 
York și în Grecia. 

— Vrei să spui că acest bărbat, al cărui nume nu l-am auzit 
niciodată, ar fi fost prietenul mamei? făcu ea, neîncrezătoare. 

— Va mai fi de asemenea mătușa Melissei și o prietenă de 
pension a mamei. 

— Ce companie stimulantă! exclamă Zen cu ironie. 

Ajuns primul în partea de jos a scării, Damon se opri până 
când ajunse la înălțimea lui și-și adânci ochii în ai săi: 

— Este ridicol, pentru un bărbat atât de înalt ca mine să se 
afle în compania unei femei atât de mici, remarcă gânditor. 

— Nu-i așa? făcu Zen cu sarcasm. 

— Ti-am spus că eşti absolut încântătoare în această toaletă 
și că ai cei mai frumoși sâni pe care-i știu, fără să mai vorbim 
despre cel mai încântător dos? 

— Îţi dai seama că am putea fi surprinși de logodnica ta, 
spuse Zen; să ne grăbim. 

Intrară în salon împreună. Zen îi căută imediat cu privirea 
pe gemeni. Instalaţi liniștiți în fața unei mese mici, terminau o 
partidă de cărți. 

În apropierea lor stătea o femeie tânără, brunetă, distinsă, 
extrem de bine machiată și îngrijită. Părul negru era prins în 
coc pe ceafă şi un ușor zâmbet studiat îi îndulcea trăsăturile 
regulate. Era la fel de înaltă ca Damon și domina un bărbat 
scund, brunet, faorte elegant, cu care stătea de vorbă. 

— Pytagoras Telos, îi şopti Damon lui Zen, adoratorul 
mamei tale. 

— Imposibil, replică ea cu voce joasă. Mama era de două ori 
mai înaltă ca el! 

— N-are importanță, personalitatea sa este imensă, o 
ironiză Damon. 

După prezentări, Melissa Harewell se apropie de Zen și îi 
șopti cu o voce extrem de plăcut modulată. 

— Doamna Aristides mi-a vorbit atât de mult despre 
dumneata, încât am impresia că te cunosc foarte bine. 

— Şi n-ai venit înarmată? Este imprudent! replică Zen zâmbind. 

— lartă-mă, nu sunt sigură că am priceput? răspunse 
Melissa uluită. 

Damon interveni și o sărută ușor pe obraz. 

— Lui Zen îi place extrem de mult să glumească, îi explică el. 

— Este adevărat că îi place asta, spuse David, spre surpriza 
generală. Într-o zi am mers la unchiul Seamus deghizați ca în 
pozele din cărți. 

Copilul făcu o pauză pentru a se bucura de atenţia 
adulţilor. 

— Eu eram Morocănosul, unul din cei șapte pitici și mătuşa 
Zena era lady Godiva. 

Zen roși. În definitiv, lady Godiva nu apăruse în lume goală 
pe un cal alb, înfășurată în părul său lung, decât pentru a 
protesta împotriva impozitelor prea ridicate. 

— Este foarte bine, aprobă Sophie Aristides, copiii este bine 
să fie iniţiaţi foarte devreme în literatură! 

— Mamă! exclamă Damon, scos din sărite. 

Se întoarse spre Zen, cu enervarea întipărită pe chip. 

— Bineînţeles, aveam un colant, preciză aceasta. 

Dar nu ştia unde să se aşeze pentru a scăpa de privirile 
furioase ale lui Damon. 

— Probabil a fost foarte nostim, spuse Melissa cu 
amabilitate. Dar unde ai găsit un cal? 

— Mătușa Zena a vopsit cu alb măgarul domnului Murphy, 
răspunse David cu mândrie. 

— Asta însemna o pereche, bombăni Damon, un măgar 
peste altul. 

— Oh! Damon, făcu Melissa lăsând să-i scape un râs 
argintiu, ai un minunat simţ al umorului. 

— Nu-i așa? spuse Zen printre dinţi. 

— Xenobia, mi-e teamă că mai ai încă multe de învăţat 
despre educaţia copiilor, reluă Melissa. Ce idee să-i înveţi să 
joace cărti; asta le va crea obiceiuri proaste. 

Zen se îndreptă în toată înălțimea sa, gata să se angajeze în 
bătălia pentru băieți. 

— Dimpotrivă, este un excelent mijloc de a-i învăţa să 
socotească, replică ea cu autoritate. 

— Toată lumea se gândește că irlandezii sunt ciudaţi. Voi 
sfârși prin a o crede. Oricum, draga mea, David va avea nevoie 
de câteva lecţii de pronunție. 

— Permite-mi să-ţi amintesc că în Irlanda se vorbește cea 
mai bună engleză, răspunse Zen prompt. 

— Cina este servită, spuse Damon, punând capăt acestui 
schimb de cuvinte neplăcut, deși aparent amabil. 

— Veniti copii, spuse Sophie, antrenându-și astfel și invitaţii. 

Fierbând de mânie, Zen rămase ultima. 


Capitolul 3 


Cina fu foarte greu de suportat pentru Zen. Fără copii, ar fi 
părăsit masa pretextând o indispoziţie. Era inadmisibil să 
asculte cursurile Melissei despre modul de-a fi crescuţi cei doi 
băieţi, care din nefericire, erau gemeni. 

— Există întotdeauna unul care domină, oftă ea privindu-i 
pe David și Daniel. Păcat că acesta nu este Daniel. Dar nici 
unul, nici celălalt, nu au inteligența superioară a nepotului 
meu Leonard. 

— Sunt la fel de precoci ca tatăl și unchiul lor la aceeași 
vârstă, poate chiar ceva mai mult, se grăbi să afirme Sophie. 

Zen luă o înghiţitură de musaca pentru a se împiedica să 
vorbeacă, dar era fierbinte și se sufocă. Puse mâna pe paharul 
cu apă și bău mai multe înghiţituri. 

— Ce ciudate maniere sunt în Irlanda, murmură Melissa. 

— Mie îmi place mult Irlanda, interveni David, acolo 
locuiește și Robbie. 

— Bineînţeles. Când ești copil, îţi plac ţările primitive. 

— Adevărat? spuse David intrigat; apoi se întoarse spre 
mătușa sa şi adăugă: de ce ești atât de roșie, mătușă Zeno? 

— M-a fript ceva, răspunse ea cu un aer absent. 

Când Lona veni să-i ia pe gemeni pentru a-i culca, Zen se 
ridică. 

— Obişnuiesc să le spun o poveste înainte să adoarmă, 
spuse în chip de scuză. 

— Nu sunt prea mari pentru asta? se hazardă Melissa. 

— N-au decât șapte ani, replică Zen. 

— Este aproape vârsta de-a intra la internat şi este bine să li 
se insufle disciplina foarte devreme, insinuă ea. 

— Este foarte bine. Mai ales, nu trebuie să-ţi schimbi 
obiceiurile, interveni Thag, întrerupând brusc discuţia. 

Toată seara păstrase tăcerea și intervenţia sa rămase fără 
replică. Se ridică, îi oferi braţul lui Zen și o însoți afară din 
încăpere cu o curtoazie neașteptată. 

Se opri lângă scară și-i urmări cu privirea pe gemeni, care 
urcau treptele în mare grabă. 

— Cât i-ar fi iubit Maria mea, murmură el. 

— Vorbiti despre mama? întrebă Zen emoţionată. 

— Da, am iubit-o mult, chiar după căsătoria sa cu Patrick 
Driscoll, oftă Thag. 

Tânăra femeie se surprinse privindu-l cu alţi ochi. 

— Mama, îi răspunse ea gânditoare, a avut mare noroc să fie 
iubită de doi bărbaţi ca tata și ca dumneavoastră. 

Thag o contemplă meditativ. 

— Nu-i semeni din punct de vedere fizic, dar regăsesc în 
dumneata trăsăturile sale de caracter. 

Făcu stânga-mprejur și se întoarse în sufragerie. 

Zen consideră prudent să-și schimbe fusta lungă cu niște 
blugi și o bluză din flanelă pentru a asista la baia copiilor. În 
cursul acestui ritual, ei stropeau tot ce aflau la îndemână. 
Dar nu se putea abţine de la plăcerea de-a lua parte la 
zbenguirile lor. 

Când în sfârșit băieţii fură în pat, așteptând ca bunica și 
unchiul să vină să-i sărute, Zen, îmbrăcată cu lucruri uscate, se 
hotărî să facă un tur prin parc pentru a se relaxa. 

Făcu o pauză pe terasă pentru a contempla luna deasupra 
apei. Frumuseţea cerului, aerul plăcut, dădeau nopţii un fel 
de magie. Se duse până în spatele parcului, remarcând în 
trecere că mașina lui Damon nu era în garaj. Fără îndoială, o 
condusese pe Melissa. 

Într-un boschet, descoperi un pavilion construit pe un 
dâmb care stătea înclinat spre mare. Urcă niște trepte ce nu 
aveau stabilitate, acoperite cu iederă și ferigă. 

Savură acel moment de singurătate, apreciind farmecul 
sălbatic al acestui loc, ce contrasta cu ordinea ce domnea 
pretutindeni în altă parte. Îi reveniră în minte impresiile zilei. 
Se gândi la nesiguranța situaţiei sale la familia Aristides și-și 
promise să nu-i părăsească niciodată pe copii în mâinile 
represive ale Melissei Harewell. Daniel și David nu vor merge 
niciodată la internat, făcea jurământ pentru asta. 

— Ia te uită, aici te-ai ascuns! 

Vocea moștenitorului familiei Aristides, răsărit brusc din 
întuneric, o făcu pe tânăra femeie să tresară. Se întoarse și 
pânzele de păianjeni i se lipiră de faţă. 

— Ce oroare! Am obrajii plini de astea, exclamă ea. 

Și adăugă pe un ton de reproș: 

— Damon, când vei înceta să te joci de-a fantomele? 

Agita braţele în faţa ei, pentru a se apăra de pânzele de 
păianjeni. 

— Haide, lasă-mă să te ajut, spuse Damon, întinzându-i mâna. 

Ridicând sârmele vechi ruginite, o atrase pe Zen spre el. 
Scoase o batistă din buzunar și șterse firele lipite pe faţa și 
hainele sale. 

— Este mai bine? 

— Da, mulţumesc, răul a trecut. Dacă-mi era groază de ceva 
când mergeam cu cortul, erau păianjenii și brusturii. Şi 
evident, întotdeauna aveam parte de așa ceva. 

— Eu detest mai ales ţânţarii şi efemeridele, îi destăinui el. 

— Da, uitasem complet. Când tata picta în aer liber, eram 
mereu în jurul său, dar nici măcar nu le dădea atenţie. Cu 
toate acestea, îl înțepau! 

— Şi tăunii? adăugă Damon. 

— Da, nu se putea scăpa de ei când te întorceai de la fermă 
cu lapte şi ouă. Eleni tipa, avea oroare de ei. 

Zen începu să râdă. Dar fără nici o tranziţie, o emoție luă 
locul alteia și râsul i se transformă în suspine. De la 
întoarcerea în Long Island, amintirile dureroase pe care 
aproape le uitase în Irlanda, îi reveniră. 


34 ANN CRISTY 


— Te gândești încă la ea, nu-i așa? 

Zen își înghiţi un suspin și dădu din cap. Faţa îi era cu totul 
pe pieptul lui Damon și simţi că-și pierde puterile. 

— A fost greu s-o pierd pe Eleni la atât de puţin timp după 
mama și tata. Nu știu ce m-aș fi făcut... Cum aș fi putut suporta 
fără David? 

— Şi eu? De ce să nu te bizui pe mine? îi murmură el, cu o 
voce încărcată de tandrete. 

Inima tinerei femei începu să bată foarte repede; ridică 
ochii și încercă să se elibereze din îmbrăţişare. 

— Ştii că nu este posibil, spuse ea cu o voce lipsită de 
vlagă. 

— Zen, ascultă-mă, reluă Damon pe un ton autoritar. Știu 
că vorbele Melissei te-au impresionat. Știu bine că nu vrei să-i 
trimiti pe copii la internat. 

— Nu, niciodată! 

— Ascultă, ai putea face tot ce vrei, i-ai putea crește cum 
dorești. Le-ai putea fi mamă... 

Ea îl privea neîncrezătoare. 

— Ce vrei să spui? 

— Să ne căsătorim, și gemenii vor putea trăi împreună, 
declară el cu o voce gravă. 

Să fie soţia lui Damon! Să trăiască pentru totdeauna alături 
de el! 

Rămase nemișcată și mută câteva clipe, în timp ce speranţa, 
dorinţa și teama se luptau în ea. Dar îi reveni amintirea primei 
pasiuni înșelate și o dată cu ea, furia. 

— Ce vei face cu logodnica ta, Melissa? O vei păstra de 
rezervă undeva? Numai în cazul în care nu sunt eu aceea. Nu, 
Damon, inutil să începem din nou. 

Cu o forță pe care nu și-o cunoștea, Zen încercă să-l 
împingă. Surprins, el se clătină, căutând în zadar să se agaţe 
de o ramură și căzu greoi în mărăcini. 

— Oh, Damon! Îmi pare rău! Cum am putut?... strigă Zen 
înspăimântată. 

Îi era teamă să-i înfrunte mânia și se făcu nevăzută, 
alergând cu o lașitate de care-i fu rușine. Vocea lui Damon îi 
răsună un timp în urechi, dar nu se opri. Ajunsă în camera 
sa, își scoase rapid hainele și se duse sub duș pentru a se 
calma. 

— Cine se crede oare? mormăi în timp ce se săpunea, ca și 
când nu-i era de-ajuns o logodnică! 

leşi din baie când auzi ciocănindu-se la ușă. Înainte chiar 
de-a putea spune o vorbă, intră Damon, cu hainele în 
dezordine. Duse mâna în față într-un gest defensiv. 

— Zen, te rog, calmează-te, ascultă-mă. 

Dar se opri brusc, realizând că era goală. 

— Şterge-o, strigă ea fără să facă nici un gest pentru a se 
acoperi. Puse mâna pe o statuetă așezată pe o masă și i-o 
aruncă în cap. Obiectul îl atinse ușor făcându-l abia să se 
încrunte. Rămase nemișcat, reţinut parcă de o forță 
superioară, subjugat de frumuseţea acelui corp încântător. 

— Plec, murmură el în sfârșit, revenindu-și. Dar nu mi-am 
spus ultimul cuvânt. 

Părăsi încăperea trântind ușa. 

Copleşită, Zen se pregătea să adune bucăţile statuetei 
împrăștiate în cameră, când auzi din nou ciocănindu-se la 
ușă. 

Căută din nou un obiect pentru a se apăra, când recunoscu 
vocea Lonei, care, trimisă de Damon, venea să curete 
stricăciunile. 

Zen îi spuse să intre. Când Dana plecă, scoase un lung oftat 
de ușurare și se culcă. 


KKK 


Parfumul cearșafurilor curate nu reuși s-o calmeze pe Zen. 
Petrecu o noapte neplăcută și nu adormi decât spre 
dimineaţă. Se trezi mai târziu decât era obișnuită, posacă și 
apatică. 

Era în curs de-a se îmbrăca atunci când copiii, plini de 
exuberanță, veniră s-o anunţe că micul dejun era gata. Îi 
sărută cu tandrete și cobori ţinându-i de mână. 

De-abia avu timp să se întrebe în ce companie se va afla 
când, pătrunzând în sufragerie, îl zări pe Damon, sau cel puţin 
pe cineva care îi semăna. Rămase uluită în ușă, în fața chipului 
stacojiu și tumefiat pe care-l avea. 

— Ce-ai păţit? Ce ţi s-a întâmplat? reuși să articuleze, 
stupefiată. 

— Sumac, arbuștii aceia mediteraneeni, spuse el. Printre 
mărăcinii în care am căzut, se afla sumac otrăvitor. 

— Nu este posibil! exclamă Zen, ezitând între milă și râs 
nestăvilit. 

— Dacă râzi, Xenobia, o preveni Damon cu o voce 
amenințătoare, te voi arunca și pe tine acolo. 

— Nu te supăra, îi replică ea, dar semeni cu o tomată. 

Damon ridică mâna pentru a o face să tacă. 

— De la sosirea ta aici, ai provocat mai multe accidente 
decât am avut toată viaţa mea. Mă întreb de ce? 

— Totuși, nu insinuezi că ştiam că acolo era sumac, începu 
ea, cu mâinile în șolduri, plină de agresivitate. 

Dar zărindu-i pe copii care îi observau intrigaţi, adăugă pe 
alt ton. 

— Îmi pare într-adevăr rău. 

— Multumesc, răspunse el politicos, înfiorându-se. 

Începu atunci să se frece furios de spătarul scaunului, spre 
marea mirare a copiilor. 

— N-ar trebui să te scarpini, îl sfătui Zen. 

— Este adevărat că va dura două săptămâni? întrebă David 
cu o voce stridentă. 

— Poate, replică unchiul său, privind-o cu răutate pe Zen. 

— O dată, a avut și mătușa Zena bubulițe, începu David. 

— Oh! nu, îl întrerupse tânăra femeie. Fără povestea aceea, 
cred că nu interesează pe nimeni. 

— Ba da, dimpotrivă, o asigură Damon. Povestește, David. 

— Ei bine... doctorul a venit și i-a spus mătușii Zeno că dacă 
rezultatele consultului nu erau bune, va trebui să se trateze la 
spital... aşa cred. 

Tânăra femeie își amintea cu groază de ziua în care se 
întorsese acoperită de pete roșii dintr-o uzină unde lucrase la 
niște ţesături noi. Un medic bănuise o „boală rușinoasă“. Dar 

după câteva zile, analizele descoperiseră în sfârșit o alergie 
provocată de anumite produse chimice. Cu toate că doctorul 
se scuzase, îi fusese greu să-i uite lipsa de tact. 

Damon păstră tăcerea până când copiii își îndreptară 
atenţia în altă parte, pentru a ataca. 

— Mâncărimile îţi revin oare în mod frecvent? o întrebă. 

— Niciodată, ce insinuezi? replică ea tăios. 

— Cât te-a costat ca să falsifici adevărul? făcu el sarcastic. 

Zen se stăpâni să nu facă observaţia că o asemenea boală 
nu i-ar fi putut veni decât de la el: nu fusese a nici unui alt 
bărbat în afara lui. Dar ar fi crezut-o oare? 

Nu tinea să alimenteze această conversaţie neplăcută. 
Tăcu, era de preferat să-l lase să se scarpine. 

Pentru a-și alunga complet oboseala, Zen îi luă pe copii să 
facă o lungă plimbare pe plajă. Aerul era plăcut pentru acel 
sezon, dar apa era încă foarte rece. Copiii adunaseră bucăţi de 
pietre şi ea le arătă cum să le facă să ricoșeze. Strigăte de 
bucurie întâmpinând fiecare salt al unei pietricele pe 
suprafața apei răsunau ca niște laude în urechile sale. 

— Priveşte, mătuşă Zeno, s-ar spune că acolo înoată un 
câine, exclamă brusc Daniel. 

— Este adevărat, spuse tânăra femeie, intrigată și ea de masa 
întunecată care urca și cobora cu valurile. Ce poate face oare 
în apa aceasta ca gheaţa? 

— A căzut poate de pe un vapor? sugeră David cu o urmă 
de îngrijorare. 

Cei doi copii se apropiară de ţărmul mării și începură să 
strige împreună încurajări animalului. 

— Mătușă Zeno, este un colac de salvare în hangarul pentru 
ambarcaţiuni, n-am putea... începu Daniel. 

Fără măcar să aștepte sfârșitul frazei, ea se grăbi, 
recomandându-le copiilor să rămână pe loc. Nu-i trebuiră 
decât câteva minute pentru a desprinde colacul şi a li se 
alătura nepoților. Făcu un efort pentru a-și aminti lecţiile 
tatălui său și începu să descrie cu colacul cercuri largi deasupra 
capului, înainte de a-l arunca din toate puterile spre câine. 

Colacul zbură la întâmplare şi căzu prea departe de animal, 
smulgându-le gemenilor strigăte decepționate. 

— Mai încearcă, mătușă Zeno! o rugă David plin de 
speranţă. 

— Ce se întâmplă? întrebă Damon alăturându-li-se. 

— Acolo este un câine, spuse ea, arătând în larg. 

Îi aruncă o privire rapidă și observă că starea sa nu se 
ameliorase. Îndată ce văzu câinele, el smulse colacul din 
mâinile lui Zen și-l aruncă admirabil de precis la nivelul 
câinelui. Acesta deschise larg maxilarele și-l prinse. 

— Ce animal inteligent! exclamă Damon plin de admiraţie. 

Atunci începu Să tragă încet și regulat de coardă pentru a 
evita ca animalul să scape priza. În sfârșit, când acesta ajunse 
în ape mai puţin adânci, Zen făcu gestul de-a se grăbi în 
întâmpinarea sa. Damon o opri; îi încredință coarda şi intră el 
însuși în apă. Faţa tumefiată se deformă într-o strâmbătură la 
contactul cu apa foarte rece. 

— Poate este periculos, îi explică el, chiar dacă are un aer 
destul de suferind pentru a mușca. În schimb, animalul își 
ațintise asupra salvatorului lui o privire plină de speranță. 

Damon avea apa până la curea când putu în sfârșit să 
prindă câinele de blana de la gât și să-l tragă pe plajă. 

— Oare va muri, unchiule Damon? întrebă David, 
impresionat când văzu animalul culcat pe o parte. 

— Damon, n-ar trebui să rămâi așa, riști să contractezi o 
răceală. Mă voi ocupa eu de câine. Întoarce-te, spuse ea, 
împingându-l încet. 

— Ne vom întoarce toţi. Lasă colacul afară, se va ocupa 
Yanos de asta, spuse Damon, ridicând câinele în braţe. 

ÎL cără, urmat de copii, foarte agitati de această aventură. 
Zen încheia marșul bodogănind: „L-am prevenit, își spuse ea, 
se va îmbolnăvi de moarte. Și nu va fi vina mea!“. 

— Grăbeşte-te, mătușă Zeno, unchiul Damon spune că 
trebuie să ducem imediat câinele la căldură, spuse David cu 
nerăbdare. 

Mica trupă să îndreptă spre garaje. Pătrunseră într-o 
încăpere în care, în mijlocul unei colecţii de scaune impecabil 
aranjate, trona o sobă cu lemne, umflată. 

— Zen, vei găsi cârpe curate în dulapul din perete, spuse 
Damon, îi vom face un pat. 

Ea așeză cârpele vechi foarte aproape de sobă. Damon 
aşeză câinele pe această saltea improvizată. 

Yanos, care locuia deasupra, sosi curând în ajutor. 
Examină cu atenţie animalul și clătină din cap. 

— Sărmanul, trebuie să vină de departe. Îi voi da una dintre 
poțiunile mele din ierburi, ca să-și recapete forțele. Cred că 
poate fi salvat, afirmă el, adresându-se copiilor. 

Trecură câteva ore înainte ca Zen să-i poată smulge pe 
gemeni de lângă noul lor prieten. Până la urmă îi con- 
vinse că el avea mai ales nevoie de odihnă și-i conduse 
spre casă. 

— Este mare, mătușă Zena, spuse Daniel. 

— Cred că este un terranova, îi răspunse ea. 

— Este prima dată când văd un câine cu blana brună și 
ondulată, remarcă David. L-aș numi Curly. 

— Şi eu la fel, acceptă imediat fratele său. 

— Dar poate are un stăpân, sugeră Zen, nesigură. Nu ne-am 
gândit la asta. 


ee 


Cina fu deosebit de animată în acea seară. Băieţii, care 
nu-şi mai încăpeau în piele de bucurie, nu se lăsară până nu 
povestiră salvarea lui Curly. Zen se temea să nu-și obosească 
bunica prin flecăreala lor, dar ea, ca şi Thag, dimpotrivă, arăta 
o răbdare admirabilă, dându-le în mod neobosit replica. 

— L-am putea culca în casă? întrebă David, şovăind. Poate... 
în camera noastră? 

— Ar fi de preferat să așteptăm să fie complet restabilit și să 
știm dacă este cuminte, declară Damon. 

— Sunt sigur că este un câine bun, afirmară în cor 
gemenii. 

— Oricum, se hazardă Thag, după cum spune proverbul, 
fiecare câine are nevoie de un copil. 

— Nu este mai curând, fiecare copil are nevoie de un câine? 
îl corectă Sophie. 

— Se poate spune în ambele feluri, o asigură David afectat, 
pentru că amândouă sunt adevărate. 

După terminarea cinei, toată lumea se duse la garaj pentru 
a afla vești despre cel salvat de la înec. La apropierea lor, 
câinele înălță capul și dădu din coadă spre marea bucurie a 
tuturor. 

Totuşi, Zen consideră prudent să-i ţină pe băieţi la distanţă. 
Nu voia să se ataşeze de el, înainte de a ști dacă animalul avea 
stăpân. 

— Este mai bine să-l lăsăm să se odihnească aici în această 
noapte, spuse ea, oprindu-i pe copii să-l mângâie. 

Yanos decretă că va fricţiona aninalul pentru a-i încălzi 
mușchii și a-i asigura o noapte liniștită. Toţi priviră fascinaţi 
câinele care-și lăsă cu răbdare frecată o labă, apoi cealaltă. 
Așezat pe vine, Damon îi vorbea încet lui Curly, care părea că-l 
recunoștea și-l privea cu ochii plini de recunoștință. 

Fu o sarcină dificilă să-i smulgă pe copii de lângă noul lor 
prieten. Când Zen îi culcă, era aproape ora zece. Singură în 
camera sa, se pregătea să citească înainte de-a adormi, când îi 
atrase atenţia un zgomot venind din vestibul. 

Se gândi că gemenii se ridicaseră pe furiș pentru a-și 
petrece noaptea lângă noul lor prieten. Deschise ușa fără 
zgomot, dar nu văzu nimic suspect. În schimb, ușile de la 
apartamentele lui Damon erau deschise. Ea ezită, apoi se 
hotărî să se întoarcă în cameră. În acea clipă, zgomotul surd al 

unei lovituri, urmat de un geamăt și de o înjurătură, o făcu 
să-şi schimbe părerea. Ciocăni în ușa de la intrare, dar 
neprimind nici un răspuns, intră în vârful picioarelor. 

În faţa ei, o scară ducea la un mezanin deschis la stânga 
spre un salon. 

Un alt zgomot ciudat răsună din nou. 

— Damon, strigă îngrijorată, te simţi bine? 

— Cine este acolo? răspunse el, apărând la mezanin cu un 
prosop de baie înfășurat în jurul mijlocului. Își scărpina cu 
râvnă petele roșii cu care era acoperit. 

— N-ar trebui să te scarpini astfel, nu faci decât să 
înrăutățești lucrurile, spuse ea, suind câteva trepte. Privirea 
fixă îi părea reţinută de o forță misterioasă de bustul splendid 
al lui Damon; ochii i se plimbau încet de la un umăr la celălalt, 
urmărind conturul în relief al mușchilor, puși în evidenţă de 
lumină... 

— N-ar trebui să te scarpini, repetă cu mintea în altă parte. 

— Uşor de zis! Nu mă pot stăpâni. 

Atunci, strângându-și poalele capotului, Zen urcă ultimele 
trepte și i se alătură în capul scării. 

— Așteaptă. Te voi potoli puţin cu o loțiune calmantă, îi 
propuse. 

— Nu acum, mi-ar plăcea mai întâi să fac o baie cu bicarbonat. 
Mâncărimile astea mă înnebunesc, adăugă el iritat. 

Și ca pentru a-i dovedi, trecând în sala de baie, își scărpină 
încă umerii și spatele. 

Tânăra femeie auzi stropituri urmate de un strigăt de 
durere. 

— Damon, pot să fac ceva? întrebă ea alăturându-i-se. 

Surprinsă mai întâi de penumbră, fu mirată apoi când putu 
distinge decorul. 

— Extraordinar! Hollywoodul în toată splendoarea sa! 
Saună, jacuzzi, muzică difuză, totul pe un fond ca piersica. 
Într-adevăr, nu ti se refuză nimic. 

Întoarse capul spre dreapta și spre stânga, cu un aer 
batjocoritor. Ridicând ochii spre tavan, descoperi oglinzi pe 
care aburul le lăsau intacte. 

— Nu ca piersica, o corectă Damon, somon. Ai putea măcar 
să recunoști culorile! 

— Poate somon! Dar copiezi filmele din anii treizeci, îl 
ironiză ea. 

Râsul îi încetă brusc când ochii săi îi întâlniră pe ai lui 
Damon. Cu toate că lipsa de lumină o împiedica să-l vadă, se 
simți pierzându-și puterile la ideea trupului său gol. 

— N-ai venit până aici numai pentru a-ţi bate joc de 
culoarea sălii mele... Ai! Ce chin! făcu el închizând ochii și 
frecându-se energic de marmura bazinului. Zen îngenunche 
pe marginea fixată în sol și-și cufundă braţul în apă. 

— Întoarce-te, îi spuse ea, te voi freca pe spate... chiar dacă 
nu cred... Așteaptă, ce faci? Voi fi udă toată! 

Damon o ridicase de subsuori și îi dădu drumul, îmbrăcată, 
în bazin. 

— Tu m-ai împins în sumac, frumoaso și acum vii aici să mă 
iei peste picior! Ei bine! spune-mi dacă asta îţi place? 

— Idiotule, spuse Zen scuipând. 

Gustul de bicarbonat îi umpluse gura. Braţele și picioarele 
i se încurcau în capotul lung și ud. 

— Relaxează-te, draga mea și profită de asta, spuse Damon 
izbucnind într-un râs zgomotos. Bicarbonatul este foarte bun 
pentru piele. 

— Dar eu nu mă scarpin! Numai în cazul în care nu mă 
molipsești cu mâncărimile tale, exclamă ea bănuitoare. 

— Medicul mi-a spus că nu este contagios, decât numai 
pentru oamenii hiperalergici. 

Un zâmbet malitios îi înlocuise grimasa de durere și ochii 
strălucitori îi exprimau dorinţa. Brusc, Zen avu convigerea 
că-și bătuse joc de ea. 

— Ai jucat tot teatrul ăsta ca să mă atragi aici! Nu suferi! 

— Nu chiar în întregime, mărturisi el, în afară de început. 
Dar nu face din asta o dramă! 

— Cine îţi spune că nu sunt exact una dintre acele persoane 
hiperalergice? 

— Într-adevăr, consimti el, ce oroare, dacă ai fi una din ele! 
Îmi place mai mult să nu mă gândesc la pielea ta albă și sidefie 
acoperită de aceste oribile pete roșii. 

Cu aceste cuvinte, o ridică și o tinu în braţele întinse, în 
timp ce-o străpungea cu o privire arzând de pasiune. 

O scoase din bazin și o lăsă tremurând pe dalele din baie. 
Apoi, într-adevăr, ca și când evalua un obiect, studie corpul 
tânăr pe care capotul ud se mulase ca o a doua piele. 

— Trebuie să fiu complet nebun, îi spuse printre dinţi, 
să am la îndemână o creatură de vis și să nu fac dragoste 
cu ea! 

Zen îl sorbea din ochi. Se simţea în mod curios 
decepționată că nu se mai împotrivea, încerca un profund 

sentiment de frustrare. Oare câtor femei le jucase aceeași 
comedie? se gândi ea brusc. Și se jură să nu mai rămână nici 
un minut în plus. 

Zen îşi ridică poalele capotului din care picura apă și le 
stoarse în capul celui ce se scălda. 

— Cum îndrăznești să-mi transmiţi boala ta? făcu ea 
sarcastică. Și profitând că era încă absorbit de contemplarea 
formelor sale, puse mâna pe o sticlă de sampon, o destupă și 
fără să-l scape din ochi, i-o turnă în cap. 

— Zen, de ce-ai făcut asta? gemu el, întoarce-te, draga mea. 
Trebuie să vorbim despre căsătoria noastră! 

— Niciodată, mai degrabă iadul! îi strigă tânăra femeie peste 
umăr, fugind. 

În capul scării făcu o pauză, încercând să nu cedeze 
tentatiei de-a face cale întoarsă, pentru a i se arunca în braţe. 
Dar rezistă acestei dorințe, oricât de puternică era. 

„Niciodată, niciodată nu voi face parte din haremul său“, se 
jură ea. 

La întoarcerea în cameră, se culcă, dar nu putu să doarmă, 
obsedată de imaginea lui Damon, cu care făcea dragoste. 


Capitolul 4 


Damon își petrecu următoarele două săptămâni la Long 
Island, păstrând legătura prin telefon cu birourile sale din 
New York și de pe coasta de Vest. Trebuind să răspundă în 
mai multe rânduri la telefon, Zen putuse constata că Damon 
era un industriaș de mare anvergură și un abil om de 
afaceri. 

Ca urmare a cercetării întreprinse de Damon în legătură cu 
Curly, primiră într-o zi vizita unui locuitor dintr-o localitate 
învecinată. Câinele, le declarase el, aparținuse unuia din 
prietenii săi, Old Jim, al cărui corp fusese adus recent de 
maree. Animalul fiind de acum fără stăpân, ar fi fost fericit să 
poată fi păstrat de copii. 

Însoţindu-l la mașină, Damon îi mulţumi și îi strecură 
câteva bancnote. 

— Este amabil că şi-a dat osteneala să ne anunte, spuse Zen, 
când omul dispăruse. 

— Ia te uită, îmi vorbești din nou, făcu Damon. 

O privi din cap până în picioare, ca un cunoscător care 
evalua un obiect și privirea îi întârzie mult timp asupra 
sânilor. 

— Opreşte-ţi examinarea, te rog, făcu tânăra femeie iritată. 
Ştii foarte bine că n-am încetat niciodată să-ţi vorbesc. 

— Consideri, fără îndoială că remarcele tale profunde 
despre vreme, constituie o conversaţie! Dar nu mi-ai răspuns 
niciodată la întrebare: „Când ne căsătorim?“. 

— Şi Melissa? 

Zen simţi o profundă oboseală. Se îndoise destul, oscilase 
în mod constant între speranţă și deznădejde. Niciodată, se 
gândi ea cu ostilitate, nu mi-a spus că mă iubește. 

— Melissa și cu mine am avut o lungă conversaţie și am 
hotărât că nu suntem făcuţi unul pentru celălalt. În plus, este 
interesată de altcineva. 

Un sentiment de fericire se ridică în pieptul lui Zen. 
Tristeţea care o copleșise în aceste ultime zile dispăru, pentru 
a face loc veseliei. 

— Se poate să ni se întâmple și nouă la fel. După un anumit 
timp, să decidem că nu suntem făcuţi unul pentru altul. 

— Nu, declară Damon cu autoritate. 

Prea emoţionată pentru a-i răspunde, făcu gestul de-a se 
îndepărta. 

— Copiii voiau să-mi arate ultimele isprăvi ale lui Curly. 

— Veniţi să vedeţi ce am găsit, le spuse David. Apoi, 
apropiindu-se de Damon, adăugă: 

— Ştiu că nu este vesel să ai bubuliţe, dar sunt mulţumit că 
eşti toată ziua acasă cu noi. 

Zen ghici cât de înduioșat fusese Damon de remarca lui 
David. Cu toate că era prins de afacerile sale — flotila de 
pescuit din California, întreprinderea de calculatoare din 
Chicago și birourile din New York — își consacrase timpul 
copiilor, dovedindu-le afecțiunea și înnodând cu ei legături 
foarte strânse. 

Fu pe punctul să spună ceva, dar se răzgândi. O luă pe Zen 
de braţ şi porniră pe urmele copiilor. 

Șura era întunecată și lui Zen îi fu greu să vadă unde se 
furișaseră gemenii. 

— Pe aici, strigă David, este sus, în hambar. 

— Credeam că vi se interzisese să vă căţăraţi acolo sus, 
singuri, bombăni Zen, luând-o pe scara șubredă sprijinită de 
o grindă. 

Ajunsă la nivelul planșeului, se opri pentru a-i căuta cu 
privirea pe copii. Ghemuiţi unul lângă celălalt, ascundeau 
ceea ce îi fascina. Trebui să facă apel la tot curajul său pentru 
a-şi continua ascensiunea, suferea de ameteli și se temea deja 
de coborârea ce o aștepta. Dar grăbită de David, se cocoţă 
până sus pe scară, pentru a li se alătura. 

Încolăcită între doi baloti de paie, o pisică îşi alăpta puii 
într-o atitudine de abandon total. 

— Sunt drăguți, nu-i așa, mătuşă Zeno? Yanos ne-a spus că 
nu trebuie să-i atingem timp de câteva zile, spuse Daniel. Sunt 
încă prea mici. 

— Sper să nu urce Curly până aici, spuse David în şoaptă, 
ca şi când se temea să nu fie auzit. 

— Este mult prea inteligent pentru asta, declară Damon 
amuzat, așezându-se. 

Întinse mâna pentru a mângâia pisica ce părea a-i fi 
cunoscută. 

— Așadar, iată-te devenită mamă, Zaza, şi o mamă bună, 
care-și hrănește bine puii! 

Povesti apoi auditoriului captivat istoria pisicii și a 
celorlalte animale de pe proprietate. Băieţii îi sorbeau 
cuvintele. Cât despre Zen, rezemată confortabil de un balot de 
paie, îi contempla chipul încununat de părul închis la culoare 
și strălucitor, îmblânzit de tandrete. 

Când Damon își trecu mâna prin părul lui David, Zen simţi 
toată afecțiunea conținută în acest gest. Se surprinse visând că 
gestul îi era adresat. În inspiraţia sa, se transformă rapid într-o 
atingere pasionată şi posesivă. Lăsă pleoapele în jos pentru 
a-şi ascunde gândurile. 

Damon coborî primul, Daniel îl urmă, apoi David și Zen 
rămase ultima; pe burtă pe planșeul hambarului, căuta scara, 
pipăind cu piciorul. Cu o mână fermă, ca și când i-ar fi auzit 
chemarea mută, Damon îi prinse glezna. 

— Aici, îi spuse, fără grijă. Continuă doar. 

Vocea marcată de blândeţe îi pătrunse până îi adâncul 
sufletului. Fiecare particulă a corpului său percepea prezența 
lui Damon și se bucura de protecţia sa. 

— Mulţumesc, îi spuse, când ajunse la liman. Cum ai știut 
că nu mă simțeam bine? 

— Am citit în ochii tăi; și lăsând să-i scape un oftat, adăugă: 
când vei admite că ar fi mult mai bine dacă am fi căsătoriți? 

— Mai bine pentru cine? făcu ea, cu băgare de seamă. 

— Pentru noi doi și pentru copii, care au nevoie de un 
cămin. 

— Este adevărat, îi răspunse gânditoare. 

— Așadar, mă iei de soţ? 

— Pe tine, sau oricare altul... 

— Nu glumi, nu-mi place asta. Știi bine că pentru a avea 
copii, va trebui să-mi acorzi prioritate. 

— Vreau copiii. Dar va trebui să facem o încercare pentru a 
ști dacă ne putem înţelege. Nu suntem niciodată de acord cu 
nimic... 

— Înţeleg. Dar consideri căsătoria într-un mod foarte putin 
realist. Când ești căsătorit, nu ești obligat să te înţelegi asupra 
tuturor lucrurilor, dar asta nu te împiedică să rămâi 
împreună. 

— Nu şi în zilele noastre. Dacă nu merge, renunti. Ce este 
ofilit, hop peste fereastră! Nu, vreau un cămin stabil pentru 
băieţi, altfel este de preferat să rămânem cum suntem. 

— Ai avea oare curajul să-i desparti din nou pe copii, știind 
cum se înțeleg? 

Ceea ce spunea Damon era adevărat. Dar gemenii n-ar 
suferi mai puţin într-un cămin în care soțul și soţia nu s-ar 
înțelege și ar trebui până la urmă să se despartă, se gândi Zen. 

— Nu visa cu ochii deschişi, făcu Damon, scuturând-o încet. 
Sunt probleme false, create de mintea ta complicată. Fie, dacă 
vrei, vom încerca... Puțin... 

Deveni tandru și-i trecu braţul în jurul taliei, dar Zen, 
văzându-i sosind pe copii cu câinele lor, se desprinse. 

— Ce animal superb, remarcă ea. 

— Și mai mult, este blând şi inteligent. Imediat ce a putut 
să meargă, l-am zărit pe malul mării, privind spre larg. Am avut 
impresia că, în felul său, îi aducea un omagiu stăpânului. A 
întors spre mine o privire încărcată de-o infinită tristeţe, apoi 
m-a urmat în casă. 

— Îmi pare rău că mama ta a fost forțată de copii să-l 
accepte în casă. 

— Nu te sinchisi de asta, cred că mama este mai curând 
mulţumită și servitorii îl iubesc mult. 


KKK 


Familia se afla din nou reunită în întregime în salon, 
înaintea cinei. David și Daniel îi povestiră bunicii despre 
faptele lor deosebite din timpul zilei, când Damon se ridică, 
având un aer solemn. 

— În această seară, vom bea șampanie pentru a sărbători o 
veste bună, spuse, turnând lichidul scânteietor în cupe. 

Se apropie de Zen și-i duse un pahar la buze. 

— Gustă acest Dom Perignon, îi spuse râzând. În Grecia 
este obiceiul ca logodnicii să se hrăneacă unul pe celălalt. Ne 
vom căsători în curând, anunţă el cu veselie, restului familiei. 

Toată lumea aplaudă și fiecare le făcu urări de fericire. 

— Ai fi putut să mă previi, șopti Zen, degustând sampania. 

— N-ai fi fost de acord, nu-i așa? îi replică el cu un râs ușor. 

Se aplecă să o sărute, ca și când ar fi fost singuri pe lume. 

— Şi Melissa? nu se putu stăpâni să nu le aminteacă Sophie. 

Refuzase cupa pe care i-o întinsese Maria și aștepta în mod 
evident răspunsul fiului său. 

— L-am vorbit și ei și familiei sale. Am aranjat totul. Credem 
că băieţii vor fi mai fericiţi împreună. 

Zen nu ştia cum să interpreteze expresia posomorâtă, 
aproape dezaprobatoare a Sophiei Aristides. 

— Alternativa ar fi să separăm copiii, spuse ea nervoasă. 

— Nu! strigară în cor Daniel și David. 

— În acest caz, cred că este o hotărâre bună, replică în cele 
din urmă bătrâna doamnă, luând o înghiţitură de șampanie. 
Pentru fiul meu și pentru viitoarea sa soţie! adăugă ea. Voi da 
o recepţie pentru a sărbători logodna voastră. 

Jenată, Zen zâmbi şi-i mulțumi viitoarei soacre. 

— N-avem intenţia de-a ne căsători imediat, strecură ea. 
N-am pus încă la punct amănuntele. 

— Adevărat? Mă miră asta. Să ştii că fiul meu este un bărbat 
viguros, foarte viguros, micuțul meu! Nu va aștepta mult timp. 

Pentru a-și ascunde stânjeneala, tânăra femeie își muie 
buzele în pahar și se înecă. 

În timpul cinei, Damon fu fermecător, în timp ce, 
dimpotrivă, dispoziţia lui Zen se posomora. De fiecare dată 
când era pe punctul de-a explica faptul că logodna lor trebuia 
să fie o încercare mai degrabă, decât un angajament definitiv, 
el schimba subiectul. Totuşi până la urmă se lăsă câștigată de 
tandreţea și atenţiile sale. 

— Nu uita de vechea noastră tradiţie: logodnicii trebuie să 
se hrănească unul pe celălalt, îi aminti el, în mijlocul mesei. 

Prinzându-i încheietura mâinii, atrase spre gura sa furculița pe 
care o ţinea în mână. Pauza era foarte sugestivă și privirea 
încărcată de senzualitate a lui Damon o tulbură. Aruncând o 
privire în jurul mesei, Zen văzu că nimeni nu părea șocat. 

La sfârșitul cinei, copiii se apropiară de unchiul lor, care le 
promisese să-i înveţe noţiunile elementare ale unui joc cu 
mingea, sportul naţional al grecilor. 

David insistă ca mătușa sa să ia parte la asta. Ea acceptă 
băţul lung prevăzut cu o plasă, cu care jucătorii trebuia să 
adune mingea. Dar se folosi de ea în mod inevitabil ca de o 
bâtă de baseball. 

— Nu, nu așa. Îţi voi arăta, spuse Damon, apropiindu-se în 
timp ce Daniel îi arunca mingea. 

— Oh! nu, exagerezi. Vrei neapărat să mă omori! îi strigă 
Damon lui Zen care tocmai îi dădu o lovitură puternică de 
bâtă. 

— Mătuşa Zeno, jucai mult mai bine când eram la Dublin, 
regretă David. 

Daniel îşi observa uluit mătușa. 

— Poate că este apa de aici. Bunica mi-a spus că nu bea 
niciodată apă când călătoreşte în străinătate, declară el cu o 
voce afectată. 

În ciuda durerii, Damon, care-și freca încă obrazul, izbucni 
în râs. 

În tot restul serii, Zen încercă în zadar să-i atragă atenţia lui 
Damon. Voia să discute cu el despre logodna care lua o 
întorsătură prea definitivă după gustul ei. El părea că nu 
observa asta și o evita. 

Când se află singură, așezată în faţa măsuţei de toaletă, 
pieptănându-și părul, Zen își repetă: „Nu-l pot lua de soț, mă 
obsedează şi mă scoate din toate minţile. Dacă asta continuă, 
mi-e teamă că până în șase luni îl omor.“ Copleșită, își luă 
capul în mâini și îi veni în minte un pasaj din poemul său 
preferat, „Balada bătrânului marinar“, de Coleridge. 

„Dumnezeu să te salveze, bătrâne marinar, de demonii 

Care te chinuiesc. Și de ce să se ostenească astfel 

Deoarece cu arcul și cu săgeata mea 

Mi-am ucis albatrosul.“ 

Ce grozăvie! se gândi ea, dacă el este simbolul norocului 
meu, ca albatrosul din poem și îl distrug, este înspăimântător. 

Dar era obligată să admită că Damon o făcea să-și piardă 
capul. Fără îndoială, singurătatea îi va face bine, îi va permite 
să-şi pună ordine în gânduri. Se hotărî să se ducă la cabana 
unde tatăl său picta vara, când ea era copilă. 

Obsedată de imaginea lui Damon, se suci și se răsuci toată 
noaptea, fără să-și găsească odihna. Dar a trezire, era convinsă 
că o absenţă de câteva zile îi va face mai mult decât bine. 

Damon trebuia să plece la New York. În timpul micului 
dejun, nimeni nu făcu aluzie la vineţeala de pe obraz. Îi sărută 
pe copii care, după ce înghiţiră ultima îmbucătură, o șterseră 
cu Curly, în timp ce Zen rămase singură cu Sophie. 

— M-am gândit să-i iau pe copii să facă o călătorie, îi 
mărturisi ea, dintr-o dată. 

— În Irlanda? întrebă Sophie cu băgare de seamă. 

— Nu, nu atât de departe! La câteva ore de aici, într-un loc 
izolat din Adirondacks, unde tata avea o cabană. Fii liniştită, 
nu-i voi răpi pentru foarte mult timp. 

Sophie Aristides cercetă îndelung chipul lui Zen, ca și când 
căuta să descopere acolo adevăratul motiv al plecării sale. 

— Ai nevoie de cel puţin o săptămână de singurătate, 
pentru a reflecta în liniște la logodnă, nu-i așa? Indiferent de 
decizia ta, Xenobia, să știi că nu mai vreau ca gemenii să fie 
despărțiți. Sunt fericiţi împreună și asta mă face și pe mine 
fericită. 

— Înţeleg foarte bine. Nu te vei supăra dacă plec în 
dimineaţa aceasta? Damon decolează spre California în 
această după-amiază. 

— Cred că va lipsi mai multe zile, explică Sophie, cu un aer 
complice. Îti înțeleg dorința de-a te îndepărta. Uneori, fiul 
meu este copleșitor. 

— Vom lua și câinele, asta va fi o excelentă apărare, făcu 
Zen. 

— Cabana este în stare bună? Vă veţi simţi bine acolo? 
întrebă Sophie. 

— Îl voi suna pe avocatul tatălui meu, care și-a luat 
răspunderea să o îngrijească. 

— Cunoscându-mi fiul, sunt sigură că va descoperi foarte 
repede unde vă ascundeţi. Dar veţi avea totuși câteva zile de 
singurătate. 

Zen îşi înfrână cu greu lacrimile de recunoștință. Îi 
mulțumi viitoarei soacre pentru înțelegere. Apoi, o anunţă pe 
Lona. Încântaţi să facă o călătorie cu Curly, copiii se declarară 
gata să plece imediat. Yanos verifică starea brecului în care se 
îngrămădiră haine călduroase, saci de dormit și o mică 
farmacie de urgență. Apoi Zen se așeză la volan. 

Nu se putu relaxa decât după ce ocoli New Yorkul. Până 
aici, cocoţată în cabina înaltă a brecului, avusese impresia că 
ceea ce conducea, era un camion de mare tonaj. 

În spate, copiii făceau interminabile partide de cărti, 
întrerupte de râsete și de discursuri afectuoase adresate 
câinelui lor. Trecură mai multe ore până când Zen zări semnul 
pe care-l aștepta. O ramnificaţie secundară, mult mai puțin 
circulată, trebuia să-i ducă în regiunea muntoasă din 
Adirondack, la nord-est de New York. 

— Mătuşă Zeno, strigă David cu voce sonoră. Curly cere un 
biscuit. Oare i se poate da? 

Da, dar nu mai mult de unul pentru fiecare, altfel, nu va 
mai avea poftă de mâncare la prânz. 

Auzi zgomotul provocat de cutii mutate, ciocnirea unor 
cutii, hârtie mototolită. Zen îi supraveghea prin oglinda 
retrovizoare, asigurându-se că-şi păstraseră centurile de 
siguranță. Găsiră mâncarea câinelui și fără nici o reţinere, 
Curly îşi ronțăi biscuiţii. 

Această operaţiune le ocupase destulă vreme. Asta căuta și 
Zen. Călătoria va fi lungă și știa cât este de greu să-i ţină în loc 
foarte mult timp pe niște copii de vârsta lor. 

— Mătuşă Zeno, făcu Daniel după vreo zece minute, Curly 
cere să bea. 

Era de prevăzut! 

— ÎI poţi face să aibă răbdare câteva secunde? Ne vom opri 
pentru prânz. Ce credeţi despre asta? 

Următoarea staţie de benzină nu era prea departe. Oftă 
ușurată: prima parte a călătoriei se desfăşurase admirabil. 

— Aș putea oare avea un hamburger cu multe lucruri mici 
verzi și roșii, mătuşă Zeno? o rugă Daniel. 

— Eu la fel, mătușă Zeno, și cu slănină afumată... și apoi, 
îngheţată de ciocolată albă într-un pahar mare. 

— Da, îngerașilor, veţi avea toate acestea, spuse ea oprindu-se 
în fața staţiei de benzină unde mâncară de prânz. Fără să 
întârzie prea mult, Zen luă din nou volanul, deoarece ținea să 
ajungă la cabană înainte de-a se înnopta. 

Obosiţi de joacă, până la urmă copiii adormiră; tânăra 
femeie puse o casetă și se abandonă unei dulci visări. 
Drumul întortocheat, mărginit de ferigi și de mușchi, 
pajiștile presărate cu flori de câmp îi aminteau verile lipsite 
de griji, petrecute în compania surorii sale, cu tatăl și 
mama sa. 

Trebui să se oprească pentru a face plinul și copiii se 
treziră. Un bărbat bătrân, cărunt, care trăgea dintr-o pipă 
stinsă, o întrebă unde se ducea. 

— La cabana familiei Driscoll, „Priveliştea pinilor“. Nu știu 
dacă o cunoașteţi, este în apropierea Misiunii. 

— Da, ştiu Misiunea, există acolo o biserică, un magazin, 
două case şi o pompă de benzină. Pe acolo este mai degrabă 
pustiu. Este bine că aveţi un câine. Să vă faceţi cumpărăturile 
la Diana, are lucruri bune și proaspete. 

Când mașina demară, le ură călătorie plăcută ducându-și 
două degete la pălăria veche. 

Ultima parte a călătoriei fu anevoioasă. Drumul avea gropi 
în asfalt și copiii, supuși unei lungi nemișcări, deveniră 
agitati. 


ILUZIA UNEI ALTE IUBIRI 59 


Până la urmă, după un ultim viraj pe un drum alunecos și 
noroios, observară un indicator ce semnala „Priveliștea 
pinilor“. Cu un oftat de uşurare, Zen angajă mașina pe cărarea 
care ducea până la cabană. 

Se opri. La vederea obloanelor cojite și a verandei 
degradate, inima i se strânse și în ochi îi veniră lacrimile. Cu 
siguranță, impozitele fuseseră plătite cu regularitate, însă casa 
fusese complet neglijată. 

Rămași în mașină, gemenii se rugau să li se dea drumul, iar 
Curly, cu limba atârnând, zgâria geamul. Zen deschise partea 
din spate a brecului. Se temea de spectacolul care îi aştepta în 
interior. 

— Nu sunt sigură că vom avea timp să pregătim casa pentru 
a dormi în această seară aici, îi anunţă pe copii. 

— Te vom ajuta, mătușă Zeno, exclamă David pe un ton 
hotărât. 

— Bineînţeles, întări Daniel cu entuziasm. 

Interiorul era la fel de murdar pe cât lăsa să se bănuiască 
jalnica stare exterioară. Zen branșă electricitatea; frigiderul 
funcţiona și spre marea sa ușurare, exista și apă. Ajutată de 
copii, curăță bucătăria și baia. Fiecare făcu un duș. Copiii 
înghițiră cu mare poftă sandvișuri și după ce băură un pahar 
cu lapte cald, păreau gata să adoarmă. 

Zen lăsă în jos scaunul din spatele mașinii, așeză acolo 
saltelele pneumatice și sacii de dormit și se felicită pentru 
prezenţa reconfortantă a lui Curly, care veghea în apropierea 
mașinii. 

În ciuda oboselii, tânăra femeie dormi prost. Somnul îi fu 
iar tulburat de imaginea lui Damon. Se agită mult timp. 
Departe de el, în liniștea profundă, avu convingerea că nu-l 
va putea uita niciodată. I se dăruise trup și suflet și conflictele 
lor nu-i putuseră stinge înflăcărarea iubirii. ÎL dorea; avea 
nevoie de el pentru ca viața să-i fie completă. Pe nesimţite, 
adormi. 

În zori, un frig puternic îi trezi pe cei ce dormeau. 

— Rămâneți sub pături, spuse Zen copiilor, voi da drumul 
la căldură în baie și vă voi chema imediat ce micul dejun va fi 
gata. 

— Imposibil, mătușă Zeno, trebuie să mă duc foarte repede 
la baie, declară Daniel, cu un aer solemn. 

— Şi eu la fel, spuse David râzând. 

Înfofoliţi în halate, se grăbiră voioși afară din brec. Râsetele 
cristaline răsunau în aerul tonic, acompaniate de lătratul lui 
Curly. 

Zen fu plăcut surprinsă când copiii îi propuseră s-o ajute la 
treburile casnice. Izbucni în râs când îi auzi făcându-i 
reproșuri lui Curly care intrase cu labele murdare pe 
dușumeaua pe care tocmai o spălaseră. 

La sfârșitul dimineţii, făcuseră cabana aproape 
confortabilă. După-amiaza fu consacrată unei plimbări lungi 
de recunoaștere în jurul locului. Zen le recomandă nepoților 
să nu se joace pe pontonul care avea mai multe scânduri în 
stare proastă. 

— Priveşte, mătușă Zeno, Curly s-a aruncat în apă, exclamă 
David. 

— Este foarte normal. Un câine terranova se află în apă în 
elementul său, le explică ea. 

Îi aruncară fiecare, pe rând, un băț câinelui, care părea să 
nu obosească niciodată să-l aducă înapoi. 

— Este complet uscat când iese, spuse Daniel privindu-l pe 
Curly care se scutura. 

— Blana câinelui terranova este acoperită cu o grăsime care 
îl apără, de aceea poate rămâne în frig și umezeală foarte mult 
timp, explică Zen. 

Coborâră în orășel să-și facă niște cumpărături. Zen pregăti 
un pește cu garnitură de legume fierte la aburi și asezonat cu 
suc de lămâie și unt proaspăt. Fu o masă suculentă pe care 
gemenii o devorară cu mare poftă. Seara se termină în fața 
vetrei unde strălucea un foc de lemne. 

Zen de-abia avu timp să aşeze saltelele și sacii de dormit în 
încăperea mare de la parter înainte ca băieţii, epuizați de aerul 
curat, să adoarmă. 

Aruncând apoi o privire în jurul său, savură tihna acestei 
clipe de odihnă, mulţumită de aspectul plăcut al cabanei, 
datorat efortului lor. Stinse focul, îl scoase pe Curly afară și se 
întinse lângă copiii. 

Îndată ce închise ochii, imaginea lui Damon îi apăru; o 
privea cu atenţie, gata s-o îmbrățișeze și această imagine o 
însoţi și în somn. 


Capitolul 5 


În dimineaţa celei de-a patra zile de la sosirea lor, întinsă 
pe pat, Zen asculta distrată pălăvrăgeala copiilor, urmărind 
jocurile de umbră și lumină pe care le desena soarele pe 
tavan. Curly o întrerupse din visare. Cobori scara în trombă și 
mârâi în faţa ușii de la intrare, ameninţător. 

O mașină se opri, urmată de zgomot de pași. Cu inima 
palpitând, Zen sări din pat, puse mâna pe capot și ajunse la 
ușa în care se ciocănea cu zgomot. 

Vocea lui Damon comandă: 

— Taci, Curly! Zen, deschide ușa. 

— Este unchiul Damon, exclamară bucuroși băieţii, 
coborând în grabă. 

— Este chiar el! mormăi mătușa sa printre dinţi. Sosește ca 
un hoţ şi trezeşte oamenii. Ar trebui să-l las pe Curly să-l muște. 

Deschise ușa în clipa în care Damon se pregătea să o 
forțeze. El își făcu intrarea brusc în încăpere, ca o tornadă, 
ridicând-o pe Zen și făcând-o să se învârtească. 

— Xenobia, îți interzic să începi iar! 

Îşi înclină încet gura spre a sa. Buzele întredeschise li se 
întâlniră și sărutul său devenea mai profund în timp ce-o 
îmbrăţişa. 

Apoi se îndepărtă puţin și părând că reţine faţa lui Zen 
doar prin forța privirii, o lăsă să alunece ușor de-a lungul 
trupului său. 

Atunci remarcă urmele roșii de pe pielea sa și-și frecă 
bărbia cu un aer stânjenit. 

— N-am avut timp să mă rad. Toată noaptea am parcurs 
muntii aceştia blestemaţi, înainte de a zări o staţie de benzină 
deschisă la ora cinci dimineaţa. 

— Atunci, du-te și te culcă, te voi chema pentru micul 
dejun. 

— Am vrea să mergem la pescuit cu unchiul Damon, spuse 
David strâmbându-se. 

— Înainte de toate, mă voi rade, apoi vom merge la pescuit, 
făcu Damon sărutându-i pe gemeni și mă voi odihni după 
aceea. 

Damon, copiii și Curly plecară la pescuit. Zen profită de 
asta pentru a face ordine în camere. Schimbă cearșafurile de 
pe patul său, pentru ca Damon să se poată culca imediat la 
întoarcere. Fu cuprinsă de un val de fericire când râsetele 
copiilor, vocea unchiului lor și lătrăturile câinelui ajunseră 
până la ea. 

Pregăti masa plină de voie bună. Mirosul de cartofi care se 
prăjeau o făcu să-i lase gura apă. Îi presără cu piper și se 

întoarse la slănina afumată peste care sparse nişte ouă. Când 
masa fu aranjată și cafeaua gata, trase de lanţul clopotelului 
pentru a-și anunța mica sa lume. 

— Nu ştiu ce este, exclamă Damon intrând, dar miroase atât 
de bine, încât aș putea mânca tone! Să nu mă mai părăsești 
niciodată, îi șopti lui Zen, sărutând-o pe gură. 

Complet supusă, ea nu răspunse, Damon îi dădu drumul 
pentru a plimba o privire aprobatoare în jurul lui. 

— Este drăguţ aici. Cum ai făcut să aranjezi totul în atât de 
puţin timp? 

— Copiii şi cu mine am muncit mult. Dar mai sunt încă 
foarte multe de făcut... ușa iese din balamale... Ferestrele sunt 
murdare... Trebuie... 

— Nu te neliniști, mă voi ocupa eu de reparaţii, o întrerupse 
Damon cu însufleţire. 

— Tu? Vrei să spui Yanos... Când trebuie să vină? 

Damon deveni arogant, ceea ce îi dădu un aer îngrozitor. 

— Voi rămâne câteva zile aici și mă voi ocupa de reparaţii, 
insistă el. Aș putea servi o cafea? Mor de foame. 

Se așezară la masă și s-ar fi putut auzi musca zburând în 
timp ce fiecare înghiţea cu mare poftă. 

— A fost delicios, exclamă Damon terminând. 

Copiii urcară în camera lor și Damon se duse să se 
odihnească, în timp ce Zen termină repede vesela. Curăţă și 
aranjă dulapurile; după această muncă plicticoasă, se simți 
murdară și se pregătea să facă un duș, când apărură brusc 
gemenii, strigând de foame. Imediat după ce-i sătură, trecu în 
baie, fericită de starea de bine pe care i-o dădea apa caldă 
alunecând pe trupul său obosit. 

Înfășurată într-un cearșaf de baie, intră în vârful picioarelor 
în camera în care se afla Damon, pentru a căuta ceva cu ce să 
se îmbrace. Observă cu disperare că lenjeria îi dispăruse. 
Fusese înlocuită de cămășile împăturite cu grijă ale lui 
Damon. 

— Ţi-am pus lucrurile în sertarul de jos, îi spuse Damon din 
pat. Eşti atât de mică, încât sigur că asta îţi va conveni de 
minune. 

— Te înșeli complet. Asta mă deranjează, îi replică, agasată 
de insolenta sa. 

— Credeam că nu va fi o problemă. 

— Ei bine, te înșeli. Amintește-ţi că această casă este a mea! 
Și am intenţia să fac aici ceea ce vreau. 

— Stiu, spuse el, întinzându-se cu voluptate. Patul este 
foarte confortabil, nu mă aşteptam. Poate puţin prea scurt... 

— N-are nici o importanță, nu este patul tău. 

Făcu furioasă un pas spre el. Damon înţelese că își dorea 
cu ardoare să-l azvârle în lac. 

O prinse de braţ. Sărind într-o parte pentru a încerca să-i 
scape, ea scoase un strigăt uşor. Cearșaful îi căzu la picioare 
descoperind-o în toată goliciunea. O trase blând spre el. 

— Aici ar trebui să fii, lângă mine, îi murmură încet. Unul 
dintre picioarele musculoase puse peste trupul său o 
imobiliză pe pat. 

Dorinţa triumfătoare a lui Damon, o umplea de o senzaţie 
de slăbiciune și îi provoca mânia. 

— Eşti frumoasă, atât de puternică și atât de mică... 

Râse când ea îi scoase limba. 

— Sora ta, Eleni, era de două ori mai înaltă decât tine. Dar 
era un fulg în comparatie cu tine. În plus, n-ai nimic dintr-o 
doamnă greacă, Xenobia Driscoll Aristides. 

— Nu-mi spune povești. Grecoaicele domină la ele acasă cu 
multă autoritate. 

— Este adevărat, dar cu mai multă subtilitate și diplomatie. 

O sărută, apoi buzele îi atinseră vârful sânului, făcând-o să 
se înflăcăreze. 

— Caut mica alunită ce se afla acum trei ani sub sânul tău 
stâng... N-am încetat să mă gândesc la ea. 

Gura lacomă a lui Damon aluneca de-a lungul trupului său, 
în timp ce ea tremura de dorinţă, gata să cedeze. O dezvelise 
complet, expunând-o fără apărare privirii sale. 

— Ai o piele perfectă, draga mea, atât de roz și atât de albă, 
murmură în cele din urmă, arătându-se de asemenea complet gol. 

Și purtate parcă de o forță magnetică, trupurile li se 
apropiară. 

— Damon... copiii, protestă ea slab. 

— Ușa de la hol este încuiată cu cheia. 

El prinse piciorul lui Zen în căușul palmei, ca și când era 
vorba de un obiect preţios, acoperindu-l cu sărutări, apoi urcă 
de-a lungul pulpei până la îndoitura genunchiului. Inima lui 
Zen bătea în ritm accelerat, de nesuportat. Trupul străbătut de 
fiori era încordat ca un arc. 

O simţi gata să-l primească, având nevoie de el. Urcară 
împreună toate treptele plăcerii senzuale până la apoteoza 
unui foc de artificii salutând plenitudinea mulţumirii lor 
depline. 

— Damon, Damon, murmură Zen când pasiunea i se linişti. 

— Eşti a mea, spuse el, eşti soția mea. 

Inima lui Zen își reluă încet un ritm mai normal; se lipi de 
el, bucurându-se de forța și de căldura de care fusese privată 
atât de mult timp. 

Zgomotul mare ce venea din podul casei îi readuse brusc 
la realitate. Zen își puse capotul și luă în grabă cu ce să se 
îmbrace. Alergă în baie și le strigă copiilor: 

— Pregătiţi-vă, plecăm într-o plimbare prin pădure. 

Gemenii luară în spate câte un rucsac în care puseră suc de 
fructe și biscuiţi, apoi plecară toţi trei cu Curly. 

După cum o învățase tatăl său, Zen făcu câte o crestătură 
pe fiecare copac, pentru a fi sigură că regăsește drumul. 

— Este foarte important să ai niște repere în această pădure, 
le explică ea băieţilor. De altfel, promiteţi-mi că nu veţi veni 
niciodată singuri aici. 

Ei promiseră, încântați la gândul că vor trăi o mare 
aventură. 

— Şi eu, se auzi brusc vocea groasă a lui Damon, am fost uitat? 

Zen se întoarse și-l văzu rezemat cu nonşalanţă de un artar. 

— Credeam că voiai să te odihnești, îi replică, putin 
arogantă. 

Îşi reluă mersul, nevoind să-i lase să se îndepărteze pe 
copiii care alergau cu Curly. 

— Nu vreau să te obosești, draga mea, spuse Damon 
alăturându-i-se. Nu trebuie ca în seara aceasta să fii complet 
epuizată. 

Râsul său plin de subînțelesuri o tulbură. 

— Prostule, făcu ea, dându-i un pumn. 

Spre marea sa surpriză, Damon se clătină și alunecă pe 
covorul gros de ace de pin uscate; pierzându-și echilibrul, 
căzu cât era de mare în șuvoiul de apă care mărginea drumul. 
Un copac îl opri, dar piciorul îi era îndoit într-o poziţie 
anormală. 

— Ti-am făcut vreun rău? Te doare? întrebă ea văzându-l 
ridicându-se cu greutate. Ţi-ai rupt ceva? 

— Mi-am scrântit doar piciorul, spuse el strâmbându-se. 

— Nu joci teatru, făcu ea, bănuitoare. 

— Xenobia, ceea ce spui este răutăcios. 

Fl făcu un pas greșit, dar se îndreptă și reuși să iasă de bine 
de rău, agățându-se de umărul lui Zen. 

— N-ar trebui oare să stai culcat? unchiule Damon, întrebă 
Daniel. 

— Bineînţeles că nu, scumpule, replică foarte repede Zen. 

— Poate da, spuse Damon, ar trebui oricum să mă 
odihnesc. 

— Ce persoană plăpândă! exclamă Zen. Trebuie oare 
într-adevăr să te rezemi cu toată greutatea pe mine? continuă 
ea, pentru a-şi ascunde plăcerea pe care o simţea la atingerea 
trupului său. 

— Îmi pare rău că sunt o povară, răspunse el ironic, dar ești 
cu adevărat foarte frumoasă când roșești. 

— Atenţie! Dacă vei continua, nu-ţi vei mai folosi nici 
celălalt picior, îi replică Zen. 

Se întoarseră la cabană. Zen era extenuată în timp ce 
Damon afișa o dispoziţie excelentă. 

— Vrei să te așez în pat? îl întrebă ea, susținându-l pentru a 
trece pragul. 

— Nu, voi rămâne aici, și voi face o partidă de cărţi cu David 
și cu Daniel. 

Zen se strădui să pregătească masa. În timp ce curăța 
legumele, se felicită pentru perfecta armonie dintre gemeni 
și pentru afecțiunea pe care aceștia o dovedeau pentru 
unchiul lor. 

— Până la urmă îl voi lua de soț, bombăni ea. O dată 
căsătorită, acest mascul grec îmi va impune ideile sale 
retrograde. 

— Nu grec, o corectă Damon, care o observase fără știrea sa. 
American, ca tine. 

Apărând, o sărută pe gât, gâdilând-o. Ea scăpă fără să vrea 
cuțitul. 

— Vezi ce mi-ai făcut? Este doar un accident, nu-i așa? 

Damon îi luă mâna și duse la gură degetul însângerat. 

— Asta este pentru a împiedica infecția, făcu el cu o 
ipocrizie plină de maliţie. 

Aerul său languros și căldura comunicativă o câștigară. Se 
simţea cuprinsă de un puternic val de tandrete. 

— Trebuie să termin de pregătit cina, spuse ea, pentru a 
scăpa. 

— Nu pleca, draga mea, o rugă Damon îmbrățişând-o. 

Ea se eliberă cu o mișcare suplă și grațioasă și se duse în 
spatele casei. Ustensilele pentru grătar se aflau acolo, aranjate 
cu grijă. Umplu cu rămurele și cu cărbune de lemn vasul de 

sub grătar și le dădu foc. Așteptă să aibă destul jeratic, 
amintindu-și că o văzuse deseori pe mama sa făcând aceleași 
gesturi în timpul verilor din copilăria ei. Fu înduioșată. 

În bucătărie, pregăti carnea, cartofii şi morcovii cu dafin, tarhon 
și piper boabe într-o folie de aluminiu și așeză totul pe grătar. 

— Fii atentă! exclamă Damon. 

După cum avea obiceiul, se strecură în spatele ei fără să-l 
observe și o făcu să tresară. 

— Te rog, nu mai face asta, îl imploră ea. Așa se întâmplă 
accidentele. 

— Nu pot sta nici un minut departe de tine, murmură el cu 
o voce tandră. 

— Totuși, ar trebui să stai aşezat, cu piciorul întins și mai 
ales să nu-l faci să-ţi care greutatea. 

— Acum am un sprijin, îi explică el. Am găsit acest baston 
frumos pe care mi l-ai ascuns. 

Ea zâmbi. Acea rădăcină de arțar șlefuită, făcea parte din 
amintirile sale din copilărie. 

— Tata mi l-a cumpărat când eram fetiţă, am mers împreună 
să vizităm o cooperativă de artizani, într-un cătun din 
apropiere. 

— Unchiule Damon, unchiule Damon, vino repede. 
Începem o altă partidă, îi auziră pe gemeni strigând. 

— Sosesc, răspunse el. 

Se îndreptă fără tragere de inimă, șchiopătând rezemat în 
baston. Zen îl observă o clipă admirativ. Apoi își întoarse 
atenţia spre grătar. Dar nu trecură nici zece minute, când îl 
auzi întorcându-se. 

Stătu un timp lipit de ea. 

— Ar trebui să-ți lași piciorul să se odihnească, făcu ea, 
eliberându-se. 

— Oh, nu este atât de grav, la schi mi s-a întâmplat mai rău. 

— La Saint-Moritz, presupun, îl ironiză ea. 

— Nu, la Gstaad. Avem o casă acolo, oare ai uitat? 

— Complet. Dă-te la o parte, trebuie să-mi hrănesc micuţii. 

Aerul liber și buna dispoziție generală contribuiră la reușita 
cinei. Gemenii își ajutară mătușa să strângă masa, în timp ce 
Damon răsfoia o carte. 

— Vreţi să vă citesc povestea Bătrânului Marinar? întrebă el 
în mod abuziv. Este un poem care-mi plăcea foarte mult când 
eram copil. 

Zen se opri, surprinsă să constate că aveau o preferință 
comună pentru acest poem. „lu ești albatrosul meu, 
murmură ea. Dacă te rănesc, asupra mea riscă să se abată toate 
nenorocirile. Şi dacă mă supun, toate nenorocirile riscă să mă 
și copleşească“. 

Termină de șters vesela, aranjă paharele și farfuriile în 
dulap și întinse cârpele. Era melancolică și năpădită de milă 
pentru a încerca să vadă mai clar în sinea sa, dar nu reușise. 
Mai mult ca niciodată, era conştientă de ambivalenţa 
sentimentelor sale. 

— Ce spui în legătură cu albatrosul, Zen. Îţi place 
Coleridge? 

— Da, uneori, admise ea fără amabilitate. 

Nu voia să intre în jocul său. Dar era oare un joc? Era 
departe de-a fi sigură de asta. 

Fl le citi câteva strofe copiilor, care îl ascultau cu gura 
căscată. Apoi, închizând cartea, le povesti: 

— Acum foarte mult timp, vapoarele nu aveau motoare. 
Aveau pânze foarte mari şi se lăsau împinse de vânt. În acea 
perioadă, bătrânul din povestea noastră, care era un mândru 
marinar, călătorea astfel pe toate mările lumii. Când avea vânt 
bun, mergea repede și era fericit. Cel mai ades, avansa încet; 
atunci, avea timp să privească cerul, norii și să studieze 
vânturile. Cunoștea de asemenea peștii pe care-i pescuia 
pentru a se hrăni și toate păsările pe care le întâlnea. 

O dată, în timpul unei lungi călătorii, făcu cunoștință cu un 
albatros. Acesta este o pasăre foarte mare, cu aripi imense. Îi 
urmări vasul foarte mult timp, acesta fiind momentul în care 
vântul sufla cu putere și marinarul era fericit. Dar într-o 
frumoasă dimineaţă, bătrânul, împins de nu știu ce diavol, își 
luă arcul și săgețile, tinti pasărea și o omori. Începând din acel 
moment, vântul se opri, avu loc o furtună și bătrânul se 
îmbolnăvi. Toate acestea pentru că ucisese albatrosul, pasărea 
care îi purtase noroc. 

— Cred că povestea ne spune că trebuie să avem grijă de 
natură, să protejăm animalele şi să nu le ucidem, explică 
Damon. 

— Ca noi cu Curly? întrebă Daniel. 

— Exact, aprobă Damon. Acum, toată lumea în pat! 

Zen îi dezbrăcă pe copii. El îi urmărea fiecare gest cu o 
privire de îndrăgostit. Ea trecu apoi în cameră pentru a-și lua 
de acolo ceea ce-i trebuia să se instaleze pe divan pentru 
noapte. Damon dispăruse. 

Aranjă cearșafurile şi păturile până când îi ghici prezenţa în 
spate. 

— Inutil să te ostenești. Dormim împreună, îi spuse el pe 
un ton fără replică. 

— Nu, eu mă mișc fără încetare, îi răspunse, profitând de 
primul pretext. 

— Nu te voi lăsa să dormi fără mine, după ceea ce s-a 
petrecut între noi în această după-amiază. Chiar dacă nu vrei 
să facem dragoste, nu voi dormi fără tine și așa va fi tot restul 
vieţii noastre. 

Ea îl privea în tăcere, incapabilă să-l refuze. Orice simţ al 
unei replici prompte o părăsise. 

— Să mergem să ne culcăm, draga mea, o rugă Damon, în 
uşa camerei. 

— Îmi promiţi că dacă nu vreau să fac dragoste, nu mă vei 
forţa? 

— Promit, rosti el, cu solemnitate. 

Zen se retrase în baie, cu intenţia de a-și face o toaletă 
minuțioasă. Dar la ideea căldurii din pat, unde Damon se afla 
deja, renunţă. Nopțile erau reci şi îmbrăcă o cămașă de 
noapte. 

Lumina era stinsă, dar dorul de lună îi permitea lui Damon 
s-o distingă. 

— Scoate rochia aceasta de călugăriță, va fi sufocantă, spuse 
el. Din fericire, clarul de lună este suficient pentru a-ți lumina 
sânii frumoși. 

— Mă doare capul, făcu Zen. 

— Da, răspunse el, înţelegător. 

Zen se întinse alături, ţeapănă ca o scândură. 

— Bună seara, Zen, făcu Damon. 

— Bună seara, răspunse ea. 

Se cufundă într-un somn profund, înainte de-a găsi un 
motiv pentru aparenta indiferenţă a lui Damon. 

În zori, o trezi frigul pătrunzător; tremurând, urcă să vadă 
dacă băieţilor le era destul de cald. Cu excepţia lui Curly care 
o primi bucuros, în camera lor nu era nici o mișcare; dormeau 
bine înfofoliţi în sacii de dormit. 

Se întoarse dârdâind în pat și fu imediat prinsă de braţele 
puternice și calde ale lui Damon. 

— Ţi-a trecut durerea de cap? o întrebă el. 

— De unde ştii? 

Se feri să se lipească de el, dar o atrase cu putere spre 
trupul lui, care se mulă pe al ei. Închise ochii, bucurându-se 
de plăcerea pe care i-o oferea căldura lui. 

— Ți-e frig, în timp ce eu ard, îi spuse Damon masându-i 
corpul. 

— Este foarte complicat să trăiești cu un bărbat, făcu Zen, 
întorcându-se spre el. 

— Cu câți bărbaţi ai trăit? o întrebă cu o aparentă 
neseriozitate. 

— Nu făceam decât o vagă constatare, răspunse Zen, cu 
capul pe umărul lui. 

— Şi cine este acel Seamus despre care David vorbeşte 
permanent? 

— TȚi-am spus deja, era unul din colegii mei, un fotograf 
plin de talent. 

— Nu-mi pasă ceea ce face. Ai trăit cu el? 

— N-ai nici un drept să-mi ceri socoteală despre ceea ce 
făceam la Dublin. Te-am întrebat eu despre numărul femeilor 
cu care te-ai culcat? 

— Întreabă totuși, dar nu-ţi voi răspunde. Cât de dificilă 
ești, Xenobia! Dar gura sa lacomă îi înăbuși răspunsul și o 
mângâie posesiv. 

Fu la fel de iscusit și la fel de tandru cum fusese mai 
înainte. Dar dorința sa mai stăruitoare, mai înverşunată, le 
aruncă toate simțurile în delir. Plăcerea împărtășită depăși tot 
ceea ce cunoscuseră până atunci. 

Rămaseră mult timp strâns lipiți unul de celălalt, căutând 
să-şi recapete respiraţia. După acest uragan de pasiune, Zen 
simți urcând din adâncul ființei sale convingerea că nici 
distanţa, nici timpul nu putuseră distruge unirea lor carnală. 
Legăturile care o reţineau lângă Damon aveau o forță pe care 
nimic n-o putea sfărâma, nici măcar voința lor capricioasă. 

— Damon, Damon, te iubesc! Te iubesc prea mult pentru a 
te împărți cu oricine altcineva, spuse ea pe nerăsuflate, cu 
gura strivită de trupul lui, pentru ca numai inima sa s-o audă. 


Capitolul 6 


Damon nu era acolo decât de trei zile și deja Zen îi simţea 
prezenţa apăsând-o cu greutate; o tulbura profund. Părea că-i 
ghicește gândurile și le contracara, amuzându-se parcă să-i 
pună independenţa la încercare. 

Într-o după-amiază gemenii își făceau siesta, iar Zen se 
hotări să meargă să repare vechiul ponton. Era cald și îmbrăcă 
o bluză de bumbac pe care numeroasele spălări o făcuseră 
aproape transparentă și niște blugi vechi, tăiați deasupra 
genunchiului. Trase fermoarul cu oarecare dificultate, când 
un zgomot o făcu să se întoarcă. 

— Teribil de sexy această ţinută de lucru, făcu Damon, care 
o privea ironic, rezemat de canatul ușii. Așteaptă, te voi ajuta. 

Trecându-și un braț musculos în jurul taliei sale, o ridică și 
își afundă capul în decolteul bluzei care-i descoperea sânii. 

— Sunt grăbită.Vreau să încerc să repar pontonul, spuse ea 
puțin ameţită de bruscheţea îmbrăţișării, când o lăsă jos. 

— Sunt la ordinele tale, comandă și eu execut. 

Examinară conținutul dulapului cu scule pentru a le alege 
pe cele de care ar putea avea nevoie. Cu coada ochiului, Zen 
îl observă sucind și răsucind o pereche de clești ruginiţi. 
Nu-și revenea! Acesta era oare chiar Damon Aristides? Cel pe 
care ziarele îl arătau alături de un roi de femei frumoase la 
Cannes sau la Capri? 

— Totul este prefăcătorie, murmură ea printre dinţi, plecă 
luând o cutie cu cuie. 

— Sculele acestea trebuie să fie păstrate într-o anumită 
stare, declară Damon cu o voce afectată, ca și când îi putuse 
citi gândurile, vom avea nevoie de ele. Cred că după căsătorie 
ne vom întoarce deseori aici, copiilor le place şi mie de 
asemenea. 

Zen nu-şi credea urechilor. Fără să-l mai asculte, se 
îndreptă spre verandă, cu Damon pe urmele sale. 

— Ai cel mai frumos popou din lume, draga mea. Hm... Îmi 
faci poftă. 

— Eşti redus doar la instincte și impudoare, Damon 
Aristides, îi replică ea râzând, în mod tainic flatată. 

Să taie cu fierăstrăul, să dea la rindea şi să bată din nou în 
cuie scândurile pentru a consolida pontonul, le ocupă o bună 
parte din după-amiază, Zen se simţise rareori atât de liniștită 
şi de fericită alături de Damon. Cât despre el, cu bustul gol, 
lucra ca și când viaţa îi depindea de asta. 

Auziră vocile copiilor amestecate cu lătrăturile lui Curly, 
chiar înainte de a-i vedea. 

— Ti-am adus un măr, mătușă Zeno, strigă Daniel. 

— Şi ţie de asemenea, unchiule Damon, făcu David ca un 
ecou. 

După-amiaza se încheie cu un picnic. Zen făcu plajă. 
Damon se prefăcu că se aruncă în apa rece a lacului, dar nu-și 
cufundă decât brațele pentru a o stropi pe Zen, făcând-o să 
strige de bucurie. Neobosit, Curly aducea cu fidelitate băţul 
pe care-l aruncau copiii. 

— Îmi place mult să fiu aici, cu tine, mătușă Zeno, spuse 
Daniel aruncându-se pe neașteptate în braţele mătușii sale. 

— Ne vom întoarce în această vară cu o ambarcatiune, făcu 
Damon. Când apa va fi mai caldă, ne vom putea scălda toți. 

Amintirea dureroasă a înecului lui Eleni îi reveni lui Zen în 
memorie. Era pe punctul de-a protesta, când mâna lui Damon 
i se lipi imediat pe gură, făcând-o să tacă. Se întinse lângă ea 
și cu un gest copilăresc își așeză capul pe genunchii săi. 

Pe măsură ce sejurul li se prelungea, zilele deveneau mai 
calde, dar nopţile rămâneau reci. Zen le petrecea în braţele lui 
Damon. Nu mai protesta când el o îmbrăţișa. Totuși, după ce 
făceau dragoste, încerca un sentiment de înfrângere. Se 
neliniștea că-i aparţinea atât de complet. 

„Nu va rezista să nu se plictisească, se gândea ea, și mă va 
părăsi imediat ce voi fi complet dominată.“. 

Dar Damon nu părea grăbit să pună capăt vacanței. Tânăra 
femeie, care-i cunoștea responsabilităţile enorme de șef de 
familie și de conducător de industrie, se mira. 

— Cred că ar trebui să ne întoarcem, îi spuse ea într-o zi 
când el era ocupat să repare grilajul verandei. 

— De acord, consimţi Damon, ca şi când nu aștepta decât 
acest semnal. Am ratat deja două reuniuni importante. Dar ne 
vom întoarce îndată ce va fi posibil. Copiii au o mină 
splendidă și tu ești mai frumoasă ca niciodată. 

Zen încuviință, surprinsă. El părea să nu ţină seama de 
senzaţia de claustrofobie pe care o încerca. Copiii acceptară să 
plece fără să protesteze prea mult, încurajați de promisiunea 
unei viitoare întoarceri. 

În dimineaţa care le preceda plecarea, timpul era 
posomorât și în mod cert mai rece. Damon îi luă pe gemeni, 
îmbrăcaţi cu pulovere groase și încălțaţi cu cizme, pentru o 
ultimă plimbare lungă. Curly îi însoţi, în timp ce Zen rămase 
singură la cabană. 

Cinară aşezaţi pe jos, în cerc, în fața șemineului în care 
trosnea un foc grozav. Zen pusese o față de masă în faţa vetrei, 
iar Damon și nepoţii săi așezară acolo hrana, cu voie bună. 

Supa fiartă mult timp înăbușit și chiftelele fură înghiţite 
într-o clipită. După brânză și fructe, Damon și gemenii se 
ocupară de veselă. Zen îi observa cu ochii măriți de surpriză. 

— Nu-ţi vine să crezi, ai? făcu Damon râzând. Nu știai că 
vesela este una dintre specialităţile mele? Am fost până în 
Alaska pentru a învăţa asta. Și mi-a folosit când am traversat 
Australia cu rucsacul în spate, cu unul dintre prietenii mei. Nu 
aveam prea mulţi servitori pentru a ne ajuta acolo! 

— Nu cunoşteam toate aceste experienţe ale tale, replică 
Zen. 

— Nu ţi-a fost frică în Australia, unchiule Damon? întrebă 
Daniel. 

— Nu, este foarte mare și foarte derutantă, dar nu 
înfricoșătoare. Este frumoasă și într-una dintre aceste zile o 
voi duce acolo pe mătuşa Zeno. 

Tânăra femeie roși, dar gemenii se agăţară de el, strigând: 

— Şi pe mine, unchiule Damon, şi pe mine. 

După ce terminară treburile casnice, se întoarseră în fața 
șemineului. Zen scoase o chitară pe care încercă s-o acordeze. 
Îi trebui ceva timp înainte de a scoate din ea niște sunete 
armonioase. Imediat cu reuși asta, cântă „Shenandoah“, 
celebra melodie irlandeză. În mijlocul cântecului, emotia îi frânse 
vocea şi Damon o susţinu cu vocea sa frumoasă de bariton. 

Îi părea că vocea caldă și bine modulată îi pătrundea în 
vene, devenea una cu propriul sânge, făcând din ei una și 
aceeași ființă. Apoi Daniel cântă o bucată pe care o învățase la 
școală și-l învățase și pe David. Zen făcu să răsune simultan 
acordurile pentru a-i acompania. Când se termină acest 
concert improvizat, Damon urmat de Curly urcă să-i culce pe 
copii. 

Când coborî din nou, deschise o sticlă de șampanie pentru 
a sărbători ultima lor seară. 

— Un prieten francez mi-a trimis acest eșantion din 
promoţia sa, spuse el; să bem, draga mea, pentru a sărbători 
aceste câteva zile încântătoare. 

— Francezul acela a fost cu tine la Oxford? întrebă Zen. 

— De unde ştii că am fost la Oxford? 

— Eleni mi-a spus că ai câștigat niște concursuri pentru 
Oxford, replică Zen amuzată de aerul său descumpănit. Aveai 
reputaţia că ești cel mai plin de sine din familie. 

— Nu ti-a spus oare și că aveam oroare să se vorbeacă 
despre asta? 

— Poate, dar întotdeauna mi s-a părut o prostie să ascunzi 
ceva atât de prestigios. 

— Mama și bunica se lăudau atât de mult, încât m-am 
dezgustat. 

— Oh! sărmanul meu iubitel! exclamă Zen batjocoritoare. 

— Așa, bate-ti joc de mine! Scorpie mică, spuse el, atrăgând-o 
spre mine. O așeză pe genunchi și o tinu acolo cu un braţ de 
fier, în timp ce mâna liberă i se afunda în corsaj. 

Seara lor de îndrăgostiţi se prelungi atâta timp cât tinu 
sticla de șampanie și ajunseră îmbrățișaţi în cameră. 

— Goală sau îmbrăcată, te ador, șopti Damon cu un 
murmur pe care emotia îl făcea răgușit. 

Noaptea fu lungă și odihna le fu frecvent întreruptă de 
îmbrăţişări pasionate. Dar imediat ce trupurile li se 
despărțeau, Zen se simțea copleșită de o impresie neplăcută 
de derută și deznădejde. 

În dimineaţa plecării, soarele lumina un aer uimitor de 
curat; lacul strălucea ca un safir în aerul uscat și rece. Zen făcu 
rapid bagajele. Se gândea cu melancolie că aceste zile se 
numărau poate printre cele mai fericite din viaţa sa. Se va 
întoarce cu siguranță la cabană cu David şi Daniel, se gândi, 
dar Damon?... Va mai găsi vreodată timp să-i însoţească? 

— Zen, amintește-ţi că voi fi permanent în urma ta, rosti în 
acea clipă vocea autoritară a lui Damon, în timp ce-i arăta 
harta. Iată drumul pe care-l vom urma înainte de prânz. 

O privea zâmbind, cu o atenţie susținută, ca și când voia să-i 
pătrundă gândurile. 

— Nu vei mai fi niciodată singură, Xenobia. Acum îmi 
aparţii, continuă pe un ton plin de siguranță. 

El puse bagajele în mașină, îi ajută pe gemeni și pe Curly 
să urce și verifică dacă portierele erau închise. Zen îl observa 
nemișcată, fără să ştie dacă voia să-l bată, pentru a se răzbuna 
pe autoritatea sa, sau să-l îmbrățișeze pentru a-i mulțumi. Îşi 
detesta ambivalenta sentimentelor care o făcea să oscileze în 
mod imprevizibil între pasiune și furie. 

— Mi-e teamă că brecul te obosește prea mult. N-ai prefera 
să conduci Ferrariul? o întrebă Damon în timp ce ea se instala 
la volan. 

— L-am condus singură la venire, îi replică. Își dorea să fie 
singură cu copiii, cu nepăsarea şi chiar cu întrebările lor 
neîncetate. 

Drumul de ţară pe care-l urmară îi conduse fără probleme 
până la autostradă. Ca și la venire, făcură plinul la Harley, 
care-i recunoscu. 

— Încântat să vă revăd, exclamă bătrânul. Văd că până la 
urmă soțul v-a găsit. 

Zen se opri des pentru a le permite copiilor să-și 
dezmorțească picioarele și imediat, Damon o imita. Dispoziţia 
gemenilor devenea tot mai arțăgoasă pe măsură ce călătoria se 
prelungea. În timpul uneia dintre opriri, Damon hotări să ia 
volanul brecului pentru a-i potoli și-i încredinţă Ferrariul lui 
Zen. 

— Dar n-am condus niciodată o mașină atât de sensibilă, 
spuse ea stânjenită. 

— Nu te sinchisi de asta, este ușor. Este evident la fel cu 
orice alte mașini. Ne-au rămas mai mult de o sută de kilometri 
până la sosire și cred că băieţii au nevoie de disciplină. 

În timp ce el îi arăta cum să schimbe vitezele, Zen îi asculta 
distrată instrucţiunile, interesată mai mult de reflexele luminii 
în părul lui. 

Luă volanul şi se obişnui rapid cu mașina docilă și 
puternică. Se relaxă în singurătate, fără să piardă totuși din 
vedere brecul. Circulaţia era în mod considerabil diminuată și 
după un timp observă că un Camarro în care se aflau doi 
bărbaţi o depășea. La fluierăturile și gesturile lor fără echivoc, 
ea afişă impasibilitatea unei statui. Atunci, asumându-și orice 
risc, ei se strecurară între mașina sa și cea a lui Damon. 

Îndată ce putu, Zen ieși din rând și, apăsând puternic pe 
accelerator, depăși Camarroul și brecul. 

Damon observă manevra și când ea se opri, făcu la fel. 
De-abia cobori din brec, când un polițist pe motocicletă sosi 
exact la timp, încât Zen se întrebă dacă nu fusese chemat prin 
radio. 

Damon îi luase pe cei doi pasageri ai Camarroului de guler. 

— Scapă-ne de acești doi derbedei, ofițer, spuse el, o 
urmăresc pe soția mea şi pot provoca un accident. 

— Nu-i scris pe faţă că este a dumneavoastră! Nu puteam 
bănui, protestară cei doi bărbaţi zbătându-se. 

Polițistul începu să scrie cu antren. Damon îl asigură că 
avocatul său va avea grijă ca vinovatii să fie acuzaţi. În acest 
timp, Zen asista la scenă, surprinsă de răzbunarea 
logodnicului său. 

Ajunseră la drumul particular ce conducea la familia 
Aristides fără alte neplăceri. Sophie îi aștepta în grădină și Zen 
fu fericită să constate că Thag, prietenul său, își prelungise 
sejurul. 

Gemenii coborâră valvârtej de pe scaunul lor, cu bucuria 
unor prizonieri eliberaţi și alergară către bunică. 

— Ne-am distrat foarte bine, făcură ei, sărutând-o. 

— David şi cu mine am dormit în pod, iar mătușa Zena și 
unchiul Damon au dormit jos, în același pat. 

Stânjeneala o făcu pe mătușa lor să roșească. Sophie îi 
aruncă o privire mirată, în timp ce Thag zâmbea cu un aer 
înțelegător. 

— Am avut un sejur foarte plăcut, îi spuse Damon mamei 
sale. Nu-i așa, Zen? 

— Ah! da, desigur! exclamă Daniel. Unchiul Damon a 
promis că ne vom putea întoarce acolo când va fi mai cald și 
cu o ambarcaţiune! 

— Lui Curly îi plăcea mult apa din lac, să știi, bunico. Dar 
data viitoare vei veni cu noi şi-l vei putea vedea. 

— Da. Asta m-ar amuza foarte mult, replică bătrâna 
doamnă, conducând toată lumea spre casă. 

— Vei dormi cu mătuşa Zeno și cu unchiul Damon, insistă 
el, ei au patul cel mai mare. 

— Este timpul să vă pregătiţi pentru cină, spuse Zen pentru 
a crea o diversiune. 

— Vino, draga mea, făcu Damon luând-o de umeri, să 
mergem să facem un duș. 

— Tai auzit pe copii, murmură Zen, când fură singuri. Nu 
vreau să mă culc cu tine sub acoperişul mamei tale. Vezi că nu 
este... 

— Atunci, voi merge în camera ta, o întrerupse el hotărât. 

— Nu, îi replică Zen. Și nu mă privi așa! nu-mi voi schimba 
părerea. 

Învârtindu-se pe tocuri, îl părăsi pentru a se îndrepta spre 
apartamentele sale. Îl auzi trântind ușa cu zgomot. 

Zen rămase sub duș destul de mult timp pentru a se 
destinde complet. Când ieși, Maria îi golise valiza și termina 
de aranjat hainele. 

— V-am călcat rochia bordo, domnişoară şi v-am pregătit 
pantofii asortaţi. 

— Toate acestea sunt puţin prea elegante pentru o cină în 
familie, remarcă ea. 

— În seara aceasta sunt invitaţi, domnişoară, răspunse 
Maria plecând discret. 

Fără pic de energie, Zen se întinse pe pat și adormi 
imediat. În vis, văzu chipul lui Damon, familiar și atât de 
aproape întât îi putea distinge fiecare din micile riduri ce i se 
formau în jurul ochilor când râdea. Dar fulgerător, expresia îi 
deveni severă, inaccesibilă, ca cea a unei statui și ochii își 
pierdură strălucirea. „M-ai părăsit prea des, Xenobia, rosti 
el solemn, nu te mai vreau.“. Degeaba pledă, îl rugă, îl 
imploră să rămână, nu-i păsa de nimic. Imaginea îi dispăru 
brusc și ea se trezi, sufocată. Adevărul semnului prevestitor 
i se păru evidentă și simţi că fără Damon, viaţa sa nu ar fi 
avut nici un sens. 

Făcu un efort pentru a se ridica și a i se alătura cât mai 
repede. Se îmbrăcă, încercând o anumită plăcere la contactul 
cu mătasea ușoară a rochiei. Tesătura era drapată în diagonală 
pe umăr, tivită și înfășurând-o ca niște frunze ce înconjoară 
bobocii florilor. 

Își ridică părul pentru a-și degaja urechile și a pune în 
valoare safirele roz ale lui Eleni, pe care i le dăduse Sophie. 
Gătită astfel, coborî în salon. 

Intrând acolo, zgomotul conversaţiilor o ameti. 

— Ah! iată-te, draga mea, făcu Damon apropiindu-se și 
strângând-o foarte tare lângă el. 

— Cine sunt toţi aceşti oameni? îi șopti Zen neliniștită. 

Buzele îi erau uscate de îngrijorare. 

— Sunt invitaţii veniţi să serbeze logodna noastră, îi 
răspunse el. 

O conduse în mijlocul încăperii și o prezentă pe rând 
asociatului său în afacerea de pescuit din California și 
vicepreședintelui companiei sale de aviaţie. Încă sub influența 
coșmarului care o copleșise, Zen plutea, incapabilă să se 
concentreze. Brusc, o panică de nedescris puse stăpânire pe 
ea. Din fericire, Damon o conducea cu o mână fermă. Îi oferi 
un pahar pe care ea îl bău dintr-o înghiţitură, sperând să-i 
potolească setea. Groaza îi dispăru pe moment. Puse mâna pe 
un al doilea de pe tava unui chelner și-l goli brusc. 

— Iubito, făcu Damon alarmat, nu știam că bei. Mi-e teamă 
să nu te simţi rău după aceste două martini. 

— N-ai să mă crezi, îi șopti Zen, dar am crezut că era apă. 
Îmi era sete, atâta tot. 


ILUZIA UNEI ALTE IUBIRI 87 


— Şi de ce nu te-aș crede, dragostea mea, spuse el, 
potolindu-și setea cu buzele ei. 

— Haide, haide, Damon, Xenobia, nu este momentul să vă 
sărutaţi, observă cu amabilitate Thag. Sophie este pe punctul 
de-a ne anunţa o veste importantă. 

Și îi zâmbi lui Zen, care se clătina încetișor în braţele 
logodnicului său. 

— Imediat. Sosim, făcu Damon ducând-o pe Zen lângă 
Sophie. Aceasta, luând o cupă cu șampanie, îi invită pe 
comeseni să o imite. 

— Sunt fericită să vă invit pe toţi la căsătoria fiului meu, care 
va avea loc peste două săptămâni, anunţă ea, cu o plăcere 
neascunsă. 

Zen o privea cu atenţie, parcă prin mai multe straturi de 
ceaţă. 

— Nici vorbă, declară ea printre dinţi, dar vocea i se pierdu 
în zgomotul de felicitări și urări. 


Capitolul 7 


— Vă așteptați fără îndoială să dau și eu o recepţie? Și 
când?... întrebă mătușa Dalia cu un aer înțepat. Apoi, 
întorcându-se spre Sophie, adăugă: nici măcar nu pare a fi 
grecoaică! 

Zen o auzise. Cu pumnii strânși, se pregătea să se 
năpustească asupra mătușii Dalia şi spuse cu răutate: 

— Ştiţi foarte bine ce puteţi face... 

Dar braţele puternice ale lui Damon care-i înconjurau 
mijlocul, îi tăiară răsuflarea. Sub efectul celor două martini, 
limitele pe care Zen și le impunea de obicei dispăruseră, 
eliberându-i agresivitatea. Mătușa Dalia, pe care o detesta, ar 
fi fost prima sa victimă dacă n-ar fi reţinut-o Damon. 

— Ce-a spus? făcu Dalia, măsurând-o din cap până în 
picioare pe tânăra femeie. 

— Nu te frământa, mătuşă Dalia. Nu face nimic dacă n-ai 
timp, spuse Damon cu amabilitate. 

— Nici să nu vă gândiţi! Eu, să nu respect tradiţia, niciodată! 
Secretara mea se va ocupa de tot. Vă convine martea viitoare? 

Fără să le mai acorde atenţie, se întoarse spre nepotul său, 
Sandor, care îi adusese un cocteil. Tânărul bărbat o măsura pe 
Zen fără nici o reţinere. 

— Vrei să-i tin companie logodnicei tale, în timp ce te ocupi 
de invitaţi, Damon? îi propuse el cu aroganță. 

— Nu, strigă acesta în loc de răspuns și dacă vei continua 
să-mi priveşti cu asemenea insistență logodnica, vei avea de-a 
face cu mine. 

Exact la timp, cineva se apropie de Damon și-l atrase de-o 
parte. Lipsită de sprjinul său, Zen se agăţă de brațul lui 
Sandor. 

— Ai un piept foarte frumos, șopti acesta la urechea tinerei 
femei. 

— Eşti cumva, din întâmplare, un copil găsit? replică Zen 
ironic; nimeni din familia voastră nu se comportă astfel. 
Așteaptă numai să-i vorbesc lui Damon despre asta. 

Cu nasul în jos, cu un aer descumpănit, Sandor se 
depărta pentru a se pierde în mulţime, în timp ce Sophie 
venea spre ea. 

— Aveai intenţia să ne cânti la pian după cină, spuse ea, dar 
ti se cere asta acum. 

— Eleni se pricepea la muzică, nu eu, încercă să-i explice 
Zen. Eu nu cânt decât la chitară... 

Sophie se făcu că nu aude și, dând invitaţii la o parte, îşi 
conduse victima spre un imens Steinway. 

Damon îi sări repede în ajutor. 

— Eu mă voi așeza la pian... Zen va cânta, declară el cu 
autoritate. Vino, draga mea. Vrei să te așezi lângă mine, pe 
banchetă sau, preferi să rămâi în picioare? 

— Ceea ce aș vrea cu adevărat, îi şopti ea printre dinţi, este 
să fiu în celălalt capăt al lumii! Departe de această bandă de 
cretini care pretind că sunt familia ta. 

— Fă ca mine, ignoră-i. Poţi găsi oare în acest vraf de 
partituri ceva care să-ţi placă? spuse el cu amabilitate. 

Zen alese dintr-o culegere un cântec irlandez pe care-l 
cunoștea, pentru că-l cântase deseori la Dublin. Vocea i se 
ridică pură și înfrumuseţată de toată forța emoţiilor sale. În 
timp ce cânta, își aminti de toate serile petrecute cu Seamus și 
în compania unui grup de prieteni, repetând aceste melodii 
folclorice. 

Susţinută de vocea caldă și profundă a lui Damon, își uită 
furia, agresivitatea i se risipi şi părțile neplăcute dispărură. Era 
singură pe lume cu cel pe care-l iubea. 

Simţind că obosea, Damon se opri. O luă de mână, o 
prezentă asistenţei și primi cu ea aplauzele. După câteva clipe, 
Sophie puse capăt acestui lucru, invitând pe toată lumea să 
treacă la masă. Își strecură brațul sub cel al lui Zen și-i spuse 
lui Damon peste umăr: 

— Vrei să-ți însoţești mătușile în sufragerie? Zen se va așeza 
între asociaţii tăi, Vincent şi Terence. 

— De ce ne desparti? protestă Zen. Damon este ofensat din 
nou. Nu ştiu de ce... Fiul dumitale este cel mai capricios 
bărbat... cel mai susceptibil, cel mai insensibil pe care-l 
Cunosc. 

— Este gelos, o întrerupse Sophie. 

— Ce glumă!... lăsă să-i scape Zen; încercând să se 
corecteze, adăugă: îmi pare rău... 

— Sst... calmează-te, copila mea, toţi suntem mulţumiţi că 
ești aici, Xenobia. Râsul și bucuria de-a trăi au intrat în această 
casă cu tine. Prietenul nostru, Thag, a remarcat asta. Niciodată 
înainte, nu l-am auzit pe Daniel să râdă cum o face cu David. 
Este minunat, făcu ea bătând-o uşor pe mână. 

Se serviră mai întâi raci şi homari de Maine, urmaţi de 
carne de miel asezonată cu rozmarin și lămâie; urmă apoi 
tradiționala musaca. Masa se termină cu o mulţime de fructe 
și produse de patiserie. 

După hrana simplă, pe care o pregătise la cabană, Zen 
aprecia din plin această mâncare rafinată. Îi împărtăși plăcerea 
sa Sophiei și o felicită pe Maria. 

— Veţi fi curând stăpâna noastră, kyria Xenobia, răspunse 
Maria cu căldura firească a bătrânilor servitori. Maria îi văzuse 
crescând pe Damon și pe fratele său Davos în casa familiei 
Aristides. 

Stânjenită, Zen bău o înghițitură de apă și scutură din cap 
în mod negativ. 

— Ba da, Xenobia, imediat după căsătorie vei fi stăpâna 
casei, insistă Sophie. Este timpul să mă retrag și să-ți dau 
frâiele. Casa aceasta este prea grea pentru mine și doresc 
foarte mult să călătoresc. 

— Este o idee excelentă, consimţi Damon, mama va avea 
aici apartamentul ei și va putea veni să-i vadă pe copii cât de 
des va vrea. 

Una dintre mătuşile lui Damon, micuța Sophronia, se 
aplecă s-o cerceteze pe Zen peste masă și, ieşind din tăcerea 
sa obișnuită, își dădu părerea. 

— După părerea mea, este şi timpul să-ţi îndeplinești 
datoriile de stăpână a casei, tânără femeie! 

— Ei bine... Așa se pare, bombăni Zen. 

— Draga mea, cred că-ţi va plăcea la nebunie desertul, le 
întrerupse Damon. 

Își părăsi scaunul şi veni să se așeze în spatele celui al lui 
Zen. 

— Vreau să-ți fac o surpriză, draga mea și pentru asta 
trebuie să te leg la ochi. 

— Oh nu! dar tu îmi acoperi gura... 

De-abia putea vorbi, deoarece legătura o sufoca. Încercă să-i 
prindă mâinile. 

— Iat-o tocmai pe Maria, își anunță Damon victima. 

Zen reuși până la urmă să-și elibereze nasul. Deschise gura 
pentru a-i spune lui Damon ce gândea despre glumele sale, 
când, luând o bucată de prăjitură de pe tavă, el i-o puse în 
gură. 

— Iată, exclamă, eram sigur că asta îţi va plăcea. 

Zen ştia că era punctul de atracţie al întregii mese. Făcu 
cum putu mai bine pentru a se ascunde în spatele 
şervețelului, când își scoase din gură bucata de prăjitură cu 
miere ce-o stânjenea. Dar era extrem de jenată să se afle în 
această situație neplăcută. 

— Ce face acum, Sandor? își întrebă mătușa Dalia nepotul. 
Ce persoană ciudată! Mă întreb ce-a putut găsi Damon la ea. 

— Mie mi se pare evident, făcu Sandor, plesnind din buze, 
pentru a-și sublinia gândul. 

— Damon, te rog să mergi la locul tău, ordonă mama sa: 
Thag are să ne anunţe o veste importantă. 

Acesta din urmă înălță capul și întâlnind privirea lui Zen, 
avu O mică ezitare. 

— Sophie şi cu mine ne vom căsători curând. Vom fi aici 
foarte rar, spuse el. 

— Vor să se căsătorească? Este cea mai importantă veste, îi 
şopti Zen lui Damon. 

— Era şi timpul ca el să-i forțeze mâna, replică Damon, 
zâmbind. Singurul mod de-a hotări o femeie să se 
căsătorească, este s-o fortezi; s-o arunci pe umăr și s-o iei cu 
tine, ca un cow-boy. 

— Nu-ncerca să mă provoci, replică Zen, descoperindu-și 
dinţii ca şi când era gata să muște. Cu mine, nu va merge. 

— De obicei, merge! răspunse el, izbucnind în râs, înainte 
de-a adăuga: mamă, cred că ar trebui să servim cafeaua și 
lichiorurile în salon. 

Zen se ridică în același timp cu ceilalți comeseni și Damon 
o luă de braț. 

— Dă-mi drumul, spuse ea, nu cred că mă poți arunca pe 
umăr ca un cow-boy. 

Damon o urmă. Ajuns în faţa ușii ce ducea în salon, făcu o 
pauză, o prinse pe Zen în braţe și puse stăpânire pe buzele ei, 
într-un Sărut lung și pasionat. Ea avu impresia că o lavă 
fierbinte îi înlocuise sângele din vine. 

— Oare Damon a fost mereu atât de depravat, Sophie? 
întrebă mătușa Dalia cu o compătimire prefăcută. 

— Îţi aminteşti cel puţin euforia pe care o simţi când ești 
îndrăgostit? îi replică ea. 

— Desigur. Dar nu eram lipsiți de pudoare, ca... aceea. 

Îndepărtându-se de Damon, Zen traversă încăperea. 

— În tot timpul serii n-aţi încetat să ne criticați pe Damon 
și pe mine, izbucni ea. Până acum am fost răbdătoare, dar 
m-am săturat până peste cap. 

— Şi mie mi-e de-ajuns, reluă Sophie. Dacă vrei să dai o 
recepţie pentru prietenii fiului meu, continuă ea, este perfect, 
dar nu ești obligată, poate la fel de bine s-o facă altcineva. 

După o lungă tăcere, Dalia declară cu demnitate: 

— Voi da această recepție, după tradiţie. 

Se aşeză alături de Sophie, pe divan, în faţa mesei mici pe 
care se aflau ceai, cafea şi băuturi alcoolice. 

— Xenobia, serveşte-ne ceaiul, continuă ea liniștită. 

— Dumnezeule, apără-ne! făcu Damon, gândindu-se la 
stângăcia lui Zen. 

La început, ea nu se descurcă rău, vărsând doar puţin ceai 
în farfurioare, provocând privirile dezaprobatoare ale 
mătușilor lui Damon. Lucrurile se înrăutăţiră numai când se 
apropie de el, cu o ceașcă în mână. Îndată ce-i întâlni privirea, 
ceașca și farfurioara tremurară și lichidul fierbinte i se 
răspândi pe încheietura mâinii. 

— Ai... ai... strigă el. Ştiam că ar fi trebuit să renunt la ceai! 

— Ar fi trebuit să servești cafea, accentuă mătușa Dalia, 
grecii beau cafea. 

Disperată, Zen zări un pahar plin. Își cufundă mâna în el și 
luă un cub de gheaţă pe care-l puse pe încheietura lui Damon. 
Singura ei preocupare era să-l ferească de suferinţă. 

— Oh nu! bombăni Sandor, tocmai îmi turnasem de băut. 

Zen nu-i acordă nici o atenţie. Ridicând mâna lui Damon, 
încă roșie, la buze, o acoperi cu sărutări. 

— Sophie, exclamă imediat Dalia, nu pot rămâne aici mai 
mult timp. Nu încetează să se dea în spectacol. 

— Să ne retragem, îi șopti Damon. Să mergem să ne culcăm. 

— Nu împreună, în casa mamei tale... 

— De câte ori trebuie să-ţi repet că aici sunt la mine acasă. 
Această casă este pe numele meu și în câteva zile va fi casa ta. 

— Ce vrei să spui? 

— Le-am dat instrucţiuni avocaţilor mei ca această 
proprietate, apartamentul meu din Londra și douăzeci de 
procente din tot ce dețin, să fie trecute pe numele tău. 

— Nu, răspunse Zen, cu capul sus, nu vreau nimic. Îmi 
câștig foarte bine existența. Nu mă vei cumpăra. 

— Încetează să spui prostii, draga mea. Cunosc bine 
incurabila ta independenţă, dar am intenţia să te protejez, 
chiar împotriva ta. Afacerile mele sunt complexe și am asociați 
care nu-ţi vor face cadouri dacă mi s-ar întâmpla ceva. Va 
trebui poate să angajezi o procedură lungă pentru reglarea 
succesiunii și nu vreau să fii lipsită de mijloace de existență. 
Vreau să ai casa şi banii tăi personali cât sunt în viață. 

— Îți interzic să vorbeşti astfel. Nu vreau să aud 
vorbindu-se de moartea ta, izbucni Zen, astupându-și 
urechile. 

— Draga mea, n-am intenţia să te părăsesc, dar ai atât de 
putin spirit practic, încât trebuie să am grijă de tine, mica mea 
zână. Ce s-a întâmplat cu bunul tău simţ natural? făcu Damon 
plimbând un deget mângâietor pe conturul chipului ei. 

— Presupun că a dispărut în marea Irlandei, bombăni Zen. 

Îi stătea în faţă, cu mâinile puse pe talia sa. 

— De ce ai tăi par atât de nemulţumiţi de căsătoria Sophiei, 
întrebă ea? arătând spre grupul format de familia sa. Ar trebui 
să se bucure, sunt convinsă că Thag nu se căsătorește cu 
Sophie pentru banii săi. 

— Este mai bogat decât toţi cei ce sunt prezenţi această 
seară aici, în afară de mine. 

— Ei bine! este formidabil, sper că se va căsători chiar 
mâine. 

— Mamă, strigă Damon cu bucurie. Viitoarea mea soţie 
dorește să te căsătoreşti cu Thag chiar mâine. 

— Mi-ar plăcea să te căsătorești cât mai repede, pentru ca 
băieţii să aibă un bunic. 

— Este adevărat, nu m-am gândit la asta, răspunse Sophie. 
Ei bine! rămâne hotărât, ne vom căsători mâine. 

— Voi avea grijă să fim primii la Biroul de căsătorii, declară 
viitorul soţ, sărutând-o pe obraz pe bătrâna doamnă, care roși. 

— Este ridicol! interveni Dalia, prinzându-și sora de braț. 
Vino aici, mi-ar plăcea să-ți vorbesc între patru ochi. 

— Nu! exclamă Zen cu autoritate, interpunându-se între 
cele două femei. Aţi vorbit deja prea mult. Că vreţi sau nu, 
mâine dimineaţă se vor căsători, iar David şi Daniel vor asista 
la căsătoria lor. 

— Eleni, sora ta, nu s-ar fi purtat niciodată cu această 
obrăznicie! exclamă Dalia, scoasă din sărite, măsurând-o din 
cap până în picioare, cu dispreț. 

— Lăsaţi în pace memoria lui Eleni, ia-ti făcut destul rău 
când trăia, replică Zen. 

Se pregătea să se arunce asupra dușmancei sale, când se 
simţi ținută pe locul său, reținută de două braţe a căror forță 
o cunoștea bine. 

— Atenţie! spuse Damon glumind, pentru a-și amuza 
mătușa, pantera mea mușcă. 

Exasperată de buna dispoziţie a nepotului său, mătușa 
Dalia preferă să plece. Cea mai mare parte a invitaţilor făcură 
același lucru, reînnoindu-și urările pentru cele două perechi. 

Cucerită de dovezile de tandrete ale logodnicului său, Zen 
nu se simțea deloc dispusă să-i reziste, cum prevăzuse că 
trebuia să facă dacă urcau împreună. Pentru a nu-și încălca 
hotărârea de a dormi singură, dispăru când el îi dădea ordine 
lui Yanos. Ajunse la camera sa, când auzi pașii lui Damon în 
urmă. 

— Iubito, spuse el alăturându.-i-se. Nu sunt aici pentru a te 
obliga la ceva. Dar m-am gândit că poate ti-ar plăcea să-ți vezi 
inelul de logodnă. 

— Oh! făcu ea, realmente surprinsă, uitasem complet. 

— Nu se poate! Ei bine, dacă nu ţii neapărat la asta, îţi pot 
oferi altceva, insinuă Damon. 

Îi prezentă o cutiuţă din care scoase un superb inel cu un 
diamant alungit, pe care i-l trecu pe deget. Apoi, ducându-i 
mâna la buze, i-o sărută cu dragoste. 


98 ANN CRISTY 


— Oh Damon! este prea frumos. Cred că-mi va fi teamă 
să-l port. Cu siguranţă, este foarte vechi și de neînlocuit. 

— Dar draga mea, nimic nu este prea frumos pentru tine. 
Mi-ar plăcea să-ţi pun lumea la picioare. Inelul acesta a 
aparținut bunicii Sophronia. 

Își afundă capul în părul desfăcut al lui Zen, ce-i cădea în 
cascadă pe umeri. 

— Din întâmplare, aș avea dreptul la un sărut? o rugă el. 

— Cum ti-aş putea refuza ceva, șopti Zen foarte impresionată. 

El se aplecă și buzele li se uniră, rămânând câteva secunde 
nemișcaţi, nemaifiind decât o singură ființă. 

— Îmi place la nebunie să te sărut, şopti el în cele din urmă. 

— Şi mie, murmură Zen, strâns lipită de el. 

— Te rog, nu face asta, sau va trebui să-mi petrec jumătate 
din noapte sub dușul rece pentru a mă linişti. 

Ea râse veselă. Se simţea de-o uimitoare ușurință și în 
același timp tare ca o amazoană. Sângele îi curgea pe sub 
piele, transmiţându-i o nouă vitalitate. Se va căsători cu 
singurul bărbat pe care-l iubise vreodată. Era minunat! 

A doua zi, Sophie și Thag se duseră însoţiţi de gemeni să ia 
autorizaţia de căsătorie. Ceremonia avu loc după câteva zile. 
Zen împărtășea fericirea evidentă a cupului și viitoarea sa 
soacră îi apărea într-o lumină complet diferită. 

În seara nuntii, la care asistată câțiva apropiaţi şi membrii 
familiei, toată lumea din casă, inclusiv Lona și Yanos, se reuni 
înainte de cină pentru a bea în sănătatea soţilor. 

— Ceea ce mi-ai dat este șampanie, mătușă Zeno? o întrebă 
Daniel. 

— Nu, scumpule. Este suc de struguri efervescent, sper 
că-ţi place. 

El făcu da din cap, dar părea gânditor și veni să se așeze 
lângă ea. 

— Ce nu merge, voinicule? şopti Zen. 

Buzele copilului începură să tremure în timp ce lacrimi 
mari îi curgeau din ochi. 

— Mătușa Dalia a spus că bunica și cu tine nu ne veţi mai 
vrea când veţi fi căsătorite. 

— Ba nu, pentru nimic în lume nu va fi posibil, exclamă Zen 
îmbrățișându.l. 

— De ce plângi? întrebă David cățărându-se pe genunchii 
mătușii sale pentru a profita de mângâieri. 

— Puişorii mei mici, repeta tânăra femeie, încapabilă să-și 
exprime indignarea. 

Vizibil emoţionaţi, stăteam toţi trei îmbrătişati. Atitudinea 
lor neobişnuită îi atrase atenţia lui Damon, care veni să li se 
lăture. Când Zen îi relată bârfele mătușii sale, el îngenunche 
în fața copiilor. 

— N-am văzut niciodată lacrimi atât de mari! și le culese cu 
buzele de pe obrazul lui Daniel. Hm... și sărate! Nonna și 
Thag vor pleca în curând în călătorie, explică el. Dar se vor 
întoarce pentru nunta noastră și vor rămâne cu voi. Mătușa 
Zeno şi cu mine vom pleca pentru câteva zile. Apoi, vom veni 
să vă luăm și toţi patru vom face o călătorie frumoasă, 
împreună. 

— Așadar, mătușa Dalia a minţit, spuse David alunecând de 
pe genunchii lui Zen. 

Damon nu se putu împiedica să nu zâmbească văzându-i 
grăbindu-se, complet consolati, spre bunicii lor. 

— În ceea ce te privește, făcu el adresându-se lui Zen, nu 
vreau să te frămânţi inutil. Dacă asta se mai întâmplă vreodată, 
spune-mi, vom rezolva problema împreună. 

Ridicându-se, o atrase pe tânăra femeie spre el. 

— Într-o săptămână vom fi căsătoriți și atunci toate nălucile 
care te obsedează vor dispărea pentru totdeauna. 

Profund surprinsă, Zen ridică ochii spre el. Era oare posibil 
ca el deţină cheia unei uși pe care n-o deschisese nimeni până 
atunci? O ușă ce-i permitea accesul la temerile ei cele mai 
ascunse. Îi putea oare descoperi gândurile, răspunde 
trebuinţelor sale, înainte chiar ca ea înnșăși să fie conștientă 
de ele? 


KKK 


Când Sophie și Thag părăsiră casa pentru o scurtă călătorie 
de nuntă, Zen se văzu aruncată într-un vârtej de o mie și una 
de ocupaţii care preced o nuntă. 

Înainte de toate, trebuia să-și găsească o rochie pentru 
ceremonie. Era departe de-a se aștepta la un telefon de la o 
celebră casă de modă de lux, care o anunţă că trusoul îi 
fusese comandat și că putea trece să-l probeze imediat ce era 
posibil. 

— Te voi conduce eu însumi, declară Damon și te voi lăsa 
pentru probă. Eu am de lucru la birou, îţi voi trimite șoferul și 
vei veni să mă întâlneşti acolo. 

— Adevărat? răspunse ea. Dar vei fi ocupat. 

— Patronul are și el dreptul să lipsească! 

— Aşa este, făcu Zen amuzată. 

— Poate ai fi preferat să-ți desenezi tu însăţi rochia? 

— Am niște idei personale, dar o știu pe Charine și-i admir 
munca. 


ee 


A doua zi, ducându-se la birou, Damon o lăsă în faţa 
magazinului luxos din Madison Avenue. Conveniră ca Zen să 
vină după probă să-l întâlnească. 

Delicată și slăbuță, Charine părea la fel de ușoară ca o 
pasăre. Părul ca smoala era strâns într-un coc pe ceafă și din 
vârful pantofilor, până la diamantele ce-i împodobeau 
urechile, oferea ochiului un exemplu perfect de eleganță și 
bun-gust. 

Spre marea surpriză a lui Zen, Charine îi prezentă mai întâi 
o încântătoare colecţie de lenjerie. 

— Doamna Aristides s-a gândit că lejeria de mătase verde și 
aurie se va potrivi de minune cu culoarea pielii 
dumneavoastră, explică Charine studind-o pe Zen care stătea 
în picioare în faţa ei, în chiloți și sutien. 

Îi arătă de asemenea un caftan elegant din mătase verde 
deschis, amplu și drept, închis în față prin două legături mici 
din șiret aurit. 

— Soțul dumneavoastră își va pierde capul, spuse Charine, 
fericită de găselniţele ei. 

Zen ar fi fost incapabilă să numere multitudinea de pariuri 
pe care fusese obligată să le încerce înainte de a-i aduce 
Charine rochia de mireasă. La vederea volanelor și 
ornamentelor, tânăra femeie se dădu înapoi. 

— Îmi vin mai bine hainele mai sobre, șopti ea, mi-e teamă 
că acest model este prea încărcat pentru mine. 

Charine avea un aer foarte încurcat, se gândea în timp 
ce-și lovea ușor bărbia, nervoasă. În cele din urmă chemă o 
asistentă. 

— Adu-mi de sus modelul care a încheiat parada, îi ordonă ea. 

Era o rochie din satin, de un alb ce bătea în galben, a cărei 
bustieră era presărată cu nervuri fine ce se mulau pe piept și 
se terminau, punând în valoare talia, în timp ce jupa dreaptă, 
lipsită de ornamente, se prelungea cu o trenă ușoară. 

— O adevărată figurină de Tanagra! exclamă Charine. 
Sunteţi mică, dar admirabil proporționată și aveți o ținută de 
regină. Aveaţi dreptate, modelul acesta vă vine mult mai bine. 
Dar ce spuneți de aceste cinci flori mari albe, pentru a vă 
strânge părul în spate? Veţi semăna cu o zeiţă. 

— Nu cer așa de mult, glumi tânăra femeie, doresc doar să 
pot să cobor scara cea mare fără dificultate. 

Debordând de-o extraordinară febră creatoare, Charine se 
agită încă mult timp în jurul lui Zen. Veniră apoi bluzele, 
fustele și taioarele anticipate de Sophie. În ciuda protestelor 
sale, Charine n-o scuti de nimic. 

— Este atât de reconfortant să ai tot ce-ţi trebuie, îi spuse ea 
lui Zen pe un ton confidenţial, chiar dacă nu trebuie să le 
folosești vreodată. 

Doamna Charine o conduse pe Zen până la Rolls-Royceul 
în care o aştepta șoferul, pentru a o conduce la birourile Air 
Olympus, compania lui Damon. 

De-abia cobort în holul spaţios, că un paznic se îndreptă 
spre ea și salutând-o, o precedă spre ascensoare. 

— Este mai mult de-o oră de când domnul Aristides sună la 
fiecare sfert de oră pentru a întreba dacă aţi sosit. Nu l-am 
văzut niciodată agitându-se astfel pentru o doamnă, spuse el 
cu un puternic accent din Brooklyn. 

Într-adevăr, Damon o aştepta la ieșirea din ascensor. O 
strânse în braţe și o sărută cu înflăcărare. Însufleţirea sa era 
atât de mare, încât Zen simţi o uşoară ameţeală. 

— Ne vor vedea oamenii, protestă ea jenată. 

Se abandonase complet îmbrăţișării lui Damon și i-ar fi fost 
neplăcut să fie observată. 

— Dar suntem în birourile mele personale, îi explică el, 
aşezând-o pe genunchii săi. N-am încetat toată dimineața să 
mă gândesc la tine, fără să mă pot concentra. Spune-mi... 

O lumină ce clipi pe birou îl obligă să se întrerupă. Apăsă 
pe buton și se auzi vocea secretarei. 

— Îmi pare rău că vă deranjez, domnule Aristides, o 
domnișoară Crawford insistă să vă vadă, nu este în oraș decât... 

Damon își strigă răspunsul. Chipul îmbujorat de mânie era 
roșu ca focul și părea că uitase complet de prezenţa lui Zen. 

Cine era oare această domnişoară Crawford, al cărui 
simplu nume îl tulbura atât de mult? Îi era amantă? O iubea? 
Tânăra femee făcu un efort supraomenesc pentru a nu se 
gândi la asta. Cu câteva zile înainte de nuntă, voia să evite 
conflictele și să-și păstreze mintea limpede. 


Capitolul 3 


Ziua nunţii se anunţa cenușie și nesigură, oglindire a 
dispozitiei lui Zen. În timpul ultimelor trei zile, de când îl 
întrebase despre domnișoara Crawford, raporturile sale cu 
Damon fuseseră tensionate. 

La început, el fusese evaziv, apoi, exasperat de insistența 
sa, mărturisise: 

— Ei bine, da, mi-a fost amantă, dar n-am mai văzut-o de 
șase luni. 

— Între timp, ai găsit o înlocuitoare, în cazul de faţă. Acum 
se ţine scai de tine, nu-i așa? 

— Nu. Nu este deloc așa, făcu el crispat. Este absolut ridicol 
să născocești nişte... 

— Nu striga, te rog, asta nu-ţi dă nici o importanță, făcu ea, 
măsurându-l din cap până-n picioare. 

— Îţi aminteşti oare că în trei zile vom fi căsătoriți? 
răspunse el. 

— Donjuanule, spuse ea, izbucnind în plâns. 

Se mai gândea încă la asta, îmbrăcându-se pentru 
ceremonie. „Ar trebui să iau copiii și să părăsesc orașul, să 
dispar și cu asta basta“, oftă ea. 

Îmbrăcase rochia elegantă din satin, pe care i-o adusese 
Lona, când Sophie intră în cameră. 

— Charine mi-a spus că semeni cu o tânără zeiţă coborâtă 
din Olimp. Este adevărat. Sora ta era drăguță, dar tu ești 
frumoasă, Xenobia. 

— Mulţumesc, doamnă Aristides, răspunse Zen mișcată. 

— Ai putea să-mi spui Sophie, acum? 

— Desigur, dacă dorești, făcu Zen stânjenită. 

Lona o așeză pe Zen în faţa oglinzii. În faţa imaginii pe care 
aceasta o reflectă, tinerei femei i se tăie respiraţia. Niciodată o 
toaletă n-o avantajase astfel. Simplitatea croielii și bogăţia 
materialului îi scoteau în evidență proporţiile. Nuanţele de alb 
variind în mod subtil îi jucau pe tenul pal pe care părul de 
culoarea focului îl punea în valoare. 

Luă trandafirul alb pe care trebuia să-l ţină în mână și 
observă că tija sa lungă era îngreunată de un mic pachet. 
Deschizându-l, descoperi un ac împodobit cu smaralde, pe 
dosul căruia era gravată o dedicație. 

— „Dulcei mele iubite, Damon“, descifră Zen cu voce tare. 

— Lasă-ne, îi ordonă Sophie Lonei, trebuie să fim singure. 

— Dar, doamnă... răspunse Lona, aruncând o privire 
îngrijorată spre pendulă. 

— Nu te neliniști, avem timp... nu vom întârzia. Oricum, 
părintele Constantine și judecătorul ne vor aștepta. 

Zen făcu apel la tot curajul său văzând-o pe Sophie încuind 
ușa cu cheia în urma Lonei. 

— Nu te teme de nimic, copila mea, spuse ea cu o blândeţe 
neobișnuită. Voiam pur şi simplu să-ţi cer iertare. Acum trei 
ani, am lăsat-o pe sora mea Dalia, să-ți distrugă încrederea în 
Damon, pentru a te obliga să pleci. Nu știu de ce... Poate-mi 
era teamă să-mi pierd fiul... Şi totuși, știam cât te iubea. Astăzi 
regret tot necazul pe care vi l-am pricinuit. 

— Nu pot să cred, spuse Zen consternată. 

— Ba da. Era atât de îndrăgostit de tine, copila mea, încât 
după ce ai plecat, a devenit alt bărbat. Un bărbat dur și cinic, 
deseori rău și uneori chiar crud. Lipseai deja de doi ani, când 
am înţeles în sfârșit că avea pentru tine un sentiment profund, 
care-l consuma. 

Pe măsură ce vorbea, ochii Sophiei străluceau de lacrimile 
pe care și le stăpânea. 

— Îmi amintesc cât de fericit era cu tine, la început, deschis 
și vesel. După plecarea ta, s-a lansat într-o suită de aventuri 
fără viitor, care bineînţeles au cucerit ziarele. 

— l-am văzut deseori numele la rubrica mondenă, în timp 
ce eram la Dublin, admise Zen. 

— Până la urmă, Thag m-a convins că trebuie să te întorci 
lângă noi, pentru a-l face fericit pe Damon. 

Zen și-ar fi dorit s-o poată crede pe viitoarea sa soacră, dar 
rațiunea o împiedica, deoarece rănile pe care el i le provocase 
erau încă prea vii. 

— Nu din cauza dumitale am plecat, Damon și cu mine 
suntem prea impulsivi, răspunse ea. 

— Fără îndoială, dar sunteţi de asemenea foarte 
binefăcători unul pentru celălalt. De la întoarcerea ta, fiul meu 
și-a recăpătat plăcerea de a trăi. Este din nou plin de speranță 
și de planuri. ÎI iubeşti oare pe Damon la fel de mult pe cât îl 
iubeai înainte de plecarea ta, Xenobia? 

— Nu, îl iubesc infinit mai mult acum, murmură ea. 

— Dumnezeule mare! răspunse Sophie amuzată, asta ar 
putea fi periculos pentru el. 

— Nu ştiu de ce sunt atât de stângace cu el, făcu ea roșind. 

— Copiii mi-au relatat povestea pe care le-a spus-o Damon 
despre marinar și albatros. Am văzut în ea o paralelă cu a 
voastră. Pentru început, când erati îndrăgostiți, norocul v-a 
zâmbit; iar când v-aţi despărțit, v-a părăsit. Când vă 
împotriviţi acestei iubiri, în loc s-o acceptaţi, provocaţi 
accidente. Sunt sigură că în curând, îl vei suporta mult mai 
ușor pe fiul meu. 

— Niciodată ușor, sunt sigură de asta, exclamă Zen cu 
putere. 

— Haide, spune-mi că mă ierţi, copila mea şi să coborâm. 
Toată lumea trebuie să fie neliniștită. 

— Te iert din toată inima, spuse Zen. Îţi multumesc pentru 
tot ceea ce ai făcut pentru Daniel, care este un copil adorabil. 

În acea clipă se ciocăni la uşă și cele două femei tresăriră, 
parcă vinovate. 

— Mirele şi-o fi pierdut răbdarea, puse Sophie maliţioasă. 

— N-a ştiut niciodată să aştepte, adăugă Zen veselă. 

— Mama este acolo? întrebă vocea lui Damon. 

— Da. Dar nu poţi să intri, trebuie să-ţi aștepți logodnica 
jos, după obicei. Coboară. 

— Spune-i să se grăbească, invitaţii se agită. 

— EI este cel care se agită, exclamă Sophie. Oh! era gata să 
uit să-ți spun că jos te aşteaptă unul din prietenii tăi irlandezi. 

— Este Seamus! Bucuria lui Zen izbucni în aplauze tinerești. 

După ce Sophie plecă, Zen abia avu timp să-și verifice 
toaleta în oglindă, că auzi un nou ciocănit. Deschise și fu 
prinsă de două braţe puternice. 

— Seamus! 

— Surpriză? întrebă el. Ştii bine că n-aş fi ratat asta pentru 
nimic în lume! 

Accentul său o făcu nostalgică și îi veniră lacrimi în ochi. 
Avusese prieteni minunaţi la Dublin. Îi va mai revedea 
vreodată? 

— Am venit mai ales pentru șnapanul ăla mic de David! 
glumi Seamus, sărutându-i vârful nasului, nu pentru tine. 

O ţinea la lungimea brațelor, aplecându-se înapoi pentru a 
o vedea mai bine. 

— Asta nu înseamnă că nu ești adorabilă, adăugă el, 
sărutând-o din nou. 

O luă de braţ și o conduse spre scara la picioarele căreia se 
afla reunit tot micul grup al celor care trebuia să asiste la 
căsătorie. 

— Am hotărât, declară Seamus cu o luminiţă ironică în ochi, 
ca eu să fiu cel care te va conduce la viitorul tău soț. 

— Atenţie, răspunse ea, îţi vei risca viaţa. 

Zen simţi nevoia unui sprijin pentru a coborî scara 
impozantă și luă braţul pe care i-l oferea Seamus. Cu capul 
sus, înfruntă privirile îndreptate asupra ei cu un zâmbet ușor 
pe buze „simțindu-se încurajată când ajunseseră la ea 
exclamaţiile copiilor. 

— Seamus! strigă David, bucuros la vederea irlandezului. 

— Este sigur că mătușa Zena este într-adevăr foarte 
frumoasă astăzi! exclamă Daniel. 

Ajuns fără necazuri în fața lui Damon, Seamus o sărută pe 
Zen, apoi, după un scurt salut, se aşeză într-o parte. Tânăra 
femeie căută privirea viitorului său soț fără s-o poată întâlni. 
Damon își aţintise ochii asupra lui Seamus cu un aer 
întunecat. 

Părintele Constantine își drese de două ori vocea înainte 
de a putea atrage atenţia mirelui. 

— Uniţi-vă mâinile, le ordonă el. 

Mâna lui Damon o luă pe cea a lui Zen și ea simţi că-i 
transmitea căldură și forță. 

Rosti tradiționalul „da“ cu o voce slabă, în timp ce 
răspunsul lui Damon răsună tare și clar. El se întoarse pentru 
a o săruta și fu cuprinsă de o încântătoare bucurie. ÎL luă cu 
amândouă braţele după gât, iar el o ridică de talie. Buzele li se 
întâlniră și se sărutară cu pasiune. 

Invitaţii îi felicitară și îi sărutară cu demonstraţii 
exuberante. Damon trebui să-i dea drumul lui Zen și s-o 
încredinţeze afecțiunii prietenilor săi. Seamus, primul, o 
sărută pe gură. 

— Cred că tu cauţi război, îi șopti Zen, în timp ce David se 
agăţă de el. 

Seamus tocmai îl ridicase pe David în braţe, când îl zări pe 
fratele lui geamăn. 

— Tu trebuie să fii Daniel, îi spuse, și pari un băiat foarte 
drăguţ. Eu sunt unchiul Seamus. 


110 ANN CRISTY 


Îi luă pe fiecare dintre copii de mână, în timp ce Damon îl 
observa indispus. Expresia nu i se schimbă nici când o 
superbă creatură brună își strecură braţul sub al său. 

— Damon, dragule, trebuie să mă prezinţi delicatei și 
micuței tale soţii, apoi adăugă, privind-o pe Zen: mă numesc 
Cherry Crawford. Damon și cu mine suntem buni prieteni de 
mulţi ani. 

Zen avu un fel de ameţeală. Un zgomot asurzitor, însoțit de 
lumini, o împiedică să audă răspunsul lui Damon. În cel mai 
scurt timp, Sophie îi fu alături. 

— Xenobia, trebuie să te prezint familiei Levinson. Ea și cu 
mine am fost împreună la pension. V-a oferit un splendid 
serviciu de Limoges, știu că-ţi va plăcea foarte mult, insistă ea, 
în timp ce-și plimba privirea de la Zen la Damon. 

— Ah da! făcu Zen uitându-se la soacra sa, care o bătea cu 
amabilitate pe mână. 

Cu un efort supraomenesc pentru a-și ascunde mânia, Zen 
zâmbi automat, repetându-și în sinea sa: „Cum îndrăznește 
să-și invite amanta la nunta sa?“. 

— Ce tupeu! exclamă Sophie, când fură singure. Am 
recunoscut-o imediat, Dalia mi-a arătat-o odată pe stradă. 

Părăsindu-l pe Damon, Seamus li se alătură celor două 
femei. 

— Vreti s-o îndepărtez pe trupeșa Cherry? întrebă el. 

— V-aș fi recunoscătoare, răspunse Sophie, mulțumindu-i 
cu un zâmbet. 

Damon, care nu încetase să-l observe, se apropie la 
rândul său. 

— Ce căutaţi mereu alături de soţia mea? întrebă el, agresiv. 

— Ce căutaţi alături de domnișoara Crawford? replică 
Seamus, câtuși de puţin încurcat. 

Damon păru că-și iese din fire sub efectul indignării. 

— Seamus s-a oferit să-i țină companie domnișoarei 
Crawford, îl întrerupse mama sa. 

— Asta ar fi perfect, exclamă Damon, astfel vom avea liniște. 

— Sunt încântat să vă fiu de folos, spuse Seamus clipind din 
ochi complice spre Zen. 

Se îndepărtă şi își trecu braţul pe sub cel al lui Cherry, care, 
întorcându-se spre Damon, propuse: 

— Vom vorbi mai târziu — când vom fi singuri. 

— Veniti, frumoasa mea doamnă, aţi câștigat lozul cel mare, 
spuse Seamus îndrumând-o ferm departe de tinerii căsătoriţi. 

Încă pradă mâniei, Zen se lăsă condusă de Damon sub un 
arc de orhidee albe care despărțea salonul de sufragerie. 

— Ce obrăznicie! îi şopti ea printre dinţi. Cum ai îndrăznit 
s-o inviţi? 

— Dar, Zen, ce vrei să spui? 

— Ai face mai bine să taci, aventurierule! 

Unul lângă celălalt, în picioare, se certau adresând zâmbete 
amabile invitaţilor care se îndreptau spre bufet. 

— Aventurier, eu? exclamă Damon, dar ce-am făcut? Mai 
întâi, de unde acest gen de donjuan irlandez? Ce făcea oare în 
camera ta, în timp ce eu nu puteam să intru acolo? 

— Seamus Dare este un băiat de onoare și este prietenul 
meu cel mai bun, exclamă ea indignată. 

Apoi, adresându-se pe un ton mai blând lui Daniel, care-o 
trăgea de rochie, murmură: 

— Da, scumpule, David şi cu tine puteţi rămâne lângă noi. 

— Ciudat prieten! făcu Damon, reluând cearta. 

— Seamus și cu mine n-am fost niciodată amanți, făcu ea 
scrâșnind din dinţi. Nu poţi scăpa astfel, atacându-mă! îi 
aruncă ea, înainte de a răspunde, toată zâmbet, unei invitate: 

— Ah, da, dragă doamnă, Damon mi-a vorbit deseori despre 
dumneavoastră. Vă mulțumesc pentru superbul cadou... 

Capul îi exploda, inima îi bătea nebunește în timp ce 
mulţimea de invitaţi se înghesuia s-o felicite. Zen ghici la 
Damon o tensiune egală cu a sa. 

— Mătușă Zeno, lui Curly îi este sete, îi întrerupse David, 
care se plictisea. Mă duc să-i dau să bea, de acord? 

— Vă puteţi duce afară să vă jucaţi, spuse Damon, dar 
rămâneţi pe terasă, este interzis să vă apropiaţi de mare, aţi 
înțeles? 

— Da, unchiule Damon, răspunseră ei în cor. 

— Ar fi trebuit să insist să se schimbe, murmură Zen, 
vâzându-i cocoțându-se pe balustradă. 

— Au nevoie de aer curat, spuse Damon. Yanos trebuie să 
fie afară, sunt sigur că va veghea asupra lor. 

Zen era pe punctul de a-i mulțumi lui Damon cu un 
zâmbet, dar nu făcu nimic. Mânia nu i se risipise. 

— Vreau să ştiu totul despre raporturile tale cu Seamus 
Dare, începu din nou Damon, luând-o de talie. Îl credeam 
mult mai în vârstă. 

— Îţi voi răspunde dacă-mi spui de ce a fost invitată Cherry 
Crawford la nunta noastră. 

— N-a fost invitată. În orice caz, nu de mine. 

— Şi te gândești că sunt atât de naivă încât să te cred? 

— Ai fi şi mai naivă să crezi că aș fi invitat-o... Vreau să spun... 

— Cred că erai gata să spui „pe amanta mea“, nu-i așa? 

— Taci, Zen, ştii că nu voiam s-o văd. 

— Eram la birou când ţi-a vorbit și erai atât de tulburat încât 
ai uitat complet de prezența mea. 

— Cum te-aș putea uita, atâta timp cât îmi cauţi neîncetat 
gâlceavă și ne certăm permanent? 

Zen se simţi profund tulburată. Ultimele cuvinte ale lui 
Damon îi amintiră coşmarul îngrozitor pe care îl avusese 
întorcându-se de la cabană. 

— Eu... eu... dar nu ne certăm tot timpul, nu este posibil, 
murmură Zen slab. 

— Da, aproape tot timpul. Şi-mi este într-adevăr de ajuns, 
replică el ca în vis. Ştii bine că nu sunt un mitocan, cum aș fi 
putut s-o invit la nunta noastră? 

— Damon scumpule! 

Cherry Crawford se făcea luntre și punte să înainteze. Pe 
trupul admirabil era mulat un taior din mătase neagră cu un 
decolteu profund. Fusta dreaptă și strânsă îi punea în valoare 
rotunjimea şoldurilor de la care porneau picioarele lungi în 
ciorapi de mătase. 

— Mor de dorinţa de a ști ce voiai să-mi spui, când m-ai 
sunat acum o săptămână. Îmi pare rău, n-am avut nici o clipă 
pentru a-ţi vorbi de atunci, se sclifosi ea. 

Se întoarse spre Zen şi continuă: 

— Să nu-mi porți pică pentru că asist la căsătoria voastră în 
negru, draga mea, sunt în doliu, chiar și lenjeria este neagră. 

Însoţi această ultimă frază cu o ocheadă lascivă spre 
Damon. 

— Sunt sigură că înţelegi, adăugă ea adresându-se lui Zen. 

Pe neașteptate, Zen fu frapată de irezistibila ciudăţenie a 
situaţiei, îi fu greu să-și păstreze seriozitatea. 

— Da, cred că înțeleg. Soțul meu a avut probabil mult de-a 
face cu dumneata, a fost depășit. 

— Exact, aprobă Damon, prăpădindu-se de râs, ceea ce o 
înfioră de plăcere pe Zen. 

Ochii alungiţi, de căprioară, ai lui Cherry se închiseră pe 
jumătate în efortul de-a înțelege. 

— Soţia mea, explică Damon liniștit, dar fără menajamente, 
vrea să spună că nu crede că ai fost invitată la nunta noastră, 
Cherry. 

O luă pe Zen de braţ și o trase lângă el, atingându-i partea 
de sus a feței cu o mângâiere tandră. 

Seamus interveni la timp. 

— Vino, frumoasa mea prietenă, spuse el. Muzicanţii vor 
începe curând, să mergem să dansăm. Ar fi trebuit să te previn 
să nu te atingi de Zenny Driscoll, mormăi, tachinând-o, în fața 
aerului său descumpănit. 

— Zen Aristides, îl corectă Damon cu aroganță. 

— Xenobia Driscoll Aristides, reluă Zen pe același ton. 

Cei doi bărbaţi se priveau, Damon avea chipul dur și 
inaccesibil, irlandezul, un aer amuzat. Brusc, spre marea 
surpriză a lui Zen, expresia soțului său se destinse și izbucni 
într-un râs puternic, imitat de Seamus. Schimbară o lovitură 
de palmă. 

— Ah, femeile! exclamă Seamus debordând de-o veselă 
exuberanţă. 

— Ah, femeile! răspunse Damon. 

Se aplecă spre Zen pentru a o săruta sonor pe obraz, 
apoi se îndepărtă cu Seamus, ca şi când ar fi fost prieteni 
vechi. 

Zen îi văzu pierzându-se în mulţime și rămase stupefiată, 
până când unul din numeroșii invitaţi îi solicită atenţia. 

Masa tinu toată lumea ocupată timp de câteva ore, apoi 
tinerii soţi tăiară tradiționalul și fastuosul tort. După care, 
începu balul. O orchestră din cinci muzicanți se instalase pe 
un podium înălțat în solariu. Era o încăpere de dimensiuni 
spectaculoase, a cărei fațadă cu geamuri oferea o vedere 
extraordinară spre golful din Long Island. 

Zen și Damon se găsiră o clipă la distanță de valul de 
invitați care mergeau dintr-o încăpere în alta. 

— Dacă am înţeles bine, faci colecţie de chiloţei, spuse ea 
râzând și te bănuiesc având o slăbiciune pentru lenjeria 
neagră, am dreptate? 

Damon o prinse de încheieturile mâinilor. 

— Pledez vinovat, îi răspunse. Îmi place tot ceea ce este 
senzual, iar pe tine, simt că-mi vor plăcea la nebunie toate 
culorile curcubeului! Este cu neputinţă să mă gândesc la 
altceva şi doresc doar ca invitaţii să plece pentru a-ţi 
dovedi. 

Zen râse. Fericită să se simtă dorită, era gata să cedeze 
tuturor capriciilor sale. 

— Așteaptă o secundă, îi şopti ea zâmbind, de un timp nici 
nu i-am văzut, nici nu i-am auzit pe copii. 

Se îndreptă spre ușa-fereastră ce dădea spre terasă. Damon 
o urmă încruntat. 

— Încerci oare să mă respingi iar? 

— Nu. Dar aerul tău bosumflat mi-a adus aminte de copii. 
Să mergem să-i căutăm. 

Damon o prinse de brat, oprindu-i elanul. Își scoase haina 
şi acoperi umerii lui Zen. 

— Aerul este încă prea rece pentru ca să ieși astfel. 

Se aplecă pentru a o săruta. Eşti a mea, îi murmură tandru. 

Traversară peluza, mână în mână. Din când în când, Zen 
ridica ochii spre soţul său. Întâlnea, invariabil, privirea sa de 
îndrăgostit. Încântată, plină de fericire, părea mai curând că 
plutește decât că merge. Damon îi strigă pe copii fără să 
primească vreun răspuns. Fericirea lui Zen căpătă o nuanţă de 
neliniște. 

leșind din adăpostul pentru ambarcaţiuni, Yanos îi strigă și 
el pe gemeni. Și brusc, lui Zen i se tăie respiraţia. 

— Zen, te rog! exclamă Damon stând în faţa ei. Îţi interzic 
să te neliniștești. Sunt sigur că nu s-a întâmplat nimic grav. 

— Poate, dar trebuie să-i găsim. 

Damon îl chemă pe Yanos în timp ce mergea spre el cu 
pași mari. Zen îl urmă împiedicându-se. Sandalele cu toc din 
satin o împiedicau să alerge. 

— Intră în casă, îi spuse Damon peste umăr, fără să-și 
încetinească mersul. 

— Nu, făcu ea, în timp ce îngrijorarea îi sporea. 

Damon n-avu timp să protesteze și îl urmă pe Yanos. În 
mod instinctiv, Zen se îndreptă din contră spre apă, cercetând 
orizontul cu privirea. 

Curând, îi zări. Stăteau așezați liniștiți unul lângă celălalt 
pe un fel de plută din lemn. Pluteau la vreo două sute de 
metri de mal, împinși din când în când de bravul Curly. 

Fără să ezite, Zen aruncă departe de ea haina lui Damon 
şi-şi scoase rochia de satin și sandalele. 

— Damon, strigă ea, împotmolindu-se în apa ca gheata, 
încercând să nu ia în seamă membrele ce-i amorţiseră imediat 
în contact cu apa. 

Curly continua să-i împingă, dar obosi. Ambarcaţiunea nu 
se îndepărtase prea mult de plajă, dar cel mai mic val, cel mai 
mic curent, o putea face să-și schimbe direcţia... Trebuia aduși 
urgent înapoi. 

Zen era în apă până la piept, când o mână o prinse strâns. 

— Oh! Seamus, sunt fericită că ești aici. Sper că îi vom putea 
aduce înapoi. 

Atunci îl văzu pe Damon, scoțându-și în grabă hainele. 
Fulgerător, fu în apă și într-un craul rapid se apropie de 
ambarcaţiunea ușoară, pe care o împinse spre plajă. Gemenii 
debarcară acolo, bine sănătoși, urmaţi de credinciosul Curly. 
Zen alergă spre ei. 

— Nu trebuie să mai faceţi asta niciodată, niciodată, îi certă 
ea îmbrățișându-i cu ardoare. 

Damon îi smulse din braţele ei și-i expedie în casă, în 
timp ce Zen îi urmă cu capul plecat. Sophie îi aşteptă în 
hol, frângându-și mâinile și repetând nervoasă: 
„Mulţumesc lui Dumnezeu“. Zen fu greu de convins să-i 
lase pe copii îngrijirilor afectuoase ale Lonei și Mariei. Până 
la urmă cedă rugăminţilor lui Damon, care o duse în 
apartamentele lor. 

— Îmi reproșez, îi mărturisi ea lui Damon, intrând în baia 
caldă, că ceea ce s-a întâmplat a fost din vina mea. 

Damon se dezbrăcă fără să-și ia ochii de la ea. 

— Yanos se crede răspunzător, Lona de asemenea și mama 
este copleșită de vinovăţie, observă el, întinzându-se lângă Zen. 

Ea închise ochii. Se abandonă stării de bine pe care i-o 
provoca apa caldă nervilor încordaţi. Damon îi masă gâtul și 
umerii şi Zen simți cum sângele îi înviorează membrele 
îngheţate și în același timp că i se trezește din nou dorinţa pe 
care el i-o inspira. 

— Este curios, spuse Damon, David și Daniel au petrecut 
mai multe săptămâni aici fără să facă nici cea mai mică prostie. 
Ar fi trebuit pedepsiţi că n-au ascultat. Au luat capacul unei 
cisterne vechi, drept plută! Copiii fac uneori lucruri 
nebunești, încheie el. 

— Mă întreb dacă mamele supraviețuiesc, făcu ea, 
înghițindu-și un suspin. 

— Nu întotdeauna, oftă el. 

Mâinile îi alunecară de-a lungul corpului său și gândurile îi 
luară alt curs. 

— Ai făcut deseori baie aici, cu Cherry? întrebă încet. 

— Nici o femeie n-a trăit vreodată şi nici una nu va trăi aici, 
în afară de tine. Să ştii că nu mint. Este adevărat, în timpul 
absenței tale am avut tot felul de femei, dar nu aici. 

— N-ai avut decât creaturi superbe, cu pieptul voluptuos și 
picioare lungi, îl ironiză Zen, mângâind părul ce-i acoperea 
pieptul puternic. 

— Este adevărat că nici una nu era atât de micuță ca tine. 

— Ştiu, nu-ţi plac decât femeile înalte. 

— Am crezut probabil asta într-un anumit moment. 

— Acum, iată-te cu o soţie mică, ceea ce nu este deloc la 
modă. 

— Sunt foarte mulţumit de asta. Așa voi evita să am un 
bătăuș când ne plimbăm, pentru a-i descuraja pe amatori. 

— Este adevărat că eu am avut foarte puţini bărbaţi, 
mărturisi Zen, mai degrabă stânjenită. 

— Câţiva? spuse Damon cu o gelozie stăpânită. 

— Da, mărturisi ea întorcând privirea. 

Se lăsă o tăcere în timpul căreia mâinile mângâietoare ale 
lui Damon alunecau de-a lungul corpului său. 

— Te-ai fi căsătorit cu Seamus? 

„Ar fi fost o greșeală să mă căsătoresc cu Seamus, în timp 
ce sentimentele mele pentru Damon erau încă atât de 
puternice“, se gândi ea. 

— Cred că mă pregăteam pentru asta, făcu ea sinceră, este 
un bărbat serios. 

— Într-un fel, bărbatul ideal, o ironiză Damon. 

— Tu m-ai întrebat... 

— Știu bine ce te-am întrebat. 

leși din bazin și luând-o pe Zen, intră în cabina de duș. 

— Oh, brrr... Opreşte, Damon, te rog. Detest dușurile reci, 
spuse ea, apărându-și sânii cu amândouă mâinile. 

— De acord, spuse el cu o expresie tandră. 

Lăsă apa să se încălzească și când ieși, îi dădu un prosop de 
baie cald. 

— De ce ai făcut asta? întrebă Zen. 

— O toană, răspunse el cu maxilarele strânse. 

— N-o fi fost mai curând o răutate? îi sugeră Zen, 
pătrunzând în cameră. 

Se opri. Brusc, își aminti că se afla în apartamentele lui 
Damon, în timp ce-și lăsase toate hainele la ea. 

— Lucrurile tale sunt acolo, o încurajă Damon, arătându-i o 
serie de dulapuri de-a lungul pereţilor. 

— De când? 

— Din această dimineaţă. Le-a mutat Lona. Vrei să îmbraci 
din nou asta? o întrebă, cu rochia de mireasă în mână. 

— Foarte bine, răspunse ea, laconic. 

Se iîmbrăcară în liniște. Zen surprinse de mai multe ori 
privirea arzătoare a lui Damon aţintită asupra ei. Putin 
tulburată, avu oarecare greutate în a-și încheia butonierele 
mici și-i acceptă cu ușurință ajutorul. Remarcă, nu fără 
plăcere, cât era de elegant în costumul de culoare închisă. 
Îndată ce ea fu gata, o îmbrăţișă și o sărută cu o asemenea 
pasiune, încât o ameti. 

Ecoul muzicii, râsetelor și clinchetelor de pahare devenea 
tot mai puternic, pe măsură ce coborau scara cea mare. 
Tinând-o încă lângă el, Damon șopti: 

— Ți-am spus oare că ne vom petrece noaptea la New York, 
în apartamentul meu? 

— Credeam că trebuia să rămânem aici și să călătorim mai 
târziu, cu copiii. 

Pentru a-i ţine piept, se opri cu o treaptă mai sus, la nivelul lui. 

— Da, dar astfel vom avea măcar o noapte complet a 
noastră. Am comandat șampanie și o cină... continuă ea, 
lăsând fraza neterminată. 

— Rămâne aici cu ce să hrănești o bună parte din lumea a 
treia. 

— Este adevărat. Mama mi-a mărturisit că erai deranjată de 
cheltuielile pentru această recepție, așa că am făcut să se verse 
aceeași sumă unor instituţii de caritate. 


ILUZIA UNEI ALTE IUBIRI 121 


— La care? Unei organizaţii imense în care doar o parte din 
ceea ce se donează ajunge la sărmani? 

Damon oftă. 

— Să ai încredere! Acești bani sunt destinati orbilor, 
handicapaţilor și retardaţilor mintali, îi explică el cu răbdare. 

— Multumesc! Este cel mai frumos cadou de nuntă pe care 
mi-l puteai face. 

— Eşti femeia cea mai dezinteresată pe care o cunosc. Oare, 
într-adevăr, nu-ți doreşti nimic pentru tine? 

— Ba da, evident! Brecul este foarte practic, dar ar fi mai 
plăcut să am... 

— Du-te în garaj. Vei găsi acolo o Corvette. N-am îndrăznit 
să-ţi spun despre ea, de teamă să nu te superi. 

Zen ridică spre el o privire plină de surpriză. Oare auzise 
bine? Se temea de mânia sa! Era de necrezut! 

Damon o sărută pe buze. 

— Să mergem s-o vedem, șopti ea, în timp ce i se muiau 
picioarele. 

— Xenobia, bombăni Damon, este un obicei foarte prost să 
mă respingi imediat ce vreau să-ți dovedesc dragostea mea. 

— Atunci, alege un loc mai intim. 

Ea scoase un strigăt ușor când Damon o prinse în braţe și 
începu să urce din nou scara. 

— Unde te duce unchiul Damon, mătușă Zeno? întrebă 
David care sosi în acel moment, însoțit de Daniel. 

Damon o așeză pe Zen pe pământ şi cobori cu ea spre 
copii. Apoi se aşeză pe vine în faţa lor şi spuse pe un ton fără 
replică: 

— Nu trebuie să mai repetaţi niciodată ceea ce aţi făcut 
astăzi. Bunica și mătușa Zeno erau foarte îngrijorate. 

— N-o să mai facem, mătușă Zeno, promiseră ei într-un 
glas. 

Intrară împreună în salon, oprindu-se ici și colo pentru a 
răspunde celor care cereau noutăţi despre salvare. 

— Acum ne vom simți toţi foarte bine, o asigură ea pe 
Sophronia, una dintre mătușile lui Damon. 

— Pe vremea mea, afirmă mătușa, timerii căsătoriţi nu se 
aruncau în apă. Dar sunt fericită că au fost salvaţi copiii. La 
urma urmei, sunt niște Aristides, adăugă ea agitând o mână 
fină și îngrijită. 

Zen se îndepărtă, exasperată. 

— Familia ta este... 

— Oare nu ești mândră să simţi cât de importantă ești 
pentru ea? o ironiză Damon. 

— De ce nu-i dai ceva bani? Sărmana, pare că moare de 
foame, răspunse Zen. 

Tocmai o văzuse pe bătrâna doamnă vârând în gura sa mică 
o ciupercă umplută, înfășurând altele într-un șerveţel și 
strecurând totul într-o sacoşă imensă. 

— Mătușa Sophronia are milioane, draga mea. Deţine o 
proprietate cu circa treizeci de servitori, n-a pierdut niciodată 
în viaţă vreun bănuţ. 

— Dar tocmai fură mâncare, spuse ea, cu ochii măriţi de 
mirare. 

— Este întotdeauna la fel. Nimeni nu știe ce face cu 
proviziile, dar poţi fi sigură că nu se vor strica. Mătușa 
Sophronia este foarte econoamă. 

Damon o conduse pe Zen spre pista de dans. O strânse cu 
dragoste, în timp ce ea continua să-i supravegheze pe copii și 
activităţile curioase ale mătușii Sophronia. 

— Cred că pleacă... dar da, pune o sticlă de șampanie în 
paporniţă. 

— Îi va înmâna totul șoferului și se va întorce să ia mai mult, 
îi explică Damon fără s-o privească. 

— Asta nu pare să te deranjeze? 

— Nu, se ocupă de mai multe acţiuni și cred că o face în 
profitul nevoiașilor. Asta nu mă deranjează. De fapt, chiar o 
admir. 

Lui Zen îi fu rușine de raţionamentul său pripit. Valsă cu 
Damon în jurul solariului, dar îl simţi încordat și nemulțumit. 

— Ce ai? îl întrebă, sensibilă la nervozitatea lui. 

— Tocmai ne-am căsătorit, dansăm unul lângă celălalt și 
soţia mea se interesează mai mult de invitaţi decât de soţul ei. 
— Îmi place enorm să dansez cu tine, afirmă ea mișcată. 

— De unde să fi ştiut? Am dansat atât de rar împreună, 
răspunse Damon posomorât. 

— Vă pot întrerupe? interveni Seamus despărțindu-i pe soți 
exact în acea clipă. 

Îndată ce fură pe pista de dans, tempoul se acceleră. Fără 
să se atingă, Seamus și Zen urmară în perfectă armonie ritmul 
nestăpânit pe care-l impunea orchestra. Ceilalţi dansatori se 
îndepărtară pentru a admira evoluţia lor graţioasă. Se roteau, 
se învârteau în jurul lor, se îndepărtau și se apropiau, fără nici 
un pas greșit. 

Îndată ce melodia se sfârși izbucniră aplauze și Seamus, 
luând-o pe Zen în braţe, o sărută pe gură. 

— Să mergem, făcu Damon smulgându-și soția de lângă 
cavalerul său. 

Zen hotărî să se supună, deși i-ar fi plăcut să continue. 

— Imediat, răspunse ea, urc să mă schimb și sunt a ta. 

Lona o ajuta la ultimele pregătiri când se ciocăni la ușă. 
Fără să aştepte, Sophie intră contrariată. 

— Nu știu prea bine dacă trebuie să râd sau să plâng, 
începu ea direct. Sora mea, tocmai îi împoaie capul lui Damon 
cu cele mai rele cancanuri și în timp ce-o ascultă, el bea 
whisky după whisky. 

— Nu-ţi fie teamă, voi conduce eu, o asigură Zen. 

— Nici măcar nu mă gândeam la asta, răspunse Sophie. 
Damon nu permite nimănui să conducă, doar şoferului. Nu, 
mi-e teamă să nu devină violent, adăugă ea strângând din 
buze. Ar fi extrem de jenant. 

— Nu-ţi face griji. Damon este întotdeauna foarte corect, 
afirmă tânăra femeie închizând cu greutate fermoarul fustei. 

— Când ești tu în joc, nu este niciodată el însuși, răspunse 
Sophie. Sunt mirată că iei asta atât de ușor, soțul tău este 
teribil când se simte ameninţat în masculinitatea sa. 

Zen ghici enervarea soacrei sale. Își verifică machiajul și se 
declară gata de plecare. 

— Ce vrei să fac? o întrebă ea. 

— Du-l departe de aici şi evită să vorbeşti în seara aceasta 
despre irlandez. Este un bărbat fermecător, Xenobia, dar... 

Așteptă ca Lona să părăsească încăperea, apoi adăugă: 

— Damon îmi amintește că unul dintre strămoșii soţului 
meu era originar din Mani, de unde provin cei mai geloși 
bărbaţi din Grecia. 

Zen fu impresionată de aerul său grav. 

— Mi se pare că totul este calm, îi spuse ea, bătând-o ușor 
cu afecțiune pe mână, în timp ce coborau scara. 

Când intră în salon cu Sophie, Zen îl văzu mai întâi pe 
Damon care golea dintr-o înghiţitură un pahar de whisky. 
Apoi le zări Seamus și veni în întâmpinarea lor. 

— Cu siguranță, vrea să-și ia la revedere, îi explică Zen 
soacrei sale. Cred că trebuie să se întoarcă în Irlanda 
curând. 

— Prea târziu, şopti Sophie. 

Urmărind privirea soacrei sale, Zen sesiză într-o clipă 
situaţia. Cu chipul aspru, Damon se îndrepta spre micul lor 
grup cu pași mari, furioași. Neliniștiţi, invitaţii se dădeau de-o 
parte la trecerea sa. 

— Damon, îl strigă ea încet, așezându-se în faţa lui. 

El o prinse de talie, o ridică de parcă ar fi fost o păpușă și 
o așeză alături. Damon se pregătea să se arunce asupra lui 
Seamus care-l privea mirat, în timp ce mulțimea observa scena 
încremenită. 

Mânată parcă de un resort, Zen, părăsindu-și locul, se așeză 
între cei doi bărbaţi. Se aruncă în braţele lui Damon și începu 
să-l sărute cu pasiune. 

Acesta se destinse și ea slăbi strânsoarea pentru a-i permite 
să-şi recapete respiraţia. 

— Damon, îi murmură, suntem căsătoriţi. 

— Nu vreau să te sărute el, replică acesta în șoaptă, fără să 
se îndepărteze. 

— Seamus mi-e prieten. Între prieteni, este normal. 

El se îndepărtă, ţinând mâinile pe umerii soţiei sale. 

— S-o ştergem, răspunse, cu o voe gravă. 

— Damon, îi şopti ea la ureche, vrei să conduc eu, sau 
preferi să chem șoferul? 

El scotoci prin buzunare și scoase cheile de la mașină. 

— Tine, spuse el, condu. Cred că este mai prudent. 

Zen respiră, în sfârșit conștientă că evitase o dramă. Cu un 
oftat de ușurare, își luă rămas-bun de la Sophie și de la 
prietenii săi. Incorigibilul Seamus o prinse din nou de talie și 
o sărută pe buze. 

Când ajunseră în garaj, Yanos le punea valizele în 
portbagajul mașinii. Damon deschise portiera de la Ferrari și 
se prăbuși pe scaunul pasagerului. 

— A băut mai mult decât trebuia, kyria Xenobia, murmură 
bătrânul zâmbind. 

Zen se aplecă spre Yanos și îl sărută afectuos pe obraz. 

— Să ai multă grijă de copii, îi recomandă ea, înainte de a 
se așeza la volan. 

— Așa, ai reuşit să-i săruţi pe toţi bărbaţii prezenți, cu 
excepţia soțului tău, bombăni Damon. 

— Greşit. Să fi uitat deja că nu sunt cinci minute de când te 
sărutam? 

— Îmi amintesc fiecare mângâiere, fiecare sărut și fiecare 
îmbrăţișare. N-am uitat nimic încă de prima dată, îți amintești? 
Navigam toată ziua pe vasul meu cu pânze în plină mare, 
înainte de a arunca ancora, ţii minte? 

— Chiar este momentul să vorbim despre asta? 

— Cu siguranţă. Este momentul. Atunci erai a mea, voiai să 
fii a mea. M-ai rugat să te iau, voiai ca eu să fiu prima și singura 
ta dragoste. Îţi aminteşti? 

Cuvintele lui Damon, în care se percepeau regrete și 
amărăciune, o impresionară pe Zen până în adâncul ființei 
sale, trezindu-i dorinţele. El nu înceta să vorbească, evocând 
îmbrăţișările lor până în cele mai neînsemnate detalii. 

Eforturile pe care ea le făcea să se concentreze asupra 
circulaţiei erau zadarnice. O copleșiră amintirile. 

„Te vreau, Damon. Este oare atât de rău?“ se auzea 
spunându-i... „Vreau să mă iubești!“. 

„Eşti doar o copilă“, îi murmurase el cu o voce răgușită. O 
dezbrăcase de costumul de baie și o sorbise pur și simplu din 
ochi, timp de câteva secunde. „Pielea, ochii și sânii tăi atât de 
frumoși... Oh, draga mea iubită...“ îi șoptise aşezând-o pe 
patul mare din cabina din față. 

Și o mângâiase până când trupul său înfierbântat pornise 
să-l întâlnească pe al lui. 

Îşi petrecuse noaptea cu Damon, pe rând înspăimântată și 
încântată faţă de dorinţa sa ce renăștea permanent. 

Orbită de circulaţia din Manhattan, Zen făcu un efort 
pentru a-și alunga gândurile. 

— Întoarce aici și urcă pe Park Avenue, îi indică Damon. Dar 
tocmai atunci m-ai decepţionat, când te credeam toată a mea, 
m-ai părăsit. 

— Nu-mi juraseși oare că voi fi singura femeie din viața ta și 
m-ai înșelat... 

— Mă părăsiseși atunci... Nu mă vei mai părăsi niciodată, 
Xenobia Driscoll Aristides. 

— Este o amenințare? întrebă Zen, pradă mâniei. 

— Da! Sunt capabil de orice pentru ca să rămâi lângă 
mine. 

Se aflau deja în garajul subteran al imobilului în care locuia 
Damon și ea încerca să aranjeze mașina. Dar de enervare făcu 
o mişcare prea bruscă și zgârie ușor caroseria Ferrariului de 
un stâlp de ciment. 

— Xenobia, opreşte! strigă Damon sărind din scaun. 

— M-ai scos din sărite. Totul mergea bine înainte de a 
începe să mă necăjești. 

— Ştii cât mă va costa această glumă? 

— Îmi pare rău. Dacă vrei, voi plăti eu reparația. Este un 
accident. 

— Ca întotdeauna, spuse el, extenuat. 

Orbită de mânie, Zen se grăbi spre unul din ascensoare, 
fără să-i acorde nici o atenţie lui Damon care încerca s-o 
rețină. 

Ascensorul își opri cursa până la urmă într-un vestibul 
îngust, în faţa a două uși. Una dintre ele se deschise și un 
bărbat mustăcios o întrebă cu răceală: 

— Sunteţi o prietenă a familiei Winthrop? 

Înainte ca ea să poată răspunde, Damon ieși la rândul său 
din ascensor cu un aer contrariat. 

— Ah! iată-te! spuse el. Îmi pare rău Aubrey. lartă-ne, Zen a greșit. 

— Nici o problemă, replică acesta din urmă. Femeilor 
frumoase le este permis orice. 

Damon apăsă pe buton şi ușa se închise. 

— Şi tu gândești la fel? întrebă Zen. 

— Să gândesc ce? replică el cu o voce mahmură. 

— Că sunt frumoasă? 

— Da, și asta m-a chinuit mult de ani de zile! Eşti mult prea 
frumoasă. 


Capitolul 9 


Ajunseră în sfârșit pe un alt palier ce se deschidea direct în 
apartamentul lor. Surprinsă, Zen pătrunse într-o încăpere 
rotundă, decorată cu un admirabil covor de China, albastru 
închis, în mijlocul căruia se detașa un cadran solar, bej. 

Păşind pe covoarele vechi, aruncate peste o mochetă, 
Damon o precedă în altă încăpere. Mergând drept spre bar, își 
turnă un pahar cu whisky. 

— Ce lux! exclamă Zen. 

— Nu-mi spune că trebuie să vând totul, pentru a împărți 
banii actorilor sărmani din Dublin, spuse Damon ironic. 

— Mă îndoiesc că un alt whisky îţi ușurează durerea de cap, 
îl contră ea. 

— Nu mă doare capul, îi răspunse Damon fără amabilitate. 

— Mahmureala, dacă preferi. 

— Mă duc să fac un duș, tu poţi folosi baia care este lângă 
cameră, îi spuse îndepărtându-se. 

— Nu-mi imaginam noaptea nunţii mele cu un soț pilit, 
remarcă ea. 

ÎI văzu încordându-se, dar rămase tăcut și nici măcar nu se 
întoarse. Zen se îndreptă spre baie, reproșându-și această 
provocare inutilă. 

Sub duș, se săpuni îndelung. Apoi își perie părul, 
lăsându-și buclele să-i cadă pe umeri. Scoase din valiză 
faimosul caftan de la Charine, care îl învelise în numeroase 
hârtii de mătase. Apoi, deschizând cutia de bijuterii ce 
aparținuse mamei și surorii sale, Eleni, alese o pereche de 
cercei vechi, din topaz, ale căror prisme atârnate de un 
lănţișor îi dansau de-a lungul obrajilor. 

— Par ieșită dintr-un harem! își spuse, zărindu-și imaginea 
în oglindă. 

Pentru a-și completa toaleta, deschise flaconul mare de 
parfum Xenobia, pe care Thag îl crease special pentru ea. Se 
parfumă la încheieturile mâinilor, la ceafă și adăugă câteva 
picături la îndoitura genunchilor. 

Astfel gătită pentru seducţie, străbătu din nou salonul mare 
și cobori o scară în spirală pentru a i se alătura lui Damon. 

Înfășurat într-un halat grena de casă, el stătea în faţa 
şemineului, cu o ceașcă de cafea în mână. 

Tiptil, Zen se aşeză în faţa unei lămpi care o lumină din 
spate. Timp de câteva secunde privi chipul lui Damon, căruia 
reflexele flăcărilor îi dădeau o expresie demonică. 

Făcu un pas și foșnetul caftanului său îl făcu să întoarcă 
puțin capul. Se îndepărtă încet şi o contemplă, privirea 
plimbându-i-se de la vârful papucilor până la păr. 

— Este înnebunitor de sexy, rosti el cu greutate. 

Se apropie pe nesimţite de ea. 

— Ai un corp perfect. Mic, subțire și admirabil 
proporționat, murmură. 

— Damon, te rog, am impresia că ochii îţi aruncă flăcări și 
îmbrăcămintea îmi va arde. 

Totuși, pentru că papucii îi păreau bătuţi în cuie pe sol și 
ea nu se mișca, Damon se apropie cu încetineala unui vânător 
gata să-și prindă prada. 

— Acum îmi aparții, șopti el cu un râs aspru. 

— Şi reciproc! Tu îmi aparţii în egală măsură, răspunse Zen 
plină de îndrăzneală. 

Stăteau față în faţă. Fără să o atingă, Damon înclină capul 
și-i sărută buzele cu o insistență plină de blândețe. 

— Am o surpriză pentru tine. 

— Iar! În tot timpul zilei n-ai încetat să-mi faci surprize, 
răspunse Zen, tachinându-l. Văzându-i faţa întunecându-se, 
adăugă: 

— Nu, să nu crezi că vorbeam de cât ai băut. 

El o făcu să tacă printr-un gest și o duse spre masă. 

— Maria ne-a făcut o prăjitură de nuntă. A păstrat partea 
superioară pentru a o congela şi o vom avea anul viitor, la 
prima noastră aniversare. Gustă, este o prăjitură cu miere, 
cum se face în Grecia. 

El desfăcu o sticlă de șampanie și-i turnă o cupă lui Zen, 
după care își umplu propria ceașcă de cafea. 

— Dar şi mie îmi place cafeaua, protestă Zen. 

Îi dădu ceașca lui, în care ea își muie buzele. 

— Nu, nu-ţi place cafeaua turcească, îi replică el râzând de 
strâmbătura sa. Și apoi, eu am băut deja mai mult decât ar fi 
trebuit. 

— Damon, nu-ţi reproșam... te asigur. 

— Aveai absolută dreptate. Nici o femeie n-ar trebui să-și 
petreacă noaptea nunţii cu un soț beat. 

Îi puse lui Zen în gură o bucată de prăjitură, dar nu-și putu 
stăpâni o mișcare de-a se da înapoi şi o privire bănuitoare 
când ea făcu același lucru. 

— Lasă mai întâi cuțitul, îi ordonă. Apoi, prinzând-o de 
încheietura mâinii, înghiți prăjitura, frecându-și îndelung 
limba peste buze pentru a aduna bucăţelele rămase lipite. 

Zen îl observa și emoția îi făcu inima să bată într-un ritm 
accelerat, ca un metronom dereglat. Fu frapată de frumuseţea 
lui, niciodată nu cunoscuse un bărbat cu o gură atât de perfect 
senzuală. Avea nu nas puternic și nobil, iar ochii întunecați 
erau extraordinar de expresivi. Fără să se gândească, ea ridică 
mâna pentru a-i mângâia conturul feţei. 

— Neglijeul tău este o armă periculoasă, ar trebui să-l 
declari la poliție, glumi Damon, palpând materialul, ușor ca 
aerul, al hainei sale. Nu te-ai schimbat, ești ca la douăzeci de 
ani, când te-am cunoscut. 

— Oh, ba da, m-am schimbat teribil, făcu ea respirând cu 
greutate. 

— Nu, eşti la fel ca în amintirea mea. Mă întreb dacă vei 
accepta să ai copii, de teamă să nu-ţi strici silueta. 

— Eşti un prost! Maternitatea este un lucru romantic, 
răspunse ea, lăsând ochii în jos. 

— Trebuie să înţeleg că vom avea copii mulţi? 

— N-ai spus niciodată că vrei să ai copii. Vreau să spun, alți copii. 

— Un copil al meu și al tău! Oh, bineînţeles Xenobia, ar fi 
minunat. 

Luând-o de mână, o conduse în celălalt capăt al încăperii, 
unde două canapele erau așezate faţă în față. Apăsă pe un 
buton şi un alt divan apăru între cele două, formând un pat 
imens. 

— Fără îndoială, este ceea ce se cheamă capcana pasiunii, 
exclamă Zen. Presupun... 

— Mai ales să nu presupui nimic. Am pus să se facă această 
instalație după logodna noastră. Ascultă. 

Manevră un alt buton și se auzi o muzică în surdină. 

— Există de asemenea un televizor şi un bar, îi enumeră el 
cu mândrie. 

— Şi toate acestea, pentru a seduce! glumi Zen. 

Damon deveni stacojiu și ea adăugă în grabă: 

— Damon, nu pot să cred, iată-te din nou ofensat. De ce te 
superi pentru atât de puţin? De când m-am căsătorit, te lași 
permanent descumpănit, tu care mai înainte păreai atât de 
sigur de tine. 

— Asta pentru că viața mi s-a schimbat. Acum sunt un bărbat 
serios, soţ, tată de familie, răspunse el puţin domolit. Și 
trebuie să-mi supraveghez soţia, mereu gata să mă bănuiască, 
în cazul în care nu este în curs de a încerca să mă suprime cu 
ceea ce numește accidente. 

— Dar sunt accidente adevărate, protestă ea, fericită să 
poată glumi cu el. Şi cum te culci în patul acesta extraordinar? 

— Ușurel. 

O luă în braţe ca pe o copilă și așezându-se în mijlocul 
patului, o puse pe genunchi. Îi scoase papucii pe care îi avea 
în picioare și-i sărută tandru gleznele. 

— Să fii oare fetișist? îl întrebă ea, retrăgându-și piciorul pe 
care-l gâdila. 

— Nu, dar piciorul tău ar putea fi fetișul meu, îi replică el, 
mușcându-i degetele. Cu riscul de a mă repeta, trebuie să-ţi 
spun că ai cel mai frumos corp din lume. 

— Eşti nebun, murmură Zen. 

Orice inspiraţie pentru o replică promptă îi dispăru. 

Savura cu toate simțurile admirabilele senzaţii pe care i le 
procurau mângâierile soțului său. Damon șopti: 

— Să fi fost, din întâmplare, în măsură să pregătești cu 
minuţiozitate unul din acele accidente al cărui secret îl deții și 
care ar putea să mă înnebunească? 

— Dar este foarte rău că gândeşti așa! Se agăţă de gâtul său, 
în timp ce el făcea să-i alunece caftanul de pe umeri, pentru a 
o dezbrăca total. 

— Îţi va fi destul de cald, draga mea? o întrebă așezând-o pe 
pat. 

Mereu alături, fără să-și ia ochii de la ea, își scoase halatul 
de casă. 

— Ard, murmură ea, privindu-l admirativ. 

Damon își afundă capul în părul său și îi sărută ceafa. Zen 
era conştientă în mod curios de fiecare parte a corpului său, 
care una după alta, pretindea atenţia lui Damon. În același 
timp, i se părea că plutește prin încăpere. 

— Este bine, șopti ea. 

— Bine? Dar ai mii de locuri ascunse. 

Mâinile i se afundară în părul des al lui Damon, pe care-l 
pieptănă în răspăr, cu degetele îndepărtate, plăcându-i să-l 
simtă rezistând sub mângâierea sa. 

— Damon, îl întrebă, vom lăsa apartamentul așa cum este 
când vor fi băieţii aici? 

— Ce? Care băieți? Damon nu reușea să-i urmărească gândul. 
Xenobia, lăsă el să-i scape, cu nerăbdare. Ne pregăteam să 
facem dragoste. N-am putea vorbi despre copii mai târziu? 

— Da. Desigur. Credeam că un bărbat nu poate face 
dragoste când a băut prea mult, adăugă ea. 

— Ce? Înălţă capul, cu părul pe care i-l ciufulise, ridicat. 

Fi îi fu greu să-și stăpânească un râs nervos. Uluit, Damon 
o privea ca și când o vedea pentru prima dată. 

— Nu dorești să faci dragoste? o întrebă sever. 

— Ba da, spuse ea, dând frâu liber bucuriei. 

I se părea foarte caraghios, cu părul ciufulit și ochii 
scânteind în penumbră, marcați de-o expresie de intensă 
surpriză. Era fericită și fericirea îi exploda în mici hohote de râs. 

Însă îl simţi cum, furios, se îndepărtă de ea. 

— Nu pleca, îl rugă. Da, într-adevăr, te doresc. Dar știi, este 
prima dată când mă căsătoresc și acum totul pare diferit. 

O luminiţă îngrijorătoare trecu prin privirea lui Damon și 
Zen se grăbi să precizeze: 

— Este foarte greu de explicat. Dar, te rog, nu te supăra. 

Fl o făcu să se întindă și se aplecă asupra ei. Respirația grea 
îi tăie emoția puternică. 

— Ai dreptate. De ce să mă supăr? Ar trebui să mă bucur că 
am un clovn în pat. La urma urmei, este o experienţă cu totul 
nouă și pentru mine. Să mă ierti, dar nici o femie n-a râs 
vreodată în timp ce făcea dragoste. 

Trupul lui apăsa cu toată greutatea peste al ei și respiraţia 
îi era sacadată. Zen încercă să protesteze, dar vorba îi fu tăiată: 

— Taci, nu mai vreau să aud nimic. Mi-e de-ajuns. 

Ea rămase tăcută și supusă în timp ce era acoperită de 
sărutări și mâinile lui o mângâiau. 

Se miră cu aceeași pasiune care, ca de fiecare dată îi înălța 
dincolo de ei înșiși. 

Când se trezi, câteva ore mai târziu, el nu mai era alături. 
Zen se aşeză, își scutură perna și schiță o mișcare de-a se 
ridica; i-ar fi plăcut să ştie unde era Damon. Dar, complet 
epuizată, căzu din nou într-un somn greu și agitat. 

Mult timp mai târziu se trezi din nou tresărind, cu 
cearșafurile înfășurate în jurul trupului. Era încă singură. 

Se ridică oftând și trecu în baie unde bău unul după altul 
mai multe pahare de apă rece. 

Unde era oare Damon? Plecase? 

Scotoci în valiză pentru a găsi un capot, evitând cu privirea 
caftanul șifonat care zăcea pe mochetă, acolo unde îl lăsase 
Damon să cadă. 

Începu să umble fără rost în semiobscuritatea 
apartamentului, care se lumina de slaba licărire a zorilor 
pătrunzând prin perdelele de voal de la fereastra mare cu 
geamuri. Încă obosită, se pregătea să revină în camera sa, când 
auzi un geamăt înăbușit. Se opri brusc, întorcând capul în 

direcţia de unde venea zgomotul și-l văzu pe Damon întins cât 
era de lung pe unul din divane, cu capul înfundat în perne. 

Ea luă paharul pe care-l ținea încă și adună sticla ce zăcea 
pe jos. „Sper că n-ai golit această sticlă, bietul meu iubit, altfel 
te vei trezi cu o teribilă durere de cap“, se gândi. Se aplecă 
foarte aproape de el. Respirația grea și chinuită n-avea totuși 
nimic anormal. 

Se întinse din nou pe pat fără să reușească totuși să 
adoarmă. Își ocupă mai multe ore născocind, apoi respingând, 
tot felul de supoziţii pentru a explica purtarea ciudată a 
soțului său. Nici una nu-i păru multumitoare. Era oare atât de 
nefericit că se căsătorise cu ea, încât trebuise să se îmbete 
pentru a uita? Se simţise rănit în masculinitatea sa când își 
bătuse joc cu drăgălășenie de beţia lui? Damon pe care-l 
cunoscuse atât de bine odinioară, nu s-ar fi lăsat descumpănit 
de un asemenea incident. 

Se ridică până la urmă pe la mijlocul dimineţii și începu să 
pregătească un mic dejun copios. O întrerupse soneria 
telefonului. 

— Xenobia, spuse Sophie de la celălalt capăt al firului. Îmi 
pare rău că te deranjez. Lui Thag și mie ne-ar face plăcere să 
plecăm într-o excursie de-o noapte la Saratoga. Îi vom lua pe 
copii să viziteze muzeul de base-ball a doua zi. 

— Este o călătorie lungă, răspunse Zen. Mi se pare că ar 
trebui să vă luaţi mai mult timp. 

Sophie oftă uşurată. 

— Da, continuă ea, ar fi mai plăcut. Seamus ne va însoți, 
Daniel și David îl adoră și n-am vrea să se întoarcă în Irlanda 
fără să vadă nimic din America. 

— Este o idee foarte bună. Sărută-i pe copii din partea mea. 
Pe vineri, încheie ea. 

Zen termină de făcut ochiurile, făcu câteva felii de pâine 
prăjită și puse ceștile și cafeaua pe masă. 

— Așteptai pe cineva, întrebă Damon în spatele ei, sau este 
pentru mine? 

— Este pentru tine, Dracula, răspunse ea, străduindu-se să 
aibă umor. În cazul în care nu preferi, în această dimineaţă, o 
transfuzie de sânge. 

— Mulţumesc, scumpă logodnică a lui Frankenstein, scrâșni 
din dinţi Damon. Ciudat, n-am observat că erai înzestrată cu 
umor negru. Poate eram prea ocupat să-ți evit săgețile? 

Zen așeza în faţa lui o ceaşcă de cafea şi o farfurie cu ouă, 
pe care acesta o privi câteva clipe cu un aer dezgustat. 

— Ce ti-ar plăcea să facem astăzi? îl întrebă ea cu amabilitate. 

— Credeam că ar trebui să ne întoarcem acasă. 

— Tocmai a sunat mama ta, pleca la Saratoga cu copiii și cu 
Seamus. 

— Seamus? o întrerupse Damon. Este încă acolo? 

— Da. Mama ta nu voia să se întoarcă în Irlanda fără să fi 
văzut nimic din America. 

— Bravo! 

— Așadar, ce vrei să faci? În definitiv, este luna noastră de 
miere. 

— Nu eu sunt cel căruia trebuie să i se amintească, îi replică 
el prompt. 

— Să fie oare, din întâmplare, o avertizare? Ai interpretat 
greşit râsul meu... 

— N-am interpretat absolut nimic, o întrerupse el. Acum, 
dacă-mi permiti, mi-ar plăcea să mă îmbrac. 

Și plecă. 

Zen se plimbă fără ţintă prin apartament examinând toate 
încăperile în amănunțime. Ajunse la concluzia că nu se simţea 
în largul său în acest decor prea modern. 

— Poţi să schimbi decorarea, dacă aceasta nu-ți place, 
declară Damon ajuns în spatele ei. 

Surprinsă, Zen lăsă să-i scape un os de balenă sculptat, pe 
care-l ţinea în mână. 

— De câte ori va trebui să te rog să nu mai apari astfel? Aș fi 
putut sparge acest obiect de artă! 

— Nu-ţi place apartamentul, nu-i așa? Ei bine, schimbă-l. 
Eşti la tine acasă. 

— După părerea mea, este puţin prea modern. 

— Redecorează-l complet. Acum dispui de fonduri 
nelimitate. Poţi face orice. 

Zen înălță capul pentru a-l cerceta. Chipul lui avea o 
expresie sarcastică ce o neliniști. „Oare ce și-o mai fi imaginat 
pentru a se chinui?“ se întrebă ea. 

— Ai vrea să faci un tur în Central Park? continuă Damon. 

— Te simţi destul de bine? 

— Da, merge. 

Zen deschise gura pentru a dezaproba proasta lui 
dispoziţie, dar chipul încruntat o făcu să-și schimbe 
părerea. 

Urmară în tăcere aleile aglomerate de alergători și 
persoane ce se plimbau. Merseră de-a lungul lacului și se 

aflară curând în vecinătatea străzii 5. Zen începu să se 
neliniștească de aerul posomorât al lui Damon. ÎI luă de braţ 
și se cuibări lângă el. 

— Dacă îţi este frig, ne putem întorce, mormăi el. 

— Nu, îmi place foarte mult să mă plimb. În Irlanda, 
mergeam enorm pe jos. 

Damon se destinse şi îi luă mâna în a sa. 

— Este mult timp de când nu m-am mai plimbat prin New 
York, uitasem cât este de frumos orașul primăvara. 

— Este un oraș minunat, mi-a lipsit foarte mult când eram 
la Dublin. 

— Este tot ce ţi-a lipsit? o întrebă el cu rezervă. 

— Nu, murmură Zen, cu vocea încărcată de subinţelesuri. 

— Mi-a făcut bine aerul, mărturisi el după un timp, am 
mintea mai limpede. 

Atmosfera se făcu brusc mai caldă, primăvara mai 
impresionantă și Zen se simţi mai ușoară. Era pe deplin 
pregătită pentru fericire. 

Damon opri un taxi. 

— Unde mergem? întrebă, retrăgându-se lângă ea pe 
banchetă. 

— Aşteaptă, vei vedea, îi şopti Damon la ureche. Să 
încercăm să profităm de libertate. 

Ea privi cu plăcere defilând străzile ce-i erau familiare. 

— lată Greenwich Village, remarcă, Washington Square, 
nu-i așa? Unde... 

Se opri brusc, abandonându-se valului de amintiri. 

Coborâră în față la Village-Deli, un magazin tipic de cartier, 
jumătate băcănie, jumătate restaurant. 

— Îţi amintești? șopti Damon. 

— Da, venisem în oraș cu autobuzul colegiului. Mă așteptai 
și m-ai adus aici pentru masa de prânz. Apoi te-am așteptat 
acasă la tine, deoarece trebuia să-ți petreci după-amiaza la 
birou. În seara aceea... 

— Am mers la cinema, o întrerupse el şi într-un local de 
noapte unde am dansat. 

Damon comandase somon, varză marinată și cafea. Se 
duseră să se așeze la o masă micuță, în spatele sălii. 

— Nu mă simțeam în largul meu, îmbrăcată ca o școlăriță 
printre rochiile de seară, își aminti Zen. Închise ochii, parcă 
pentru a-și savura mai bine amintirile. 

— Te găseam adorabilă. 

El îi oferi niște somon, înfășurat în vârful furculiţei și ea îl 
înghiți imediat. 

Damon râse pe înfundate în faţa plăcerii sale evidente. 

— Eram foarte impresionată, continuă Zen. Nu văzusem 
niciodată în viața mea atâtea celebrităţi şi toată lumea venea 
să-ţi vorbească. 

— Nu-mi amintesc de nimic — în afară de tine. Erai 
adorabilă, mult prea tânără, dar adorabilă. 

— Nu prea tânără pentru a face dragoste, spuse ea cu 
indignare. 

— Nu. Dar eu aveam douăzeci şi opt de ani și terminasem 
de mult universitatea. Câștigasem deja primul meu milion. 

Zen își afundă privirea în adâncul ochilor întunecaţi și uită 
replica acerbă care era pe punctul să i-o adreseze. 

— De ce m-ai părăsit? 

Aceste cuvinte rostite cu o voce joasă, cu intensitate, îi 
făcură inima să-i bată cu putere. Oare de ce plecase? Nici ea 
însăşi nu mai știa. Probabil teama o alungase de cealaltă parte 
a oceanului. 

— După plecarea ta, mama mi-a explicat mașinaţiile mătușii 
mele pentru a te îndepărta. Dar îţi purtam pică pentru asta, 
tu erai cea care mă părăsise. O privi cu un zâmbet tandru și 
continuă: începusem să detest toate femeile. Cred că mama 
şi-a dat seama de asta și de aceea a insistat să-ţi scriu. Eu nu 
voiam să-ţi cer să te întorci. Suferinta mi se potolise și nu 
voiam să-mi redeschid rana. 

— Eu credeam că te urăsc, admise Zen, stânjenită. Dar când 
te-am revăzut, am ştiut imediat că mă minţisem. 

— Am fost niște proști, șopti ea, urcând în taxi. 

— Cei mai mari proști din lume, insistă el, sărutându-i 
buzele. 

Zen scoase un oftat de mulțumire când simţi braţele lui 
Damon strângându-se în jurul taliei sale. 

— Când eram despărțiți, aveam deseori același vis: îmi jurai 
că niciodată nu mă vei mai ţine în braţe și că nu mă vei mai 
iubi niciodată... Era un adevărat coșmar. 

— Draga mea, nu ne vom mai despărți niciodată, îţi promit, 
jură Damon, strângând-o mai puternic. 


Capitolul 10 


Seara se duseră să vadă o comedie muzicală al cărui ritm 
năvalnic și umor neîntrerupt stârni entuziasmul publicului. 

Participând total la spectacol, Zen râdea și bătea măsura. 
Când cortina căzu, îi fu oarecum greu să revină la realitate. 

Damon, care o observase cu plăcere, îi puse un braț în 
jurul umerilor. 

— Să rămânem așezați până când mulțimea se împrăștie, o 
anunţă. Avem timp. 

Printre cei câţiva întârziaţi care se îndreptară în același timp 
cu ei spre ieşire, Damon recunoscu și salută una din 
cunoștințele sale. Zen fu conștientă că o măsurase din cap 
până în picioare. 

— N-are rost să ne grăbim, făcu Damon, când ajunseră la 
intrare. Plouă și oamenii se înghesuie pentru un taxi. Mașinii 
îi va fi greu să se apropie. 

Plimbă peste însoțitoarea sa o privire posesivă şi încărcată 
de apreciere. 

— Mă feresc totuși să te scot astfel îmbrăcată, glumi el. 
Semeni cu o rază de lună. 

Privirea sa expresivă parcă o atingea. 

— Nu mi-aş fi imaginat niciodată că această culoare se poate 
potrivi cu cea a părului tău şi cu toate acestea, ești 
încântătoare. 

— Este prima dată când port roz, răspunse Zen, dar mama 
ta şi Charine erau convinse că îmi va veni bine. 

Zen nu se putu împiedica să nu fie tulburată de 
intensitatea privirii soţului său. Cu un gest timid și grațios, 
întinse volanul de un roz pal care îi împodobea jupa scurtă. 
Privirea lui Damon urcă încet de la vârful pantofilor argintii la 
corsajul foarte simplu pe care două bretele foarte fine îl 
rețineau pe umeri. Un șal din dantelă veche pe care i-l oferise 
una din mătușile soţului și o poşetă mică, neagră, completau 
această ţinută foarte elegantă. 

— Eşti cea mai frumoasă femeie prezentă în această seară 
aici și, dacă n-am fi fost deja căsătoriţi, aș fi încercat să te 
seduc! 

— Voi, grecii, aveţi într-adevăr tendinţa să spuneţi 
extravagante, răspunse Zen. 

— Sunt american, ca tine, adorabila mea mică soție, replică 
el, sărutând-o pe frunte. 

— Se uită oamenii la noi, făcu Zen jenată. 

— Cu atât mai bine, lasă-i s-o facă. 

Se aplecă spre ea şi-i muşcă în joacă buzele. Apoi, 
trecându-și braţul în jurul taliei sale, o conduse spre holul 

teatrului. Supraveghea cu coada ochiului mașinile ce se 
încrucișau în căutare de pasageri și, curând, îi făcu semn 
şoferului său. 

Instalată confortabil pe scaunul capitonat, Zen se 
abandonă cu totul îmbrățișării soţului său. Privea cu un aer 
distrat picăturile ce se împrăștiau pe geamurile limuzinei. 
Simţea că niciodată nu fusese mai fericită. 

Maşina îi lăsă în fața unui cabaret la modă. În interior, 
oamenii se călcau în picioare. 

— Bună seara, domnule Aristides. Încântat să vă revăd, îl 
salută şeful de sală. 

Căuta în mod vizibil să-și amintească numele persoanei 
care îl însoțea în acea seară pe acest excelent client. 

— Bună seara, Leonard, îl întrerupse Damon. Iubito, ţi-l 
prezint pe Leonard. 

Șeful de sală îi conduse spre o masă ascunsă de un paravan 
de plante verzi. 

— Masa dumneavoastră domnule Aristides, declară el, 
devenit rece şi ceremonios. 

Zen lăsă să-i cadă de pe umeri şalul superb pe care i-l 
oferise mătușa lui Damon. Râse ușor și se aplecă spre soţul 
său. 

— A ghicit că nu prea doreai să fii recunoscut ca un 
obișnuit, nu-i așa? 

— Nu ţi se poate ascunde nimic, draga mea. Este neplăcut 
să ai de soţie o vrăjitoare. 

— Şi căreia nu-i prea place că ai venit aici cu alte femei, 
replică ea. 

Chelnerul aduse un whisky pentru el și o sticlă cu apă 
minerală pentru ea. 

— În ciuda a orice, nu reușeam să te uit, Xenobia... Cât de 
bun este, făcu, bându-și paharul. Cu siguranţă, asta ar fi 
trebuit să beau după excesul din noaptea trecută. 

Îi aruncă o privire întrebătoare și adăugă: 

— Întâmplător, crezi că încerc să fac o diversiune? 

— Absolut, răspunse ea râzând, dar măcar vorbim despre 
noi şi despre reacţiile noastre. Cred că este un pas în direcţia 
bună. 

Damon o luă de mână. 

— Nu-ţi voi povesti toate aventurile pe care le-am avut când 
eram despărțiți, dar trebuie să știi că am încercat orice pentru 
a mi te alunga din gânduri. Nu reușeam și eram furios, mă 
consideram un prost. Mă trezeam noaptea cu numele tău pe 
buze, urmărit de imaginea ta. 

— Şi cu o altă femeie în pat! sugeră Zen, terminând fraza 
fără ironie. 

Înţelegea cât se poate de bine chinurile pe care le 
încercase. 

— Doream să mă ataşez de una sau de alta dintre acele 
femei. Voiam să-i pot prezenta pe cineva mamei, să mă pot 
căsători. 

Rămaseră gânditori o clipă, apoi Damon rupse tăcerea 
comandând masa. Li se serviră creveţi mari prăjiţi cu andive, 
la care băură un Riesling sec și rece. 

— Vrei să dansăm? îi propuse el apoi, conducând-o spre 
pista de dans. 

Strânși unul lângă celălalt, se mișcau încet, în ritmul 
languros al muzicii, în perfectă armonie. Apoi lumina se filtră 
și orchestra începu un tango. 

— N-am dansat niciodată tango, mărturisi Zen. 

Damon o strânse mai puternic, de parcă nu aștepta decât 
acest semnal. 

O conducea cu un picior strecurat între coapsele sale, în 
timp ce ea îi urmărea fiecare mișcare, adaptându-se la arcuirea 
corpului său înainte sau înapoi, conștientă de potrivirea lor, 
cum nu fusese niciodată până atunci. 

— N-am sinţit niciodată mai bine trupul unei femei , îi 
mărturisi Damon, ca și când îi ghicise gândurile. Cu celelalte, 
îmi păstram permanent sângele rece. Cu tine, îmi pierd capul. 
Dar tu, draga mea, ai dorit multi bărbaţi când erai departe de 
mine? o întrebă în șoaptă. Vreau să știu... în același timp aș 
vrea să nu ştiu. 

— Mi-au făcut curte mai mulţi bărbaţi. Fără îndoială, aș fi 
terminat prin a mă căsători cu Seamus. Se înțelegea bine cu 
David, era bărbatul care ne trebuia la amândoi. Dar mă 
gândeam la asta fără s-o cred cu adevărat, ca la o eventualitate 
îndepărtată, îi răspunse ea. 

Îşi înnodă mângâietoare braţele în jurul gâtului său. 

— Din fericire, acum suntem căsătoriţi. Am așteptat foarte 
mult timp această fericire. Nu va fi uşor să fim despărțiți. 

— Niciodată, Xenobia. Orice s-ar întâmpla! 

Exact în acea clipă, o voce care le era foarte cunoscută 
gânguri: 

— Damon, cât ești de drăguţ că ai adus-o pe soţia ta aici 
pentru a-i prezenta toate fostele iubite. 

— Nu pe toate, doar pe unele, replică Damon glumet. 

Zen plutea într-o atmosferă de încredere și siguranță. Cu 
fața lângă pieptul lui Damon, ascultând cum îi bate inima, o 
privi pe Cherry cu indiferență. Se abandonă fericită în 
braţele lui. 

— Carter și cu mine ne pregăteam să ne alăturăm vouă, 
v-am reperat masa. 

Zen simţi toți mușchii lui Damon contractându-se 

— Nu te sinchisi! îi spuse ea calmă, oricum nu cred că vom 
rămâne mult timp. 

Damon aţinti asupra ei o privire încărcată de surpriză. Lui 
Zen îi veniră lacrimi în ochi constatând că trăsăturile i se 
transformaseră ca urmare a unui zâmbet tandru și complice. 

— Ţi-e indiferent? o întrebă încet. 

— Da, absolut! Chiar dacă invită lumea întreagă la masa 
noastră, consider că suntem doar noi singuri. 

— Câtă dreptate ai, dragostea mea, îi şopti el privind-o în 
ochi. 

— Apleacă-te, eşti prea înalt pentru a-ţi putea încredința un 
secret la ureche, făcu ea. 

Și când fură obraz lângă obraz, îi șopti: 

— Te iubesc, Damon, în întregime, cu disperare. Te-am 
iubit din ziua în care te-am întâlnit la nunta lui Eleni. Dacă 
noaptea trecută am râs, era de fericire. 

Făcu o pauză şi aruncă o privire în jur pentru a vedea dacă 
Cherry îi observa. Spera asta în taină. 

— Am putea continua această conversaţie între patru ochi. 

— Îmi va fi greu să aştept, răspunse el cu un oftat. 

— Să ne aşezăm, îi sugeră Zen. Toată lumea ne privește. 

Damon se aplecă și o sărută pe frunte. 

— Ai să mă crezi, îi șopti el, dacă-ți mărturisesc că te-am 
iubit chiar înainte de-a mă iubi tu? 

Zâmbi în fața uimirii pe care ea o arăta, în timp ce o 
conducea cu amabilitate spre masa lor. 

— Cum este posibil? Nu ne cunoșteam. 

— Îţi voi explica mai târziu! 

— Pentru moment, glumi Zen, ai interesul de a mă 
supraveghea de foarte aproape, dacă vrei să mă împiedici să 
torn otravă în paharul lui Cherry. 

— Damon dragă, exclamă ușor Cherry, ce simpatic este să 
te văd râzând din toată inima cu soția ta. ÎL cunoşti pe Carter 
Siddons, nu-i așa? adăugă ea, prezentându-și însoțitorul. 

Damon salută și la rândul său o prezentă pe Zen. Aceasta 
era pe punctul de a se așeza lângă el, când Cherry o opri. 

— Nu, nu acolo, îi sugeră ea, lasă-l pe soțul dumitale să se 
aşeze lângă mine, Zen... Nu pot deloc să folosesc numele 
îngrozitor de pretenţios pe care ţi-l dă Damon... Înţelegi, 
desigur, că Damon și cu mine avem multe să ne spunem. 

Dar cu o mână fermă, Damon își tinu soţia alături, fără să-i 
acorde lui Cherry nici cea mai mică atenţie. 

— Luaţi comanda şi treceţi totul în contul meu! comandă el, 
făcând un semn chelnerului. Îmi pare rău, soţia mea şi cu 
mine suntem puţin obosiţi. Sunt sigur că vei înțelege, 
continuă el, adresându-se lui Cherry. Vă doresc o seară bună. 

Mână în mână, se îndepărtară cu un zâmbet radios pe buze. 

Șeful de sală îi privi cu un aer surprins. 

— Leonard crede că suntem complet beti, șopti Zen la 
urechea lui Damon. 

— Are dreptate, răspunse el, nu m-am simtit atât de ametit 
niciodată în viaţa mea. 

În mașină, Zen fredonă o baladă irlandeză. 

— Ce spune cântecul tău? o întrebă el intrigat. 

— Oh! Ştii, ca toate cântecele irlandeze, vorbește despre 
viață, moarte și dragostea eternă. Irlandezii sunt atât de 
romantici, îi explică Zen căscând. 

— Eşti obosită? întrebă el pe un ton în care se simţea o 
urmă de deceptie. 

— Câtuși de puţin. Mă simt extrem de relaxată, de parcă 
n-aş mai avea oase. Tu m-ai eliberat, Damon, îi şopti ea cu 
dragoste la ureche. Cunoști oare mulți oameni eliberaţi? 

— Vrei să spui mulți oameni îndrăgostii, nu-i așa? 

— Da, murmură ea, m-ai înţeles. 

Complet senină, Zen își odihnea capul pe pieptul lui 
Damon. Se simţea puternică și uşoară, eliberată parcă de o 
povară stânjenitoare. 

— Păcat că nu mai există un balaur cu care să mă lupt. În 
seara aceasta mă simt destul de puternică pentru a trânti la 
pământ unul sau chiar doi și încă numai cu o mână, declară ea. 

— În spatele siluetei tale eterice se ascunde un adevărat 
cavaler! exclamă Damon. Ce minune! 

Coborând din mașină, Zen se întoarse spre șofer cu un 
zâmbet radios. 

— Mulţumesc pentru că m-ai condus atât de bine... 
Plimbarea a fost adorabilă. 

— Mulţumesc doamnă, răspunse bărbatul, ridicând 
ceremonios șapca. 

— Crezi că pune amabilitatea mea pe seama vinului? 

— Cum ar putea bănui că tocmai ai descoperit fântâna 
fericirii? îi şopti el. 

— Oh! dragostea mea, sunt plină de recunoștință. Sunt atât 
de fericită, încât mi-ar plăcea să mulțumesc întregului univers, 
strigă ea, deschizând larg braţele. Mă înţelegi? 

— Încă putin și se va simţi vinovat să aibă atâta dragoste, 
știind cât este asta de rar, șopti el cu un aer mulțumit. Totuși, 
fără dragoste, viaţa n-ar exista... 

— Dar, nu vom fi în măsură să facem filozofie? 

Damon o instală pe divan. Privirea îi cobora încet de-a 
lungul conturului siluetei sale, iar ea rămase nemișcată, dar 
inima îi bătea în ritm accelerat făcând să se ridice valuri de 
pasiune. 

— Eşti superbă, articulă el, cu o voce răgușită. 

— Sper asta! Își stăpâni un acces de ilaritate punând mâna 
la gură şi exclamă uşor: 

— Încerc să nu râd, dar dragostea are un efect curios asupra 
mea. Eliberează toată bucuria pe care am reprimat-o în timpul 
despărțirii noastre. Este minunat ceea ce mi se întâmplă! 
Doresc să râd ca o copilă... Noaptea trecută, am descoperit că 
Damon Aristides mă iubea şi am celebrat această descoperire 
printr-un râs indecent. A fost mai puternic decât mine! 

Cuvintele i se năpusteau pe buze în val neîntrerupt. 

— Până acum, am crezut că voi putea trăi fără dragoste. Și 
brusc, mi-a apărut evidenţa: soarele nu strălucește pentru 
mine decât dacă ești aici și când nu mă atingi, nu există clar de 
lună. Acum, înţelegi de ce am râs? 

Damon o privea pătimaș, incapabil să rostească vreo vorbă, 
atât era de emoționat. 

— Vrei să fii soția mea? şopti în cele din urmă, cu o voce 
gravă. 

— Sunt soţia ta, zăpăcitule! exclamă ea cu exuberanță. 

— Este o întrebare pe care, de acum, ţi-o voi pune tot 
timpul vieţii noastre, Xenobia Aristides. 

O ridică de parcă era o pană și o așeză în căușul braţelor. 
Ti-am spus oare că ai genunchii cei mai rotunzi și mai sexy pe 
care îi știu? 

— Şi asta ar trebui să mi-o repeti în fiecare zi! Curând, nu 
mă voi mai putea lipsi să fiu soţia ta, atât de minunat este! 

Ea deschise ochii și-i interceptă privirea ce se aţintise 
asupra sa cu intensitate. 

— În ziua celei de-a douăzeci și şasea aniversări a ta, 
eram aici și mă pregăteam să sărbătorim această dată 
îmbătându-mă. 

— Trebuie să fi suferit foarte mult, îl întrerupse ea și-și 
înnodă brațele în jurul gâtului său. Acum este interzis, nu-ţi 
voi mai permite să suferi. 

— Nimic nu mă va putea atinge dacă rămâi lângă mine, 
dragostea mea. 

EI înlătură bretelele rochiei, care alunecă încet și descoperi 
un piept rotund. 

— Albatrosul meu iubit! 

— Ce spui, dragul meu? Tu ești albatrosul meu. 

— Sunt propriile tale cuvinte! Când eram la cabană, vorbeai 
în somn: „Dacă rămân cu tine, sau dacă te părăsesc, ai spus, 
sunt albatrosul tău“. 

— Adevărat? insistă ea. 

— Da, deseori. Frai foarte agitată, draga mea. Te luam în 
braţe pentru a te linişti. În seara în care le-am citit copiilor 
„Balada Bătrânului marinar“, dormind, m-ai numit 
„albatrosul tău“. 

— La fel gândesc şi trează. Am înţeles că fără tine viaţa mea 
nu mai avea sens. Bineînţeles, m-aș fi acomodat cu soarta mea. 
David este un copil minunat și eram mulțumită de munca 
mea. Dar îmi lipsea esenţialul: libertatea, nepăsarea, bucuria. 

Se înfierbântau, încercând să-și exprime sentimentele cu 
cea mai mare sinceritate. 

— Ce mi se întâmplă? exclamă ea, acum nu încetez să 
vorbesc. 

— Continuă, draga mea! ordonă Damon. Îmi place nespus să 
te aud expunând amănunțit cât sunt de important în viața ta. 

— Important? Ce cuvânt searbăd! Spune mai degrabă 
indispensabil, vital, exclamă ea râzând. Câte femei ai cunoscut 
oare care să-ți expună filozofia lor când făceai dragoste? 

— Să vedem... una... nu mai mult de zece, sunt sigur! 

— Spune-mi, ce s-a întâmplat în ziua celui de-a douăzeci și 
șasea aniversări a mea? 

— Mama insistase permanent să-ţi cer să vii în vizită cu 
David. Refuzasem. Consideram că tu trebuia să faci primul 

pas. Dar în noaptea aceea, în timp ce mă pregăteam să-mi înec 
durerea în alcool, am înţeles brusc că nu aveam nici o şansă 
de a te revedea atâta timp cât mai rămâneai acolo. Te puteai 
căsători și te-aş fi pierdut pentru totdeauna. Și atunci am 
hotărât să mă lupt pentru a te cuceri. 

Tăcu. Ea era cuibărită lângă el, tăcută. Părul desfăcut 
ascundea chipul lui Damon. 

— De ce ai afirmat mai înainte că tu m-ai iubit primul? 

— Visez de-o viaţă întreagă să-mi afund capul în părul tău 
mătăsos! Nu m-am simţit niciodată mai bine ocrotit. Cât este 
de bine împreună, dragostea mea! 

— Povestește-mi, insistă ea. Ce voiai să spui? 

— Asta mă duce cu gândul foarte departe... Aveai poate cel 
mult şaisprezece sau șaptesprezece ani. Eleni și Davos de-abia 
se întâlniseră. Într-o zi, mi-au cerut să-i iau cu mine pe vas. 
Pentru început marea era calmă și frumoasă, apoi s-a stârnit 
vântul și eram foarte scuturaţi de valuri. Sora ta a scăpat 
poşeta din mână și conţinutul s-a împrăștiat pe puntea 
velierului. Ajutând-o să-și adune lucrurile, am zărit fotografia 
ta și am pus-o în buzunar, fără să spun nimic. 

Punând mâna pe jachetă, scotoci prin buzunare și scoase o 
poză îngălbenită, ce-o arăta pe Zen mai tânără, care privea în 
obiectiv zâmbind cu un aer candid. 

— Asta este tot ceea ce aveam de la tine. Dar te iubeam deja, 
spuse el cu emotie. Eram puțin stânjenit că mă îndrăgostisem 
de o liceană. Te-am revăzut cu ocazia unui concurs de natatie 
al liceului. Atunci aveai nouăsprezece ani. Am asistat la el 
singur. Te doream deja. 

— Păcat că n-am știut mai devreme. 

— Cu siguranţă, nu voiam să știi. Nici tu, nici nimeni. Așa că 
atunci când te-am întâlnit la nunta fratelui meu Davos, am 
acţionat ca și când te vedeam pentru prima dată. 

În timp ce Zen făcea în tăcere în sinea sa această uimitoare 
descoperire, Damon o sărută cu tandrete. 

— Stii că mama ta a încercat să mă contacteze în timpul 
procesului pe care ţi-l intentasem pentru a obţine 
permisiunea de a-l lua pe David cu mine în Irlanda, am crezut 
că era pentru a-mi face morală. Acum sunt sigură că voia să 
încerce să ne apropie. Dar în acea perioadă eram prea tânără 
și rănită în orgoliul meu, nu puteam admite că greșisem. 

— Mama a fost impresionată de mașinaţiile mătușii Dalia. 
Voia să-ţi cer să te întorci. Dar am refuzat permanent. Nu știu 
de ce. Cred că eram prea încăpățânat pentru a admite că 
greșisem lăsându-te să pleci. Așa că, de această dată, la 
întoarcerea ta eram hotărât să-ţi recâștig încrederea prin orice 
mijloace. Trebuie să mărturisesc că era cu siguranță mai ușor 
prin intermediul lui David, adăugă el râzând. 

— Machiavelli! 

— Lasă-mă să-ți scot rochia, îngerul meu, făcu el în loc de 
răspuns. 

Zen ridică brațele cu îngăduinţă pentru a-i ușura sarcina, 
dezvăluindu-și lenjeria roz. Damon o privea permanent în 
ochi; ea îi puse mâna pe braţ pentru a-l scoate din visare. 

— M-ai vrea în calitate de cameristă? glumi el. 

— De acord, iar eu voi fi valetul tău, făcu ea sărutându-i 
părul ondulat de pe piept. 

Damon începu să-și plimbe braţele de-a lungul coapselor 
ei. Respiratia îi era sacadată, dar mâinile își păstrau 
priceperea. Curând, Zen era goală, cu cerceii lungi din urechi, 
drept singură podoabă. 

— Oare astfel trebuie să se prezinte soţia lui Damon 
Aristides, cunoscut pentru eleganța sa? șopti Zen. 

Fu cuprinsă brusc de un râs nebun, ca o liceană, în timp ce 
Damon o duse spre divan și se întinse lângă ea. 

— Acum, bombăni el, te voi împiedica să râzi și un sărut 
pasionat îi forță buzele. 

Mâinile lui Damon, asemenea celor ale unui orb, alunecau 
peste trupul său pentru a recunoaște fiecare curbă. Urmă cu 
dragoste rotunjimea sânilor, o înconjură şi coborî spre buric, 
pe care-l sărută. Se oprea peste tot unde știa că-i oferă o 
senzaţie încântătoare. 

În mai multe rânduri, mângâierile sale o duseră cu 
respiraţia tăiată, la limita deplinei voluptăți. Atunci, el le oprea 
și revenea la gura sa, pentru a o linişti. 

Emoţiile urmau una după alta, mereu mai puternice. Zen 
pierdu cunoștința limitelor corpului său, nu mai știa unde 
începea trupul său și unde se găsea cel al lui Damon; plăcerea 
trecea prin el. Erau unul și același. Cu corpul încordat, se 
agăța de el cu mâinile jilave, ca o ființă desperată, de 
salvatorul său. 

Fiecare emotie o apropia de o prăpastie pe a cărei margine 
rămase câteva clipe, apoi pierdu orice noțiune a timpului și 
ajunse la extaz. Îşi reveni în fire pentru scurt timp și crezu că 
eșuase pe o plajă cu nisip fin. 

Când deschise ochii, se afla în braţele lui Damon. Rămaseră 
mult timp unul lângă celălalt, cu buzele unite într-o răsuflare 
leneșă. 

— Acum înţeleg, de ce ai râs, murmură el după o clipă. 
Nu știam că dragostea împărtășită dă această senzaţie 
minunată de bucurie... ca dopul ce sare al unei sticle de 
șampanie. 

Clătinând din cap, îi mărturisi. 

— Îmi plăcea să te privesc jucându-te cu copiii. Asta mă 
umplea de bucurie. Îmi amintesc mai ales de ziua în care ai 
încercat să prinzi din zbor mingea, când jucaţi fotbal pe 
peluză... 

— Cum încercam... replică ea înfuriindu-se. 

— Este adevărat, erai formidabilă. Ceea ce nu este de 
mirare, când erai mai tânără, erai într-adevăr o fată cu 
comportament de băiat. 

— Asistai așadar la performanţele mele? 

— Da. Mergeam la meciurile colegiului tău, de fiecare dată 
când puteam. Şi te aplaudam, porumbiţa mea, din toate 
puterile. Şi acum, ce-ai spune de un duș? 

— Împreună? făcu ea. 

— Bineînţeles. Acum, că-mi ești soție, nu vreau să fii o clipă 
departe de privirea mea. 

O ridică în braţe ca pe o copilă, pentru a o duce străbătând 
apartamentul, până în baie. 

— Îmi place să-ţi văd sânii înfiorându-se, îi murmură el, 
foarte preocupat s-o contemple. 

Trecând pe lângă o consolă, Zen puse mâna pe o sculptură 
pentru a o admira mai de-aproape. Dar mişcarea pe care o 
făcu îl dezechilibră pe Damon. Se clătină, având grijă să n-o 
scape pe Zen, dar sculptura căzu. 

— Ai! Xenobia, degetul meu de la picior, strigă el lăsând-o jos. 

— Oh! dragostea mea, îmi pare rău, exclamă Zen. Este 
îngrozitor, sper că nu ţi-am rupt nimic. Mă duc să caut un 
balsam care să te liniștească. 

Damon o urmări cu ochii în timp ce se ducea în baie, 
ascunzându-și o puternică dorinţă de-a râde. 

— Mai ales, să nu te aud râzând, Xenobia, asta mi-ar face 
foarte rău. Și te rog, nu vorbi de un accident. 

La fel de mândră goală cum era și Damon, Zen se întoarse 
cu o cremă și îngenunche în fața lui, masându-i degetul lovit. 

— Mă întreb dacă ai să mă crezi, spuse ea încă la picioarele 
sale, când îți mărturisesc că te iubesc mai mult decât orice pe 
lume! 

— Da, desigur. Dar dezaprob tendinţa ta funestă de a vrea 
să mă răneșşti. 

O ridică și o atrase spre el. 

— Să lăsăm degetul, nu este rupt și apa rece îi va face bine. 
Cu ochii strălucind de maliţie, adăugă: nepoţii noștri vor fi 
pur și simplu îngroziţi să afle că, goală ca Eva, ai încercat să mă 
suprimi în timpul lunii noastre de miere. 

— Pentru a mă înţelege, le voi povesti efectul ciudat pe care 
îl ai asupra mea. 

Înăltând capul, îi întâlni privirea care o făcu să uite ce voia 
să adauge. 

Câteva ore mai târziu, în timp ce Zen se afla culcată în 
mijlocul patului mare, Damon se aplecă asupra ei. 

— Ţi-e foame? o întrebă. 

— Nu. Nu vreau altă hrană decât mângăâierile tale, răspunse 
ea. Tu eşti viata mea. 

— Tu ești toată existenţa mea, albatrosul meu adorat, șopti 
Damon, cu fruntea lângă ceafa sa. 

— Nu... şopti ea cu efort. Tu ești albatrosul meu. 

Senzuală și tandră, această conversaţie pe care nu voiră s-o 
întrerupă, continuă toată noaptea. 


Sfârşit 


